މީސްތަކުންގެ ޙާލަތަށް ބަލާއިރު ރޯދަވެރިންގެ ތެރޭގައި ދެ ބާވަތެއްގެ ބަޔަކު ވޭ! – DhiSalafiyyah\nމީސްތަކުންގެ ޙާލަތަށް ބަލާއިރު ރޯދަވެރިންގެ ތެރޭގައި ދެ ބާވަތެއްގެ ބަޔަކު ވޭ!\n20/06/2014 ފިޤުހާއި އޭގެ ޢިލްމުތައް, ދީންއަލްއަޚް އަބޫ ފުޟައިލު މުއުތަމިން އަޙްމަދު\nރަމަޟާންމަހަކީ ރޯދަ ހިފުމުގެ މައްސަރެވެ. މިމައްސަރުގައި ﷲތަޢާލާ ވަނީ ރޯދަހިފުން ފަރުޟުކުރައްވާފައެވެ. އެގޮތުން މިމައްސަރުގެ ރޯދަވެރިންނަށް ބަލާއިރު ރޯދަވެރިންގެ ތެރޭގައި ދެބާވަތެއްގެ ބަޔަކުވެއެވެ.\nފުރަތަމަބަޔަކީ: އެބައިމީހުންގެ ރޯދަ އާދަކާދައިގެމަތިން ހިފާބައެކެވެ. ކާބަފައިންގެ ޒަމާނުއްސުރެ ރަމަޟާންމަހުގެ ދުވާލުގެ ވަގުތުގައި ކެއުން ބުއިމުން މަނާވެގެންތިބޭތީވެ، ކެއުން ބުއިމުން މަނާވެތިބޭ ބައެކެވެ. މުޖުތަމަޢުގެ އެންމެން ކޮށްއުޅޭކަމަކަށްވާތީވެ، ކެއުން ބުއިމުން މަނާވެގެން ތިބޭބައެކެވެ. ﷲތަޢާލާ އެބައެއްގެ ފުރާނަ ރަމަޟާންމަހާ ހަމައަށް ދިރިލެހެއްޓެވީތީވެ، އެހެން މަސްތަކެކޭ އެއްފަދައިން މިމަސް އެބަޔަކާ ބައްދަލު ކުރި ބައެކެވެ.\nމިފަދަ މީހުން ދުވާލުގެ ބޮޑުބައެއްގައި ނިދައެވެ. އަދި ރޭގަނޑުގެ ވަގުތުުގައި ކުޅިވަރާއި މުނިފޫހި ފިލުވުމުގައި މުޅިރޭ ހޭދަކުރެއެވެ. އަދި ފަރުޟުވެގެންވާ ނަމާދުތައްކުރުމުގައި މިބައިމީހުން އިހުމާލުވެއެވެ. ހިތާމައަކީ، ބައެއްމީހުންގެ ވިސްނުމުގައި ރަމަޟާންމަހަކީ، މުނިފޫހި ފުލުވުމާ ކުޅިވަރާ މަޖަލުގެ މަހެކެވެ. އެހެންކަމުން މިފަދަމީހުން، އަހަރުގެ އެހެން ހުރިހާ މަސްތަކަކަށްވުރެ ބޮޑަށް، ކުޅިވަރާ، ބޭކާރު ކަންކަމުގައި މިމަހުގެ ބަރަކާތްތެރި ދުވަސްތައް ހޭދަކުރެއެވެ.\nއަދި ޣީބާ ބުނުމާއި، ނެތިމޮށުމާއި، މީހުންނަށް ފުރައްސާރަކުރުމާއި، ހަޑިހުތުރުތު ވާހަކަދެއްކުން މަނާކުރާ އެއްޗަކަށްއެބައިމީހުންގެ ރޯދައެއްނުވެއެވެ. ރަސޫލުﷲ ޞައްލަﷲ ޢަލައިހިވަސައްލަމް ޙަދީޘްކުރެއްވިއެވެ.\n((مَنْ لَمْ يَدَعْ قَوْلَ الزُّورِ وَالْعَمَلَ بِهِ فَلَيْسَ لِلَّهِ حَاجَةٌ فِي أَنْ يَدَعَ طَعَامَهُ وَشَرَابه)). رَوَاهُ البُخَارِيّ\n” ހަޑި ހުތުރު ބަސްބުނުމާ ނުބައި ޢަމަލުތައް ކުރުމުން އެއްކިބާ ނުވާމީހަކު، އޭނާ ހަަމައެކަނި ކެއުމާއި ބުއިމުން ދުރުހެލިވެގެން ހުރުމަށް ﷲ ތަޢާލާ ބޭނުންވެވޮޑިގެން ނުވެއެވެ.”\nއަދި މުޖުތަމަޢުގެ އަންހެން ކަނބަލުންނަށް ބަލާއިރު، ބައެއް ގެތަކުގެ އަންހެން ކަނބަލުންގެ މުޅިދުވާލުގެ ވަގުތު ހޭދަކުރަނީ ރޯދަ ވީއްލުމަށްޓަކައި ހެދިކާހެދުމާ، ކެއުންބުއިމުގެ ސާމާނުތައް ތައްޔާރު ކުރުމުގައެވެ. އަދި އެހެން އެއްވެސް މައްސަރެއްގައި ކެއުން ބުއިމަށް ހޭދަނުކުރާ ވަރަށް މި މައްސަރުގައި ހޭދަކުރެއެވެ. ނަމަވެސް މިމަހަކީ، އެހެން މަސްތަކާ ޚިލާފަށް ދުވާލުގެ ވަގުތުގައި ކެއުމެއް ބުއިމެއް ނޯންނަ މަހެކެވެ.\nއިސްވެދިޔަ ބާވަތުގެ މީހުންނަކީ، ﷲ ތަޢާލާ ހުރިހާ އުންމަތްތަކަކަށް ރޯދަ ފަރުޟުކުރެވުނު މަޤްޞަދު ޙާޞިލްވުމެއްނެތި ހުސްއަތާ އެމާތް މައްސަރާ އަލްވަދާޢުކިޔާ މީހުންނެވެ. އެއިލާހު ރޯދަ ފަރުޟުކުރައްވާފައިވަނީ، މީސްތަކުން ތަޤުވާވެރިވުމަށްޓަކައެވެ. އެއިލާހު ވަޙީބަސްފުޅުގައިވެއެވެ.\n(يَا أَيُّهَا الَّذِينَ آمَنُوا كُتِبَ عَلَيْكُمُ الصِّيَامُ كَمَا كُتِبَ عَلَى الَّذِينَ مِن قَبْلِكُمْ لَعَلَّكُمْ تَتَّقُونَ)[البقرة: ١٨٣]\nމާނައީ: “އޭ އީމާންވެއްޖެ މީސްތަކުންނޭވެ. ތިޔަބައިމީހުންގެ ކުރީގެ އުންމަތްތަކުގެ މީހުންގެ މައްޗަށް ރޯދަ ފަރުޟުކުރެވުނު ފަދައިން ދިޔަބައިމީހުންގެ މައްޗަށްވެސް ރޯދަ ފަރުޟުކުރެވިއްޖެއެވެ. އެއީ ތިޔަބައިމީހުން ތަޤުވާވެރިވުމަށްޓަކައެވެ.”\nދެވަނަބަޔަކީ: ﷲތަޢާލާގެ ފަޟްލަވަންތަވެރިކަމުން ހެޔޮކަންކަން ކުރުމުގެ ތައުފީޤުދެއްވި މީހުންވެ. އެބާމީހުންނީ ރޯދަ އަޅުކަމެއްގެ ގޮތުގައި ހިފާމީހުންނެވެ. ﷲތަޢާލާގެ ޙަޟްރަތުން ފާފަ ފުއްސެވުމާއި، ޘާވާބާއި ދަރުމައަށް ދަހިވެތިވެފައިވާ ހާލު ރޯދަހިފާ މީހުންނެވެ. އަދި ރޯދަމަހުގެ މާކުރިން، އެރޯދަމަހުގެ ބަރަކާތްތެރި ދުވަސްތަކާއި ބައްދަލުވުމަށް އުންމީދުކޮށް އެދިއެދިތިބި މީހުންނެވެ.\nމިބައިމީހުންގެ ދުވާލުގެ ވަގުތުތަކަކީ، ނަމާދު ކުރުމާއި، ޤުރުއާން ކިޔެވުމާއި، ﷲއާއި ކުއްތަންވުމަށްޓަކައި ހެޔޮ ޢަމަލުކުރުމުގައި ޤާއިމްވެ ތިބޭ ވަގުތުތަކެކެވެ. އަދި ރޭގަނޑުގެ ވަގުތު، ރޭއަޅުކަންކުރުމުގައި ހޭދަކުރެއެވެ. އަދި ހޭދަކުރުމާއި، ދީނީ ދަރުސްތައް އަޑުއެހުމާ، އަދިވެސް މިނޫންވެސް ހެޔޮ ޢަމަލުތައް އެހެން ހުރިހާ މަސްތަކަށްވުރެ މިމަހުގައި ގިނަކޮށް އުޅޭމީހުންނެވެ.\nމިބައިމީހުންނަކީ ﷲތަޢާލާ އުންމަތްތަކަށް ރޯދަ ފަރުޟުކުރެއްވި މަތިވެރި މަޤްޞަދުކަމުގައިވާ ތަޤުވާވެރިވުން ޙާޞިލުކުރާހާލު، އަދި އެމަހުގައި ކުރެވުނު ހެޔޮ ޢަމަލުތައް ﷲގެ ޙަޟްރަތުގައި ޤަބޫލުވެވިގެންވާ ޢަމަލުތަކެއްގެ ގޮތުގައިވުމަށް އެދި ދުޢާކުރާހާލު، މިމައްސަރާ ވަކިވެދާ މީހުންނެވެ. އަދި މިބައިމީހުންނީ އެބައިމީހުން ހޯދާގަތް ތަޤްވާވެރިކަމުގެ އަޘަރު މުޅި އަހަރުގައި، އެބައި މީހުންގެ ޢަމަލުތަކުގައިވާ މީހުންނެވެ. އަދި އެބައިމީހުން ރަމަޟާންމަހާ ވަކިވެދަނީ، އެބައިމީހުންނަށް ކުރެވިފައިވާ ހުރިހާ ފާފައެއް ފުހެވިގެންވާ ހާލުގައެވެ.\nاللهم بلغنا رمضان كما بلغتنا رجب و شعبان وصلى الله وسلم على نبينا محمد وعلى آله وصحبه أجمعين.


Auditor General Ge Aharee Musaara Akah 795,000 Rufiya Dheyn Faas Koffi - Vaguthu\nއޮޑިޓާ ޖެނެރަލްގެ އަހަރީ މުސާރަ އަކަށް 795،000 ރުފިޔާ ދޭން ފާސް ކޮށްފި\nއޮޑިޓަރ ޖެނެރަލް، ހަސަން ޒިޔަތު\nއަންނަ އަހަރު އޮޑިޓާ ޖެނެރަލް އޮފީހުގެ ބަޖެޓުގެ ގޮތުގައި 64 މިލިއަން ރުފިޔާ ދޭން ރައްޔިތުންގެ މަޖިލީހުން ފާސްކޮށްފިއެވެ.\nމިއަދުގެ ރައްޔިތުންގެ މަޖިލީހުގެ ޖަލްސާގައި އޮޑިޓާ ޖެނެރަލް އޮފީހުގެ ބަޖެޓު މިގޮތަށް ފާސްވީ ވޯޓުގައި ބައިވެރިވި 82 މެންބަރުންގެ ވޯޓުންނެވެ.\nއަންނަ އަހަރަށް އޮޑިޓަރ ޖެނެރަލްގެ މުސާރައާ އެހެނިހެން އިނާޔަތްތަކުގެ ގޮތުގައި 795،000 ރުފިޔާ ކަނޑައަޅާފައިވެއެވެ. އެހެންކަމުން އަންނަ އަހަރު އޮޑިޓަރ ޖެނެރަލް އަށް އެވްރެޖު ގޮތެއްގައި މަހަކު 66000 ރުފިޔާ ލިބޭނެއެވެ. އޮޑިޓް އޮފީހުގައި މަސައްކަތް ކުރައްވާ މުވައްޒަފުންގެ މުސާރައާއި، އެހެނިހެން އިނާޔަތްތަކުގެ ގޮތުގައި އަންނަ އަހަރުގެ ބަޖެޓުގައި ހިމަނާފައި ވަނީ 43.98 މިލިއަން ރުފިޔާއެވެ.\nމީގެ އިތުރުން އެ އިދާރާގެ އެހެނިހެން ޚަރަދުތަކުގެ ގޮތުގައި މުވައްޒަފުން ތަމްރީނު ކުރުމާއި ފެންވަރު މަތިކުރުމާއި، މުވައްޒަފުންގެ ދަތުރުފަތުރާއި ޚަރަދުތަކަށާއި، ޕެންޝަން ފައިސާގެ ގޮތުގައިވެސް ބަޖެޓުގައި ވަނީ ޚަރަދުވާނެ ކަމަށް ބެލެވޭ އަދަދުތައް ހިމަނާފައެވެ.\nދިވެހިރާއްޖޭގެ ޤާނޫނު އަސާސީ ބުނާ ގޮތުގައި އޮޑިޓު އޮފީހުގެ ބަޖެޓަކީ މަޖިލީހުން ވަކިން ފާސްކުރަންޖެހޭ ބަޖެޓެކެވެ. މިއަންނަ އަހަރަށް ދައުލަތުން ކަނޑައަޅާނެ ބަޖެޓަކީ 40 ބިލިއަން ރުފިޔާގެ ބަޖެޓެކެވެ. މިއީ މިހާތަނަށް ރާއްޖޭގެ ރިކޯޑު އަދަދެއްގެ ބަޖެޓެއްކަން ފާހަގަކޮށްލެވެއެވެ.\nއޮޑިޓަރ ޖެނެރަލްގެ މަގާމަށް ނިޔާޒީގެ ނަން މަޖިލީހަށް ފޮނުވައިފި\nއޮކްޓޯބަރ 28, 2019 17:06\nކޮން އަހަރީ މުސާރައެއްތަ.. މީހުންނައް އޮޅުވާލަނީ 66250 މަހަކު ދޭންވެގެން..


Bidheysee seythun thibi 26 fihaaraeh joori manaakohfi\nބިދޭސީ ސޭޓުން ތިބި 26 ފިހާރައެއް ޖޫރިމަނާކޮށްފި\nސޭޓުންގެ ގޮތުގައި ބިދޭސީ އިން ބައިތިއްބާފައި ތިބި 26 ފިހާރައެއް ޖޫރިމަނާކޮށްފި އެވެ. މިދިޔަ އޭޕްރިލް މަހުން ފެށިގެން ފިހާރަތަކާއި ކެފޭ އަދި ރެސްޓޯރަންޓްތަކުގައި ސޭޓުންނަށް ބިދޭސީންނަށް ނުތިބެވޭ ގޮތަށް ސަރުކާރުން ނިންމުމުން ޑިޕާޓްމަންޓް އޮފް އިމިގްރޭޝަން އިން ވަނީ އެ ގަވައިދަށް އަމަލު ނުކުރާ ފަރާތްތަށް ހޯދަން އޮޕަރޭޝަންއެއް ފަށައި އަދި އެފަރާތްތަކަށް ޖޫރިމަނާ ކުރާނެ ކަމަށް އަނގާފައެވެ. މި އޮޕަރޭޝަން ތެރޭގައި އިމިގްރޭޝަންގެ ޓީމުން ވަނީ 50 ފިހާރައެއް ޗެކް ކޮށްފަ އެވެ.\nމިކަމާ ގުޅޭ ގޮތުން އިމިގްރޭޝަން އިން ބުނީ މި އޮޕަރޭޝަންތެރޭގައި ބެލި ފިހާރަތަކުގެ ތެރެއިން 26 ފިހާރައެއްގައި ސޭޓުންގެ ގޮތުގައި ބިދޭސީ މީހުން ބަހައްޓާފައި ހުރި ކަމަށެވެ. އެގޮތުން ކޮންމެ ފިހާރައަކުން 10،000 ރުފިޔާ އަށް ޖޫރިމަނާކޮށްފައިވާނެ ކަމަށާއި އަދި އެކަން ތަކުރާރު ކޮށްފި ނަމަ ޖޫރިމަނާ ބޮޑު ކުރާނެ ކަމަށް އިންޒާރު ދީފައިާނެ ކަމަށް އިމިގްރޭޝަން އިން ބުންޏެވެ.\nދިވެހިންނަށް ވަޒީފާގެ ފުރުސަތު އިތުރުކުރުމަށް ސަރުކާރުން ހެދި މި ގަވައިދުގައިވާ ގޮތުގެ މަތިން ބިދޭސީ ސޭޓުން ބައިތިއްބާނަމަ 10،000 ރުފިޔާ އާއި 50،000 ރުފިޔާއާ ދެމެދުގެ ޢަދަދަކުން ޖޫރިމަނާ ކުރެވޭނެއެވެ.\nބިދޭސީ ވިޔަފާރިތައް ހަނިކުރަން ބިލެއް


Investorunge ithubaaru libeynee MMPRC ge hiyaanaathuge massala belumun: Ali Waheed | Mihaaru\nޓޫރިޒަމް މިނިސްޓަރު އަލީ ވަހީދު ޕްރެސް ކޮންފަރެންސް--ފޮޓޯ:ހުސައިން ވަހީދު/މިހާރު\nއިންވެސްޓަރުންގެ އިތުބާރު ލިބޭނީ އެމްއެމްޕީއާރުސީގެ ކޮރަޕްޝަންގެ މައްސަލަ ބެލުމުން: އަލީ ވަހީދު\n28 މެއި 2019 - 16:002comments\nކުރީގެ ރައީސް އަބްދުﷲ ޔާމީންގެ ސަރުކާރުގައި އެމްއެމްޕީއާރުސީ މެދުވެރިކޮށް 1.3 ބިލިއަން ރުފިޔާގެ ޚިޔާނާތް ވަނީ ހިންގައިފަ އެވެ. އެ މައްސަލަ ޕްރެޒިޑެންޝަލް ކޮމިޝަން އޮން ކޮރަޕްޝަން އެންޑް އެސެޓް ރިކަވަަރީ ކޮމިޝަނުން އަންނަނީ ބަލަމުންނެވެ.\nޓޫރިޒަމް މިނިސްޓްރީގައި ބޭއްވި ނޫސްވެރިންގެ ބައްދަލުވުމެއްގައި މިނިސްޓަރު އަލީ ވިދާޅުވީ، މި ސަރުކާރުގެ ކުރިމަތީގައި ދިވެހި ރައްޔިތުންގެ އިތުބާރަށް ވުރެ ބޮޑު އިތުބާރެއް ނޯންނާނެ ކަމަށެވެ.\n"އެކަމަށް ވަކާލާތު ކޮށްގެން މި ސަރުކާރު އައިސްފައި ވަނީ. އިތުރަށް އެދެނީ، މިނިވަން މުއައްސަސާތަކަށް ވެސް އެދެނީ މިކަން ނިންމައި ދޭން،" މިނިސްޓަރު ވިދާޅުވި އެވެ.\nއަލީ ވިދާޅުވި ގޮތުގައި، އެމްއެމްޕީއާރުސީގެ ހިޔާނާތުގެ މައްސަލަ ބެލުމުން، ރާއްޖޭގައި އިންވެސްޓް ކުރެވޭނީ، އޮންނަ އުސޫލުތަކާއި ގާނޫނާއި ގަވައިދުގެ ތެރެއިންކަން އިންވެސްޓަރުންނަށް ވެސް އިތުރަށް ސާފުވާނެ އެވެ. އަދި ވިދާޅުވީ، އެމްއެމްޕީއާރުސީގެ ހިޔާނާތުގެ ތެރެއިން ދޫކޮށްފައިވާ ރިސޯޓުތަކާ ގުޅޭ މުއާމަލާތްތައް ހުއްޓާލާފައިވާއިރު، އެހެން މައްސަލަތަކުގައި އެގޮތަށް އަމަލު ނުކުރާތީ ބައެއް މީހުން ސުވާލު އުފައްދާ ކަމަށެވެ.\nއޭނާ ވިދާޅުވީ، ސަރުކާރުން ހަމައެކަނި ބަލަނީ އެމްއެމްޕީއާރުސީގެ ހިޔާނާތުގެ މައްސަލަ ނޫން ކަމަށާއި އެހެން މައްސަލަތައް ވެސް ތަހުގީގު ކުރާ ކަމަށެވެ. އެގޮތުން، ނަސަންދުރާ ޕެލަސް ހޮޓާ ގަވައިދާ ޚިލާފަށް ދޫކުރި މައްސަލަ ވެސް ޓޫރިޒަމް މިނިސްޓްރީން ދިރާސާ ކުރުމަށް ފަހު، ބަންޑާރަ ނައިބުގެ ލަފައަކަށް އެދިފައިވާ ކަމަށް މިނިސްޓަރު ވިދާޅުވި އެވެ. އެ މައްސަލައިގައި ފިޔަވަޅު އަޅާނީ މިނިސްޓަރު ވިދާޅުވި ގޮތުގައި އޭގެ ފަހުންނެވެ.\nއަލީ ވަހީދު މިހެން ވިދާޅުވެފައިވާ ކުރީގެ ނައިބު ރައީސް ޑރ. މުހައްމަދު ޖަމީލު ވަނީ، އެމްއެމްޕީއާރްސީން ޓުރިޒަމްގެ ބޭނުންތަކަށް ރަށްތަކާއި ފަޅުތައް ދީފައިވާ ކުންފުނިތަކާ ގުޅޭ މުއާމަލާތްތައް ހުއްޓާލުމުން ކަންބޮޑުވުން ފާޅުކުރައްވައިފަ އެވެ. އެމަނިކުފާނު ވިދާޅުވީ، މުއާމަލާތްތައް ހުއްޓުވުމުގެ ސަބަބުން އިންވެސްޓަރުންނާއި މަޝްރޫއުތަކަށް ފައިސާ ދޭ ފަރާތްތައް ރާއްޖޭގައި އިންވެސްޓް ކުރަން ޖެހިލުންވާނެ ކަމަށެވެ. މިފަދަ ކަމެއް ކުރުމުން ސަރުކާރަށް ގާނޫނީ ގޮތުން ގޮންޖެހުންތަކާ ކުރިމަތިލާން ޖެހިދާނެ ކަމަށް ޑރ. ޖަމީލް ވިދާޅުވެފައި ވެ އެވެ.\nއިތުރު ލިޔުންތައް ޓޫރިސްޓުން ޓޫރިޒަމް މިނިސްޓްރީ ޓޫރިޒަމް މިނިސްޓަރު އަލީ ވަހީދު، ކުރީގެ ޓޫރިޒަމް މިނިސްޓަރު އެމްއެމްޕީއާރުސީ އެމްއެމްޕީއާރްސީގެ ކޮރަޕްޝަން ކޮރަޕްޝަން


Dheenaa dhekolhu meehunnah noonekey bunan kerenjehey: Eid huthubaa\nދީނާ ދެކޮޅު މީހުންނަށް ނޫނެކޭ ބުނަން ކެރެންޖެހޭ: ހުތުބާ\nއިމާމު ހުތުބާ އިއްވަނީ: މިއަދުގެ އީދު ނަމާދުގެ ހުތުބާގައި ވަނީ އިސްމާއީލްގެފާނުގެ ރިވެތި މިސާލުން އިބްރަތް ހާސިލުކުރުމަށް ޒުވާނުންނަށް ގޮވާލައްވާފައި -- އަވަސް ފައިލް ފޮޓޯ\nމާލެސިޓީ ހިމެނޭހެން ރާއްޖޭގެ މީހުން ދިރިއުޅޭ ހުރިހާ ރަށެއްގައި މިއަދު ވަނީ ޖަމާއަތުގައި އީދު ނަމާދުކޮށްފައެވެ. އީދު ނަމާދަށް ފަހު އިއްވި ހުތުބާގައި ބުނެފައިވަނީ އިބްރާހިމްގެފާނުގެ ދަރިކަލުން އިސްމާއީލްގެފާނު ގުރުބާން ކުރެއްވުމަށް އެންގެވި ހިނދު އެކަލޭގެފާނު އަމަލު ކުރެއްވި ރިވެތި ގޮތުން އިބްރަތް ހާސިލުކުރަން ޖެހޭ ކަމަށެވެ. ނަމަވެސް މިއަދު ފެންނަމުންދަނީ އެ މަންޒަރު ނޫން ކަމަށް ހުތުބާގައި ބުނެފައިވެއެވެ.\nމިއަދު ފެންނަމުންދަނީ ފާޅުގައި އިސްލާމްދީނަށް ފުރައްސާރަކޮށް ކީރިތި ގުރުއާނަށް އިހާނެތިކޮށް ހިތަމުންދާ މަންޒަރު ކަމަށާ ނަބިއްޔާއަށް ފުރައްސާރަކޮށް މުސްލިމުންގެ މުގައްދަސް ތަންތަނަށް ވެރިވެ ފޭރިގަންނަމުންދާ މަންޒަރު ކަމަށާ އަދި އިސްލާމީ ގައުމުތަކުގެ އިންތަކުގެ ހުރުމަތް ކަނޑާ މުސްލިމު އިލްމުވެރިންގެ ގަދަރު ވައްޓާލާ އިސްލާމީ ޔުނިވާސިޓީތަކާއި މަތީ ތައުލީމުދޭ މަރުކަޒުތަކުގެ މަންހަޖުތައް ބަދަލުކުރުމަށް ފިއްތުންތައް ކުރިމަތި ކުރުވަމުންދާ މަންޒަރު ކަމަށް ހުތުބާގައި ބުނެފައިވެއެވެ. ސައްތައިން ސައްތަ އިސްލާމީ ގައުމެއް އޮވެގެން ނުވާނެ ކަމަށް ބުނެ އަޑު އުފުލާއިރު މުސްލިމުންގެ ހައްގުތަކަށް އެކު ގޮތްގޮތުން އަރައިގަންނަމުންދާ ކަމަށެވެ.\n"މިއަދު މިވަނީ އެ މީހުންގެ ވަގުތުންނާއި މުދަލުންނާއި އީޖާދުތަކުން އިސްލާމްދީނަށްޓަކައި ގުރުބާންވާން ކެރޭ މީހުންނަށް ބޭނުންވެފައެވެ. އިސްލާމް ދީނުގެ ބުރުސޫރަ ހުތުރުކުރުވާ މީހުންނަށް ނޫނެކޭ ބުނަން ކެރޭވަރުގެ މުސްލިމު ދަރިންނަށް މިއަދު ވަނީ ބޭނުންވެފައެވެ،" އީދު ހުތުބާގައި ބުނެފައިވެއެވެ.\nއީދަކީ އަބާއްޖަވެރި ކަމެއް ނެތް ބާއްޖަވެރި ކަމެކެވެ. އަރާރުމެއް ނެތް އެއްބައިވުމެކެވެ. ރުޅިވެރިކަމެއް ނެތް އެކުވެރި ކަމެކެވެ. ލޯތްބާއި އަޅައިލުން އޮތް އުފާވެރި ދުވަސްތަކެކެވެ. މި ދުވަސްތަކުގައި އެއްބަޔަކު އަނެއް ބަޔަކަށް ހެޔޮ ފޯރުވާށެވެ. އެއް ބަޔަކު އަނެއް ބަޔަކަށް މާފު ކުރާށެވެ. ސަލާމްކޮށް ހިތްތައް ސާފުކުރާށެވެ. ހެޔޮކަންތައް ކުރުމުގައި އެއްބާރުލާށެވެ. ނުބައި ކަންތައްތަކާ ދުރުހެލިވާށެވެ. އެއް ބަޔަކު އަނެއް ބަޔަކަށް ޒިޔާރަތް ކުރާށެވެ. އީދު ހަދިޔާ ބަދަލުކުރާށެވެ. ސޯޝަލް މީޑިއާގެ ތެރެއިން އީދު ތަހުނިޔާ ބަދަލު ކުރާށެވެ. ޔަތީމުންނަށް އަޅައިލާށެވެ. ރަހިމުގެ ގުޅުން ބަދަހި ކުރާށެވެ. އިސްލާމީ އަހުލާގުން ޒީނަތްތެރިވާށެވެ.\nއަލްހާ އީދު ހުތުބާ | ޖުލައި 20، 2021\nމީގެ އިތުރުން އީދުގެ މާތް ކަމާއި އީދު ދުވަހު އަމަލުތައް ބަހައްޓަންވީ ގޮތާއިމެދުވެސް ހުތުބާގައި އިރުޝާދު ދީފައިވެއެވެ. އީދަކީ އަބާޖަވެރި ކަމެއް ނެތް ބާއްޖަވެރި ކަމެއް ކަމަށާ އަރާރުންވުމެއް ނެތް އެއްބައިވަންތަ އަދި ރުޅިވެރި ކަމެއް ނެތް އެކުވެރި ކަމެއް ކަަމަށް ބުނެފައިވެއެވެ. އަދި މިއީ ލޯތްބާއި އުފާވެރިކަމުގެ ދުވަސްތަކެއް ކަމުން މި ދުވަސްތަކުގައި ހެޔޮ ފޯރުވާ މައާފުކޮށް ހެޔޮ އަމަލު ގިނަކޮށް ނުބައި މުންކަރާތްތަކުން ދުރުވުމަށް ވަނީ ނަސޭހަތްތެރިވެފައެވެ.\nއިސްލާމިކް މިނިސްޓްރީ އީދު ފާހަގަ ކުރުން އިސްލާމީ ދުނިޔެ\nމާލޭގެ 27 މިސްކިތެއްގައި އީދު ނަމާދު ކުރާނެ\nމާދަމާއަކީ ފަހު ރޯދަ، އީދު ދުވަހަކީ ހޯމަ\nއީދު ނަމާދު ވަގުތު މާލޭގެ ބައެއް މަގުތައް ބަންދު


Midhiya Mahu Libunu Aamdhanee 30 Percent Dhashah – adduLIVE\nމިދިޔަ މަހު ލިބުނު އާމްދަނީ 30 ޕަސަންޓު ދަށަށް\nOct 11, 2020, 15:18 ހަސަން ރަޝީދު\nމިދިޔަ ސެޕްޓެމްބަރު މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އަށް ބަލައިގަތް އާމްދަނީ 30 ޕަސެންޓް ދަށަށް ހިނގައްޖެއެވެ.\nމިދިޔަ މަހު މީރާއަށް ލިބިފައި ވަނީ 834.04 މިލިއަން ރުފިޔާ އެވެ. އެއީ މިދިޔަ އަހަރުގެ ސެޕްޓެމްބަރު މަހާ އަޅާ ބަލާއިރު 30.9 ޕަސަންޓު މަދު އަދަދެކެވެ.\nމީރާއިން މައުލޫމާތު ދޭ ގޮތުގައި، މިދިޔަ އަހަރުގެ މި މުއްދަތުގައި ލިބުނު އާމްދަނީ އާ އަޅާބަލާއިރު މިއަހަރުގެ މި މުއްދަތުގައި ލިބިފައިވާ އާމްދަނީ ދަށްވުމުގެ މައިގަނޑު ސަބަބަކީ ކޮވިޑް-19 އާ ގުޅިގެން ފަތުރުވެރިން ރާއްޖެއަށް ޒިޔާރަތްކޮށްފައިވާ މިންވަރު ދަށްވެފައިވުމުގެ ސަބަބުން ޓޫރިޒަމް ދާއިރާގެ އިޤްތިޞާދީ ހަރަކާތްތައް މަދުވެ، ޓޫރިޒަމް ދާއިރާއިން ޓެކުހުގެ ގޮތުގައި ލިބިފައިވާ އާމްދަނީ ދަށްވެފައިވުމެވެ.\nމިގޮތުން، ޖީ.އެސް.ޓީ އަދި ގްރީން ޓެކްސް ފަދަ ޓެކުހުން ލިބިފައިވާ އާމްދަނީ ވަނީ ދަށްވެފައެވެ. މީގެ އިތުރުން، ޓޫރިޒަމް ލޭންޑް ރެންޓް ދެއްކުމުގެ ސުންގަޑި އިތުރުކުރެވިފައިވުމުން، މި މުއްދަތުގައި ލިބިފައިވާ އާމްދަނީ، މީގެ ކުރީ އަހަރުގެ މި މުއްދަތާއި ބަލާއިރު މަދުކަމަށް މީރާއިން ފާހަގަކުރެއެވެ.\nމިދިޔަ މަހުގެ އާމްދަނީގެ އެންމެ ބޮޑު ބައެއް ހިއްސާކުރަނީ އާމްދަނީ އިން ނަގާ ޓެކުހެވެ. މި ޓެކުހުން 385.57 މިލިއަން ރުފިޔާ ލިބިފައިވެ އެވެ. ދެން އެންމެ ބޮޑު އާމްދަނީއެއް ލިބިފައިވަނީ ޖީއެސްޓީ އިން ނެވެ. ޖީއެސްޓީން އާމްދަނީގެ ގޮތުގައި 217.16 މިލިއަން ރުފިޔާ ލިބުނެވެ. މީގެ އިތުރުން، ބީޕީޓީގެ ގޮތުގައި 150.13 މިލިއަން ރުފިޔާ އަދި ރެސިޑެންޝަލް ޕަރމިޓްގެ ގޮތުގައި 21.06 މިލިއަން ރުފިޔާ ލިބުނުއިރު، މުދަލު ޒަކާތުގެ ގޮތުގައި 11.07 މިލިއަން ރުފިޔާ ލިބިފައިވެ އެވެ. އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 58.04 މިލިއަން ރުފިޔާ ލިބިފައިވެ އެވެ.\nމީރާގެ ހިސާބުތައް ދައްކާ ގޮތުގައި ސެޕްޓެމްބަރު މަހު މީރާ އަށް ބަލައިގަތް އާމްދަނީގެ ތެރޭގައި 6.74 މިލިއަން އެމެރިކާ ޑޮލަރު ހިމެނެ އެވެ.


PPM In Isthiufaa Dhee Mundhu Ves PNC Ah - Vaguthu\nޕީޕީއެމް އިން އިސްތިއުފާ ދީ މުންދުވެސް ޕީއެންސީ އަށް\nޕީޕީއެމްގެ ސެކްރެޓަރީ ޖެނެރަލް ކަމުން އިސްތިއުފާ ދެއްވުމަށްފަހު އެޕާޓީން ވަކިވެވަޑައިގެން، މުޙައްމަދު ޙުސައިން ޝަރީފު (މުންދު) ރައީސް އަބްދުﷲ ޔާމީން އުފައްދަވާ ޕީޕަލްސް ނޭޝަނަލް ކޮންގްރެސް (ޕީއެންސީ) އަށް ސޮއި ކުރައްވައިފިއެވެ.\nމުންދު އެޕާޓީ އަށް ސޮއި ކުރައްވީ މިއަދުގެ ވަގުތެއްގައެވެ. އޭނާވަނީ އެކަން ހާމަވެސް ކޮށްދެއްވާފައެވެ.\nޕީއެންސީ އަށް މުންދު ސޮއި ކުރައްވާފައިވާއިރު، ޕީޕީއެމްގެ ނައިބު ރައީސްކަމުގައި ހުންނެވި ކުރީގެ އިކޮނޮމިކް މިނިސްޓަރު މުޙައްމަދު ސައީދުވެސް ވަނީ ޕީއެންސީ އަށް ސޮއި ކުރައްވާފައެވެ. ހަމައެހެންމެ، ކުރީގެ ޑިފެންސް މިނިސްޓަރު އާދަމް ޝަރީފު އުމަރުވެސް ވަނީ ޕީއެންސީ އަށް ސޮއިކުރައްވައިފިއެވެ.\nއެޕާޓީން މިހާރުވަނީ ރަޖިސްޓްރީ ކުރުމަށްޓަކައި 4000 ފޯމު އިލެކްޝަންސް ކޮމިޝަން އަށް ހުށަހަޅާފައެވެ. މި ފޯމުތަކުގެ ޞައްޙަކަން ޔަޤީން ކުރުމަށްފަހު ޕާޓީ އުފެއްދުމަށް ބާއްވަން ޖެހޭ ޖަލްސާ ތިން މަސް ދުވަހުގެ ތެރޭގައި ބޭއްވުމަށް އިލެކްޝަންސް ކޮމިޝަން އިން އަންގާނެއެވެ.\nގިނަ ބަޔަކު މިހާރުވެސް ދަނީ ޕީއެންސީ އަށް ސޮއި ކުރަމުންކަން ފާހަގަކޮށްލެވެއެވެ.\nޖެނުއަރީ 12, 2019 17:21\nމީދެންކާކުދޯ.އެއްވެސް އުރައްޕެއްހުރިމީހެއްނުން.މީނަ އާންމުކޮށް ފެންނަނީ ވިއްސާރަ ދުވަސްވަރު .މީނަ ސޮއިކުރީމަވެސް އަދުރޭ ހެވިފަހުރިވަރު ބަލާބަލަ.މީނަ މީހުންނަށް ފެނުނީވެސް މައުމޫނު ދެއކީމަ.ކުރިން ކައިރިންދިޔަކަސް މީހުންނަކަށް ނޭނގޭ.\nޖެނުއަރީ 12, 2019 18:38\nތިވާނީ މުންދުއަށް ވަގައްކުރިކަމަކައް ޝަރީފުކައިރީ ބުނަންވާނެ ތިމައްސަލަ. ރަގަޅަށް ބަލާ ތަހުޤީގު ކުރަން\nޖެނުއަރީ 13, 2019 00:07\nނޯނޯ. ރިއްޕޫ..! މީނާއަކީ ކަލޭމެން ކަހަލަ ސޮހޮލުން ރިއްޕާލެވޭވަރުގެ ވިސްނުންތެރި ތައުލީމީ ޒުވާނެއް.\nޖެނުއަރީ 13, 2019 00:32\nއެތާވެސް ވަގުން ! މިތާވެސް ވަގުން !


Ethah Furaana Eh Gellunee "Mi Vaguthu" - Vaguthu\nއެތައް ފުރާނައެއް ގެއްލުނީ "މި ވަގުތު"\n6 މަސް ކުރިން ( އޭޕްރީލް 28, 2019 )\nއެސްޓީ އެންޓަނީ ފައްޅީގެ ބޮޑު ގަޑި ހަމަލާ ދިން ވަގުތަކަށް ހުއްޓިފައި --- ވަގުތު އިމޭޖްސް/ މުހައްމަދު ޖިމީ\n(ކޮލޮމްބޯ، ސްރީ ލަންކާ): ގަޑިން 8:45 ހާއިރެވެ. ކޮލަމްބޯގެ ކޮއްޗިކަޑަ ސަރަހައްދުގައި ހުންނަ އެސްޓީ އެންތަނީ ފައްޅި ވަށައިގެން ދިރިއުޅޭ މީހުންނަށް އިވުނީ ބާރު އަޑުފަށްގަނޑެކެވެ. އެތައް އަހަރުތަކެއް ވަންދެން ލަންކާގައި ދާޚިލީ ހަނގުރާމަ އޮތް އިރުވެސް ކޮލަމްބޯ ސަރަހައްދަށް ހަނގުރާމައިގެ އަސަރު މާބޮޑަކަށް ނުކުރެއެވެ. އަދި ވަކިން މިހާރު އެފަދަ ނިރުބަވެރި ހަމަލާއަކަށް އެމީހުން އިންތިޒާރު ވެސް ނުކުރާނެއެވެ. ވޭތުވެ ދިޔަ އަހަރަކީ ލަންކާއަށް އަމަން އޮމާން 10 އަހަރެވެ.\nލަންކާއަށް ދިން ބޮމުގެ ހަމަލާތަކުގެ އަމާޒަކަށްވި އެއް ފައްޅި ކަމަށްވާ އެސްޓީ އެންތަނީ ފައްޅި --- ވަގުތު އިމޭޖްސް/ މުހައްމަދު ޖިމީ\nކުއްލިއަކަށް އިވުނު އަޑާއެކު ވެރިވެގެން ދިޔައީ ހަމަހިމޭން ކަމެކެވެ. ދެން އިވިގެން ދިޔައީ މީހުންގެ ހަޅޭކާއި ރުއިމުގެ އަޑެވެ. ސަލާމަތީ ބާރުތަކުގެ އުޅނަދުތަކުގެ ސައިރެންގެ އަޑާއި އެމްބިއުލާންސްގެ އަޑެވެ. މީހުންތައް މަގުމައްޗަށް ޖަމާވަމުން ދިޔައެވެ. ވެގެން އުޅޭ ގޮތެއް ބަލާލުމުގެ ނިޔަތުގައެވެ. އޭރު ލަންކާގައި ހުންނަ އެންމެ ބޮޑު ފައްޅީގެ ފުރާޅުން އޮލަ ދުން އަރަމުން ދިޔައެވެ.\nފައްޅި ކައިރީގައި ސަލާމަތީ ކަންކަން ބަލަހައްޓަމުންދާ ފުލުހެއް --- ވަގުތު އިމޭޖްސް/ މުހައްމަދު ޖިމީ\nއެ ދުވަހުގެ 8:45 ން ފެށިގެން އެ ސަރަހައްދު މީހުންނަށް ވަގުތު ހުއްޓުން ފަދައެވެ. ޤަބޫލުކުރަންދަތި ކުއްލި ހަމަލާއާއެކު އެތައް ބަޔަކަށް ސިހުންގެނުވާ ހުއްޓުން ގެނުވީއެވެ. ބުނާނެ އެއްޗެއް ނޭނގިފައި އެތައް އިރަކު އަނގަ މައްޗަށް ޖަހައިގެން ތިބި މީހުން ވެސް ބައިވަރެވެ. އަދިވެސް އެ ސަރަހައްދުގެ ހާލަތަު އޮތީ އެހެންނެވެ. އެ ފައްޅި ހިމެނޭ ސަރަހައްދު ފުލުހުން ބަންދުކޮށްފައިވާއިރު އާންމުންގެ މީހުން ދޭތެރެދޭތެރެެ އިން އެ ސަރަހަށްދަށް ޖަމާވެ އެ ހަމަލާގެ ހަނދާންތައް އާކުރެއެވެ. އެ ފައްޅިއަށް ދިން ހަމަލާގައި 70 ވަރަކަށް މީހުން މަރުވި އިރު، ފައްޅީގެ ކުރިމައްޗަށް އޮންނަ މަގުގައިވެސް ސުރެންސުރެން ވަނީ ހުދާއި، ކަޅުގެ ފޮތި ދަމާފައެވެ.\nފައްޅީގެ ކައިރީގައި ސަލާމަތީ ކަންކަން ވަނީ ވަރުގަދަ ކޮށްފައި --- ވަގުތު އިމޭޖްސް/ މުހައްމަދު ޖިމީ\nވަގުތު ނިއުސްޓީމް އެ ސަރަހައްދަށް ދިޔުމުން ބައެއް މީހުންވަނީ އެ ވާހަކަތައް ހިއްސާކޮށްފައެވެ. އެމީހުން ބުނީ އެއީ ހަޔާތުގައި ވެސް އައި އެންމެ ބިރުވެރި ދުވަސްކަމަށާއި، އެ ހަނދާންތައް ފިލައިގެން ނުދާނޭ ކަމަށެވެ. ހާދިސާގެ މަޢުލޫމާތު އެއްކުރަމުންދަނިކޮށް އެތާހުރި މީހަކު އަޅުގަނޑަށް ގޮވާލާފައި ދައްކާލީ އެންތަނީ ފައްޅީގެ ވާތް ފަރާތުގައި ހުރި އުސް ތަނެއްގައި ހަރުކޮށްފައި ހުރި ގަޑިއެކެވެ. އެ ގަޑިން ދައްކަނީ 8:45 އެވެ.\n"ވަގުތު" ޓީމުން ފައްޅި ހުރި ސަރައްހަދުގައި ހަރަކާތްތެރިވަނީ": ސަރަހައްދުގެ އެތައް ބަޔަކު ވަނީ ބޮން ގޮއްވި ދުވަހުގެ ވާހަކަތައް ކިޔައިދީފައި --- ވަގުތު އިމޭޖްސް/ މުހައްމަދު ޖިމީ\n"ގޮވުން ގޮވި ގަޑި އެއީ. ބާރުގަދަ ގޮވުމާއެކު އެ ގަޑި ހުއްޓުނު ގޮތައް އެހުރީ." ސަރަހައްދުގައި ހުރި މީހަކު ބުންޏެވެ.\nސަތޭކަ ހަތްދިހަ ފަސް އަހަރަށް ވުރެ ގިނަ ދުވަސްވެފައިވާ އެ ފައްޅީގެ ގަޑި، ބޮން ގޮއްވާލި ވަގުތައް ހުއްޓިފައިވާއިރު، އެއީ މި ހަމަލާގެ ހަނދާންތައް އަބަދުވެސް ތާޒާކޮށްދޭނެ ކަމެކެވެ. އަދި މި ހަމަލާގެ ލާއިންސާނިއްޔަތުކަމާއި، މަރުވި މީހުންގެ ހަނދާންތައް އަބަދުވެސް ގެނުވަދޭނެ ރަމްޒެކެވެ. އެތައް ފުރާނައެއް ހަމަ ކުއްލިއަކަށް ގެއްލުނީ އެންތަނީ ފައްޅީގެ ބޭރުގައި ހުރި ގަޑިން ދައްކާ ވަގުތު ކަަމަށްވާ ހެނދުނު 8:45 އެވެ.\nއޭޕްރީލް 28, 2019 20:52\n12 ވަރަކައް ދުވަސް ކުރިން ސުވިޒްލެންޑު ގެ މިސްކިއްތަކަށް ދިންހަމަލާ ތަކުގަ ވަނީ އެތައް މައުސޫމް ފުރާނަތަކެއް މިދުނިޔެއާ ވަކިވެގެން ގޮސްސަ އެވާހަކަ ނުދައްކަނީ ކީވެބާ، އަދި މިރާއްޖޭގެ ހުތުބާގަވެސް ދެއްކީ ލަންކާގެ ވާހަކަ، ސުވިޒްލެންޑު އެތައްބައިވަރު މުސްލިމުން ތަކެއް ކާފަރަކު ކުރިސްޓިއަން މީހަކު މިސްކިއްތަކައް ވަދެ މރާލީ އެތައް މުސޮލިމުންނެ އެކަމުންވެސް އެވާހަކަނުދައްކާ\nއޭޕްރީލް 29, 2019 08:06\nމީ ސެކިއުލަރ ވިސްނުމުގެ ގައުމަކަށް ބަދަލުވަމުންދާ ކަމެއް ނޭނގޭތަ؟ ނުވެސް ހުއްޓުވޭނެ ދެނެއް.\nއޭޕްރީލް 29, 2019 09:34\nށުއިޒަރލެންޑު ކުރީ މުސްލިމެއް ނޫން. މުސްލިމުން ބަދަލެއް ނުހިފާނެ. ހައްގަކާނުލާ ކުށެއްނެތް ބައަކު ނުމަރާނެ\nއޭޕްރީލް 28, 2019 21:12\nޕީއެންސީގެ ސެކްރެޓަރީ ޖެނެރަލަކަށް ގީލާ އައްޔަން ކުރުން ތިޔާއީ ޕީއެންސީއަނޭ އިން ކުރިއެންމެ ރަނގަޅު ކަމޭ މާލޭގެ އަޔަން ލޭޑީއެއް ބޭނުންވެއޭ ޕީއެންސީގެ އެސްޖީ އަށް އަދި ޖެހޭނެއޭ ލާރޖް ކޮށް ޖައްސަން މިފަހަރު އެސްޖީ ޖައްސާ ޖައްސާ ލާރޖް ކޮށް ޖައްސާ ޖެހޭނެއޭ މިފަހަރު ޕީއެންސީ މެދު އުޑުގައި ފިޔަޖަހާ ގޮތް ހަދާލަން އަ މިލިއަން އޮފް ޓްވީޓްސް ކޮށްލަންވީއޭ އަހަރު ދުވަހުތެރޭގައި ލެޓް އަވަރ ޑްރީމްސް ކަމް ޓްރޫ ބޭބީ ޓެލްމީ ވަން ޓަޗް އެން ޗާރޖް ދި އޯޑިއެންސް...\nއޭޕްރީލް 29, 2019 10:44\nޥާނުވާ ގައިތަ ތިހިރީ، މިއުޅެނީ ގީލާ ގޮއްވާލައިގެން ވިއްޔަ\nއޭޕްރީލް 29, 2019 09:43\nކްރިސްޓިއަން ފައްޅި ޕްރޮމޯޓް ތިކުރަނީ.. ތިފޮޓޯ ނުޖެހިއަސް ވެދާނެ ދޯ ހަމަ\nއޭޕްރީލް 29, 2019 10:14\nޖާހިލުން ޖާހިލު ކުރުން ނޫންކަމެއް ކަލޭމެން ކުރާނެތަ؟


Israel in Palestine ge noosveriyaku bandhukohfi!\nއިޒްރޭލުން ފަލަސްތީނުގެ ނޫސްވެރިއަކު ބަންދުކޮށްފި!\nދުނިޔޭގެ ނޫސްވެރިކަމުގެ މިނިވަން ކަމުގެ ދުވަހާ ދިމާކޮށް އިޒްރޭލްގެ މިލިޓަރީ ކޯޓަކުން އެއްވެސް ސަބަބަކާއި ނުލާ ފަލަސްތީނުގެ ނޫސްވެރިޔަކު ބަންދުގައި ބަހައްޓަން އަމުރު ކޮށްފިއެވެ. ފަލަސްތީނުގެ ނޫސްވެރިޔާ ހަތަރު މަސް ވަންދެން ބަންދުގައި ބަހައްޓަން ވަނީ އަމުރުކޮށްފަ އެވެ.\nމި އަމުރު އައިސްފައިވަނީ ފަލަސްތީނުގެ އޮމާރް ނައްޒާލް ކިޔާ ނޫސްވެރިޔެކެވެ. ނައްޒާލް ހައްޔަރު ކޮށްފައިވަނީ މިދިއަ މަހުގެ 23 ވަނަ ދުވަހު ހިސޯރުކޮށްފައިވާ ވެސްޓް ބޭންކުންނެވެ. އެއީ ބޮސްނިއާގައި އޮތް ޔޫރަޕިޔަން ފެޑެރޭޝަން އޮފް ޖާނަލިސްޓުން ގެ ބައްދަލް ވުމަކަށް ފުރަން ތައްޔާރުވަމުން ދަނިކޮށެވެ.\nނައްޒާލް ބަންދުގައި ބަހައްޓަން އަމުރުކުރި މިލިޓަރީ ކޯޓުން ހުކުމް އިއްވުމުގެ ކުރިން، މިދިއަ އާދިއްތަ ދުވަހު ބައްދަލް ކުރިކަމަށް ފަލަސްތީނުގެ ނޫސް އޭޖެންސީ އެއްގެ އޮފޝަލަކު ވަނީ ކަށަވަރު ކޮށްދީފަ އެވެ.\nއިޒްރޭލް ސިފައިންގެ ތަރުޖަމާނަކު ވިދާޅުވީ ނޫސްވެރިޔާ ބަންދުގައި ބަހައްޓާނެ ކަމަށާއި އޭނާ ބަހައްޓަން ކޯޓުން އަމުރު ކުރީ ނޫސްވެރިޔެއްގެ ޒިންމާ އަދާކޮށްގެން ނޫން ކަމަށާއި، އެ އަމުރު ކުރީ ޓެރޮރިސްޓް ޖަމާއަތެއްގެ ހަރަކާތްތަކުގައި ބައިވެރިވެގެން ކަމަށެވެ. އިޒްރޭލްގެ އެޑްމިނިސްޓްރޭޓިވް ޑިޓެންޝަން ގާނޫނުގެ ދަށުން، ސަބަބަކާއި ނުލާ ހަތަރު މަސް ވަންދެން ބަންދުގައި ބަހައްޓަން ހުއްދަ ލިބެ އެވެ. ނައްޒާލް ބަންދުކޮށްފައި ވަނީ އެ ގާނޫނުގެ ދަށުންނެވެ.\nނައްޒާލްގެ ބަންދާއި ގުޅިގެން ހަނާން އަޝްރާވީ ފަދަ ސިޔާސީ ވެރިން ވަނީ އިޒްރެއިލް ޖަވާބްދާރީ ކުރަން ގޮވާލާފައެވެ. އަދި މި ހާދިސާއާއި ގުޅިގެން ފަލަސްތީނުގެ ނޫސްވެރިން ޔޫނިއަނުންވަނީ އިތުރު 19 ނޫސްވެރިން އިޒްރެއިލުން ހައްޔަރު ކުރި ކަމަށް ހާމަކޮށް، ނޫސްވެރިން ދޫކޮށްލާ އިޒްރެއިލުގެ މައްޗަށް ފިޔަވަޅު އަޅަން ގޮވާލާފަ އެވެ.


2022 ވަނަ އަހަރު ވޭޖު / ކޮންޓްރެކްޓް އުޞޫލުން މިސްކިތު މުދިމުކަމާއި މަސައްކަތު ވަޒީފާ އަދާ ކޮށްދޭނެ ފަރާތް ހޯދުން - R. Fainu Council\n2022 ވަނަ އަހަރު ވޭޖު / ކޮންޓްރެކްޓް އުޞޫލުން މިސްކިތު މުދިމުކަމާއި މަސައްކަތު ވަޒީފާ އަދާ ކޮށްދޭނެ ފަރާތް ހޯދުން\nއިބްރާހީމް ފަހީމް 9:18 PM އިޢުލާން, ވަޒީފާ\nމިރަށު ހުކުރު މިސްކިތުގެ އިމާމާއި މަސައްކަތު މީހުން ޗުއްޓީ އާއި ސަލާމް ނުވަތަ އެހެނިހެން ބޭނުންތަކުގައި ވަޒީފާގެ މަޝްޢޫލިއްޔަތުން ދުރުގައި ހުންނަ ދުވަސްތަކުގައި އިމާމުކަމާއި މަސައްކަތު މީހުންގެ މަޝްޢޫލިއްޔަތު އަދާކޮށްދޭނެ ފަރާތްތައް ހޯދަން ބޭނުންވެއެވެ.\nމިކަމަށް ކުރިމަތިލައްވާ ފަރާތްތަކުގެތެރެއިން މަސައްކަތައް އެކަށީގެންވާ ފަރާތްތައް ހޮވުމަށްފަހު ލިސްޓްކުރެވޭ ތަރުތީބުން ފުރުޞަތު ދެމުންގެންދެވޭނެއެވެ. އިމާމު / މުދިމްކަމަށް އެދޭ ފަރާތަކީ އިމާމު / މުދިމް ކަމުގެ ސަނަދު / ސެޓްފިކެޓް ލިބިފައިވާ ނުވަތަ އެފެންވަރަށް ތަކެތި ދަންނަ ނުވަތަ ރީތިކޮށް ބަންގިގޮވާ ޤްރުއާން ކިޔަވަން އެނގޭ ފަރާތެއްކަމުގައި ވާންވާނެއެވެ. އަދި މަސައްކަތު މީހެއްގެ މަޝްޢޫލިއްޔަތު އަދާކުރުމަށް ހުށަހަޅާ ފަރާތްތަކަކީ މިސްކިތް ފޮޅާ ސާފުކޮށް ބެލެހެއްޓޭވަރުގެ މީހަކަށްވާންޖެހޭނެއެވެ. އަދި ސިވިލް ސަރވިސް މުވައްޒަފުން މިސްކިތުގައި މަސައްކަތް ކުރައްވާ ދުވަސްތަކަށް ދުވާލަކަށް ދެމުންއައި -/100 ރުފިޔާގެ ބަދަލުގައި ފައިސާ ދެވޭނީވެސް ތިރީގައިވާ ގޮތަށެވެ.\nވީމާ، މިކަމަށް އެދޭފަރާތްތަކުން 23 ޑިސެމްބަރ 2021 ވާ ބުރާސްފަތި ދުވަހުގެ 12:00 ގެކުރިން ސިޓީއަކުން އެކަން މިއިދާރާއަށް ހުށަހެޅުއްވުން އެދެމެވެ.\nތާރީޚް ހ:7ޖުމާދުލްއޫލާ 1443 ތާރީޚް މ: 13 ޑިސެންބަރު 2021\n2022 ވަނަ އަހަރު ވޭޖު / ކޮންޓްރެކްޓް އުޞޫލުން މިސްކިތު މުދިމުކަމާއި މަސައްކަތު ވަޒީފާ އަދާ ކޮށްދޭނެ ފަރާތް ހޯދުން Reviewed by އިބްރާހީމް ފަހީމް on 9:18 PM Rating: 5


Israel Sifain Haalathaa Nubahdhalu Baaruge Beynun Kuramundhey - Amnesty - Vaguthu\nއިސްރާއިލްގެ ސިފައިން ހާލަތާއި ނުބައްދަލު ބާރުގެ ބޭނުން ކުރަމުންދޭ - އެމްނެސްޓީ\nއިސްރާއިލުން ފަލަސްތީނުގެ ރައްޔިތުންނަށް ހަމަލާ ދިނުމަށް ބޭނުން ކުރަމުން އަންނީ ހުއްދަ ދީފައިނުވާ އަދި ހާލަތާއި ނުބައްދަލު ބާރުތަކެއް ކަމަށް އިންސާނީ ހައްގުތައް ހޯދަން ވަކާލާތު ކުރަމުން އަންނަ އެމްނެސްޓީ ގުރޫޕުން ބުނެފިއެވެ.\nއިނގިރޭސި ވިލާތުގެ އެމްނެސްޓީ ގުރޫޕުން ނެރުނު ބަޔާނެއްގައި ބުނެފައިވަނީ އިސްރާއިލްގެ ސިފައިން ވަނީ ފަލަސްތީނުގެ މުޒާހަރާވެރިންނާއި ދެކޮޅަށް ހާލަތާއި ނުބައްދަލު ބާރުގެ ބޭނުން ކޮށްފައެވެ. އަދި މިކަން އަންނަނީ ތަކުރާރު ވަމުން ކަމަށާއި، މަސްޖިދުލް އަގްސާއަށް އިސްރާއިލް ސިފައިން ވަދެ މިސްކިތުގެ ސަފުތައް ބުރުވާލުމަށް ފަހު ހަމަނުޖެހުން ހިންގާފައިވާކަމަށް ބުނެފައިވެއެވެ.\nއެމްނެސްޓީ ގުރޫޕުގެ މެދު އިރުމަތީގެ ޑެޕިއުޓީ ޑިރެކްޓަރ، ސަލާހް ހިގާޒީ ވިދާޅުވީ އިސްރާއިލުން އަމިއްލަ ހައްގުތައް ހޯދާއި، ރައްކާތެރި ކުރުމުގެ މަސައްކަތް ކުރަމުން އަންނަ ފަލަސްތީނުގެ ރައްޔިތުންނާއި ދެކޮޅަށް ބާރުގެ ބޭނުން ކުރެވިގެން ނުވާނެ ކަމަށެވެ. ފަލަސްތީނުގެ މައްޗަށް އިސްރާއިލަށް ގަދަވެވި، ބާރުގެ ބޭނުން ކޮށް، ވަރުގަދަ ހަމަލާތައް ދިނުމަކީ އިސްރާއިލް ސިފައިން ކޮށްގެން ވާނެ ކަމެއް ނޫން ކަމުގައި އޭނާ ވިދާޅުވިއެވެ.\nއިސްރާއިލުގެ ކަމާއި ބެހޭ ފަރާތްތަކުން އިސްރާއިލް ސިފައިން ފަލަސްތީނުގެ ރައްޔިތުންނަށް ދެމުން އެގެންދާ އަނިޔާވެރިކަން ހުއްޓުވަން ޖެހޭ ކަމަށް އެމްނެސްޓީ ގުރޫޕުން ގޮވާލައިފައިވެެއެވެ.\nއިސްރާއިލުން އަންނަނީ ގައްޒާއަށް ވެސް ހަމަލާ ދެމުންނެވެ. ގައްޒާގެ ހެލްތް މިނިސްޓްރީއިން ރިޕޯޓު ކޮށްފައިވާ ގޮތުން މިހާތަނަށް އިސްރާއިލުގެ އަތްދަށުވެ، އެމީހުންގެ ހަމަލާތަކުން ޒަހަމްވި މީހުންގެ އަދަދު 103 އަށް އަރާފައިވާއިރު، ހަމަލާތަކުގެ ސަބަބުން 24 މީހަކު މަރުވެފައިވެއެވެ. މިއީ ރޭ އިސްރާއިލް ސިފައިން ނުކުމެ ހިންގި ޖަރީމާގެ ހިތި ނަތީޖާއެވެ.


EURO 2020: Croatia balikoh England in feshun rangalhu kohfi | Jazeera\tއިންގްލޭންޑަށް ފުރަތަމަ މެޗުން ތިން ޕޮއިންޓް - Jazeera\nޔޫރޯ 2020: ކްރޮއޭޝިއާ ބަލިކޮށް އިންގްލޭންޑުން ފެށުން ރަނގަޅުކޮށްފި\nޖަވިޔަނި June 13, 2021 196 views0\nޔުއެފާ ޔޫރޯ 2020 ގެ ގްރޫޕް ޑީ ގައި ކުޅުނު ފުރަތަމަ މެޗު އިންގްލޭންޑުން ކާމިޔާބުކޮށްފިއެވެ.\nލަންޑަންގެ ވެމްބްލީ ސްޓޭޑިއަމްގައި އެންމެފަހުގެ ވޯލްޑް ކަޕް ފައިނަލްގައި ވާދަކުރި ކްރޮއޭޝިއާ އާ ވާދަކޮށް އިންގްލޭންޑުން ކާމިޔާބުކުރީ 1-0 ގެ ނަތީޖާއަކުންނެވެ. މެޗު ފެށިގެން އިންގްލޭންޑުން ރަނގަޅަށް ކުޅެ ހަމަލާ އުފައްދާފައިވެއެވެ. އެޓީމުން ފޮނުވާލި އެންމެ ނުރައްކާތެރި ހަމަލާ މެޗުގެ6ވަނަ މިނެޓުގައި އަމާޒުވީ ގޯލު ދަނޑިއަށެވެ. މި ހަމަލާ ފޮނުވާލީ ފިލް ފޯޑެންއެވެ. މި ހާފުގައި ކްރޮއޭޝިއާއިން ވެސް ހަމަލާތަކެއް އުފައްދަން މަސައްކަތްކުރި ނަމަވެސް މާ ރަނގަޅު ހަމަލާތަކެއް އުފެއްދިފައެއް ނުވެއެވެ.\nދެވަނަ ހާފު ފެށިގެން ދެ ޓީމުގެ ފަރާތުން ހަމަހަމަ ކުޅުމެއް ފެނިގެންދިޔައިރު މެޗުގެ ހަމައެކަނި ލަނޑު 57 ވަނަ މިނެޓުގައި ޖަހައިދިނީ ރަހީމް ސްޓާލިންއެވެ. މި ލަނޑު އޭނާ ޖަހައިދިނީ ފިލިޕްސް ތަނަވަސްކޮށްދިން ފުރުސަތަކުންނެވެ. އެއްވަރުކުރުމަށް ކްރޮއޭޝިއާއިން މަސައްކަތްތަކެއް ކުރި ނަމަވެސް އެޓީމަށް ލަނޑެއް ޖެހިފައެއް ނުވެއެވެ.\nމި މެޗުގައި ސްޓާލިން ޖެހި ލަނޑަކީ ބައިނަލްއަގްވާމީ ބޮޑު މުބާރާތެއްގައި އޭނާ އިންގްލޭންޑަށް ޖަހައިދިން ފުރަތަމަ ލަނޑެވެ. ކްރޮއޭޝިއާއިން 2018 ވަނަ އަހަރުގެ ވޯލްޑް ކަޕް ފައިނަލްގެ ޖާގައެއް ހޯދީ ސެމީ ފައިނަލްގައި އިންގްލޭންޑް ބަލިކޮށްގެންނެވެ.\nއިންގްލޭންޑްގެ ދެވަނަ މެޗުގައި ހުކުރު ދުވަހު ސްކޮޓްލޭންޑާއި ދެކޮޅަށް ނުކުންނައިރު ކްރޮއޭޝިއާ ނުކުންނާނީ ޗެކް ރިޕަބްލިކާއި ދެކޮޅަށެވެ.\nއިންގްލޭންޑަށް ފުރަތަމަ މެޗުން ތިން ޕޮއިންޓް


ސްޓާ ޕްލަސް އިން ދައްކަމުން އަންނަ މަޝްހޫރު ޑްރާމާ ޔޭ ރިޝްތާ ކިޔާ ކެހެލާތާ ހޭގައި ކީރްތީގެ ރޯލުން މަގްބޫލުކަން ހޯދާފައިވާ، މޮހެނާ ކުމާރީ ކައިވެނި ކޮށްފި އެވެ.\nހޯމަ ދުވަހު ކީރްތީ ކައިވެނިކުރިއިރު އޭނާ ކައިވެނި ކޮށްފައި ވަނީ ފިލްމީ ދާއިރާއަށް ނިސްބަތް ނުވާ ސުޔޭޝް ރާވަތު ކިޔާ މިހަކާ އެވެ.\nއިންޑިއާގެ ސަގާފަތާ އެއްގޮތަށް ކުރި ކައިވެނީގެ ފޮޓޯތައް މިހާރު ސޯޝަލް މީޑިއާގައި ދައުރުވަމުން އަންނައިރު ކީރްތީ ފެނިގެންދަނީ ރަތް ކުލައިގެ ލެހެންގާއެއް ލައިގެން ހުއްޓާއެވެ. އަދި ގިނަ އަދަދެއްގެ ގަހަނާ ވެސް އަޅާފައި ހުއްޓެވެ. އޭނާގެ ފިރިމީހާ ފެނިގެންދިޔައީ ހުދު ކުލައިގެ ކުރުތާއެއްގަ އެވެ.\nކީރްތީއަކީ މަދްޔާ ޕްރަދޭޝްގެ ރޭވާއަށް އުފަން ރޯޔަލް އާއިލާއަކަށް ނިސްބަތްވާ ފަންނާނެކެވެ. އޭނާ ކައިވެނިކޮށްފައި އެ ވަނީ އާއިލާ މީހުން ދެއްކި މީހަކާ އެވެ.\nކައިވެނި ކުރީ ކޮން ދާއިރާއަކަށް ނިސްބަތްވާ މީހަކާކަމެއް އޭނާ ހާމައެއް ނުކުރެއެވެ.\nދިވެހިންގެ މެދުގައި ވެސް މަގުބޫލު ޑްރާމެއް ކަމަށްވާ ޔޭ ރިޝްތާ ކިޔާ ކެހެލާތާ ހޭގައި ކީރްތީ ފެނިގެންދަނީ ނަކްޝްގެ އަނބިމީހާގެ ރޯލުންނެވެ. އެގޮތުން އަސްލު ދިރިއުޅުމުގައި ވެސް ނަކްޝް (ރިޝީ ދޭވް) އާއި ކީރްތީ ލޯބީގެ ގޮތުން ގުޅިގެން އުޅޭކަމަށް އަޑުތަކެއް ކުރި އެރި އެވެ.\nޔޭ ރިޝްތާ ކިޔާ ކެހެލާތާ ހޭ މޮހެނާ ކުމާރީ މުނިފޫހިފިލުވުން


2 aharu thereygai Addu gai 8000 endhu gaaimu kurevidhaane kamaa medhu suvaalu ufahdhaifi\nދެ އަހަރު ތެރޭ އައްޑޫގައި 8000 އެނދު ގާއިމުކުރެވިދާނެ ކަމާ މެދު ސުވާލު އުފައްދަވައިފި\nއައްޑޫ ސިޓީ. ދެ އަހަރު ތެރޭ އައްޑޫގައި 8000 އެނދު ގާއިމްކުރެވިދާނެކަމާ މެދު ވަނީ ސުވާލު އުފެދިފައި---\nއައްޑޫ ސިޓީގައި ޓޫރިޒަމް ފުޅާކުރުމުގެ ގޮތުން ދެ އަހަރުގެ ތެރޭގައި 8000 އެނދު ގާއިމުކުރެވިދާނެ ކަމާމެދު ކުރީގެ އިކޮނޮމިކް މިނިސްޓަރު އަހްމަދު މުހައްމަދު ސުވާލު އުފައްދަވައިފި އެވެ.\nއައްޑޫގައި 8000 އެނދު ދެ އަހަރު ތެރޭ ގާއިމުކުރެވިދާނެ، ކަމަށް އެ ސިޓީގައި މޭޔަރު އަލީ ނިޒާރު އިއްޔެ ވިދާޅުވުމުން އެއަށް ރައްދު ދެއްވައި އަހްމަދު މުހައްމަދު ވިދާޅުވީ ދެ އަހަރުގެ ތެރޭގައި އެ އަދަދަށް އެނދު ގާއިމުކުރުމަކީ ވަރަށް ބޮޑު މަސައްކަތެއް ކަމަށެވެ.\n"މިހާތަނަށްވެސް 8000 އެނދު ގާއިމުކުރެވިފައި އޮތީ މާލެ އަތޮޅުގައި އެކަނި. އެކަމަށް ހޭދަވި 47 އަހަރު އަދި 47 ރިސޯޓް 10،568 އެނދު ގެންނަން. މާލެ، ހުޅުމާލެ އަދި މާފުށި ހިމެނޭ ގޮތަށް މި ހުރިހާ ގެސްޓްހައުސްއެއްގައި ވެސް ހުރީ 5264 އެނދު" އަހްމަދު ވިދާޅުވެފައިވެ އެވެ.\nއައްޑޫ ސިޓީގައި 8000 އެނދު ތަރައްގީ ކުުރުމަކީ ރައީސް އިބްރާހިމް މުހައްމަދު ސޯލިހުގެ ރިޔާސީ ވައުދެކެވެ.\nއައްޑޫ ސިޓީގެ މޭޔަރު އަލީ ނިޒާރު އިއްޔެ އަވަސް އަށް ވިދާޅުވީ ސަރުކާރުގެ ޕްލޭނާ އެއްގޮތަށް އައްޑޫގައި ޓޫރިސްޓް އެނދު ގާއިމުކުރުމުގެ މަސައްކަތް މިހާރު ކުރަމުންދާ ކަމަށެވެ. އެގޮތުން ލިންކް ރޯޑަށް ގެންނަ ބަދަލާއެކު ހަންކެޑެ ރިސޯޓަށް ވެސް 1000 އެނދު އިތުރު ކުރަމުންދާ ކަމަށެވެ.\n"އޭގެ އިތުރުން ހިތަދޫ ޓޫރިޒަމް ޒޯން، ފޭދޫ ޓޫރިޒަމް މަރަދޫ ޓޫރިޒަމް ޒޯންގެ އަމަލީ މަސައްކަތް އެބަދޭ ކުރިއަށް. އެއީ ގާތް ގަނޑަކަށް އަޅުގަނޑުމެންނަށް ލަފާ ކުރެވޭ 1200 އެނދު،" ނިޒާރު ވިދާޅުވި އެވެ.\nއައްޑޫގެ ފަސް ރަށަކުން ބިން ހިއްކަމުންދާ ކަން ފާހަގަކުރައްވާ ނިޒާރު ވިދާޅުވީ ކޮންމެ ރަށެއްގެ ބިމުން ވެސް ވަކި ހެކްޓަރެއް ޓޫރިޒަމަށް ކަނޑައަޅާ ގޮތަށް ނިންމާފައިވާ ކަމަށެވެ. އަދި ގަމުގައި އިތުރު ހޮޓަލެއް އަޅަން ނިންމައި ބިޑިންގެ މަސައްކަތް ހިނގަމުންދާ ކަންވެސް ފާހަގަކުރެއްވި އެވެ.\n"އަމަލީ މަސައްކަތް މިހާރު ފެށިފަ މިއޮތީ. ދެން އެނދުތައް ފެންނަން ފަށާނީ އަޅުގަނޑު ގަބޫލު ކުރާ ގޮތުގައި ދެ އަހަރު ވަރު ނަގާނެ. އައްޑޫގައި 8000 އެނދު އަޅަން ކަނޑައެޅި އަމާޒަށް ވާސިލް ވެވޭނެ" ނިޒާރު ވިދާޅުވި އެވެ.\nއައްޑޫގައި 4000 އެނދު ގާއިމް ކުރަން 62 ބިމެއް ވެސް ކުރީގެ ކައުންސިލުން އެކި ފަރާތްތަކަށް ކުއްޔަށް ދީފައިވެ އެވެ.\nއައްޑޫ ސިޓީ ކައުންސިލް ޓޫރިޒަމް އައްޑޫ ސިޓީ\nޓޫރިޒަމަށް އައްޑޫން ބިން ދޫކުރަން ތައްޔާރުވެއްޖެ\nއައްޑޫގައި 4000 އެނދު ތަރައްގީ ކުރަން އެއްބަސްވެއްޖެ\n"އައްޑޫގައި އިތުރު 5000 އެނދު އެޅެންޖެހޭ"


ވެމްކޯއަށް ފައިސާ ނުދޭ މައްސަލަ ހައްލުކުރުމަށް ކުނީގެ ފީ ޔޫޓިލިޓީ ބިލުގައި ހިމަނަން މަޝްވަރާކުރަނީ\nވެމްކޯއިން ކުނި ނަގައި އެއްކުރުމަށް ނަގާ ފީ ނުދައްކާ މައްސަލަ ހައްލުކުރުމުގެ ގޮތުން ޔޫޓިލިޓީ ޚިދުމަތް ދޭ ކުންފުންޏެއްގެ ބިލުގެ ތެރެއަށް ކުނި ނެގުމުގެ ފީ އިތުރުކުރުމާމެދު މަޝްވަރާކުރަމުންދާ ކަމުގައި އެންވިޔަރަމަންޓު މިނިސްޓްރީން ބުނެފިއެވެ.\nވަރަށް ގިނަ ފަރާތްތަކުން ވެމްކޯއަށް ދައްކަންޖެހޭ ފައިސާ ނުދައްކާ މައްސަލަ ފެންމަތިވެފައިވާ ކަމުގައި ރާއްޖެ ޓީވީގެ "ފަލަ ސުރުޚީ" ޕްރޮގުރާމުގައި ވާހަކަދައްކަވަމުން އެންވަޔަރަމެންޓު މިނިސްޓުރީގެ ޑިރެކްޓާ ޖެނެރަލް އަޙްމަދު މުރުތަޟާ ވިދާޅުވިއެވެ. އަދި އެމައްސަލަ ހައްލުކުރުމަށް ގިނަ މަޝްވަރާތަކެއް ކުރެވިފައިވާ ކަމަށާއި، އެ މައްސަލައަށް މި ވަގުތު ގެނެވޭނެ އެންމެ ރަނގަޅު ހައްލަކީ ކުނި ނެގުމުގެ ފީ ކޮންމެވެސް ޔޫޓިލިޓީ ބިލެއްގައި ހިމެނުން ކަމުގައި އޭނާ ވިދާޅުވިއެވެ.\nއޭގެ އިތުރަށް ވެމްކޯއަށް ފައިސާ ނުދައްކާ މައްސަލަ ހައްލުކުރުމަށް ޤާނޫނަށް އިސްލާހެއް ގެންނަންޖެހޭ ކަމުގައި އޭނާ ވިދާޅުވިއެވެ. އެގޮތުން މިހާރު ކުނި ނެގުމާއި އުކައިލުމަކީ ޔޫޓިލިޓީ ޚިދުމަތެއްގެ ގޮތުގައި ޤާނޫނުގައި ބަޔާންނުކުރާތީ އެ ޚިދުމަތުގެ އަގުން ޖީއެސްޓީ ނަގަންޖެހޭ ކަމަށް އޭނާ ވިދާޅުވިއެވެ. ޔޫޓިލިޓީ ޚިދުމަތްތަކުގެ އަގުން ޖީއެސްޓީ ނެގުން ޤާނޫނުގައި ނޯީވެއެވެ.\nވެމްކޯއިން ހާމަކުރި ގޮތުގައި އެ ކުންފުނީގައި ކުނި އުކަން ރަޖިސްޓަރީކޮށްފައިވާ ގެތަކުގެ ތެރެއިން %20 ގެއިންވެސް ފީ ދައްކަމުން ނުދެއެވެ. އަދި ފައިސާ ނުދައްކާ މައްސަލައަކީ ވެމްކޯ އުފެދުނީއްސުރެ ކުރިމަތިވަމުން އަންނަ މައްސަލައެއް ކަމުގައި ވެމްކޯގެ މެނޭޖިން ޑިރެކްޓާ އާދަމް މުޙައްމަދު ވިދާޅުވިއެވެ.\nމި ވަގުތު މާލޭގެ 34،000 ގޭބީސީގެ ތެރެއިން 19،000 އެއްހައި ގޭބީސީންވަނީ ވެމްކޯއިން ކުނި އުކުމަށް ރަޖިސްޓަރީކޮށްފައި ކަމަށް އެމްޑީ ވިދާޅުވިއެވެ.\nމުރުތަޟާ ވިދާޅުވީ ޒިންމާ ނެގުމަކީ ވެމްކޯއިން ކުނި ނަގަން އަންނަންވާއިރަށް ކުނި ނެރުން ނޫން ކަމަށެވެ. ވެމްކޯއަށްވެސް ފައިސާ ނުލިބޭނަމަ، ޚިދުމަތް ދިނުމަށް ދަތިވާނެ ކަމުގައި އޭނާ ފާހަގަކުރެއްވިއެވެ.\nއަރުޝީފަށް ނެގީ 12/01/2021 12:45\nއެންމެފަހުން އަޕްޑޭޓްކުރީ 12/01/2021 12:45


Mi Aharuge Mihaathanah America Ah 100 Ahvure Gina Binhelun - Vaguthu\nމިއަހަރުގެ މިހާތަނަށް އެމެރިކާއަށް 100 އަށްވުރެ ގިނަ ބިންހެލުން\nއެމެރިކާގެ އަލާސްކާއަށް 5.1 މެގްނިޑިއުޓްގެ ބިންހެލުމެއް އަތުވެއްޖެއެވެ. މިއީ މިއަހަރުގެ ތެރޭގައި އަލާސްކާއަށް އައި 100 ވަނަ ބިންހެލުންކަން ފާހަގަކޮށްލެވެއެވެ.\nޔޫއެސް ޖިއޮލޮޖިކަލް ސާވޭއިން ހާމަކޮށްފައިވާ ގޮތުގައި މި ބިންހެލުން އައިސްފައިވަނީ އެތާ ގަޑިން ހެނދުނު 8.45 ހާއިރުއެވެ. ޔޫއެސް ސްނާމީ ވާނިންގ ސެންޓަރއިން މި ބިންހެލުމާއި ގުޅިގެން ސުނާމީއެއް ނުއުފެދޭނެ ކަމަށް ހާމަކޮށްފައިވެއެވެ.\nމިއަދު އަލާސްކާއަށް އައިފައިވާ ބާރު ގަދަ ބިންހެލުމާއިއެކު މިއީ އެޤައުމަށް މިއަހަރު އައި5ވަނަ ބާރު ގަދަ ބިންހެލުމެވެ. މީގެ ކުރިންވެސް އަލާސްކަށް މިއަހަރުވަނީ ބާރުގަދަ4ބިންހެލުމެއް 4.5 މެގްނިޓިއުޑަށްވުރެ ބާރު މިނުގައި އައިސްފައެވެ. މީގެ އިތުރުން މިދިޔަ އަހަރުވަނީ އެލާސްކާއަށް7މެގްނިޓިއުޑްގެ ބިންހެލުމެއް އައިސްފައެވެ. މިބިންހެލުމާއި ގުޅިގެންވަނީ އޭރުވަނީ ސުނާމީގެ އިންޒާރެއްވެސް ނެރެފައެވެ.\nއެލާސްކާއަށް ބިންހެލުންތައް ގަނައިން އަންނަނީ އެސަރަހައްދުގެ ގޮތުން ކަމަށް ކަމުގެ މާހިރުން ބުނެއެވެ. މިގޮތުން އެެލެސްކާ ހިމެނޭ ސަރަހައްދަކީ ދުނިޔޭގެ ޕްލޭޓްތަކުގެ ތެރެއިން ދެ ޕްލޭޓްގެ ދެމެދެއެވެ. އާއްމުކޮށް ބިންހެލުން އަންނަނީ މިދެ ޕްލޭޓް ކަމުގައިވާ ޕެސިފިކް ޕްލޭޓް އާއި ނޯތް އެމެރިކަން ޕްލާޓް ޖެހުމުގެ ސަބަބުން އަންނަ ލޮޅުމަކުންނެވެ.\n1964 ވަނަ އަހަރު މާރިޗް މަހުގެ ތެރޭގައި އެސަރަހައްދަށް އައި އެންމެ ބޮޑު ސުނާމީ ވަނީ އަރާފައެވެ. އެއީ 9.2 މެގްނިޓިއުޑްގެ ބާރު މިނުގައި އައި ބިންހެލުމަކާއި ގުޅިގެން އުފެދުނު ސުނާމީއެކެވެ. މިސުނާމީގައި 193 މީހުންވަނީ މަރުވެފައެވެ.


Champions League ge dhevana burugai Barca adhi PSG ge kurimathilumeh | Jazeera\tޗެމްޕިއަންސް ލީގުގެ ދެވަނަ ބުރުގައި ބާސާ އަދި ޕީއެސްޖީގެ ކުރިމަތިލުމެއް - Jazeera\nޗެމްޕިއަންސް ލީގުގެ ދެވަނަ ބުރުގައި ބާސާ އަދި ޕީއެސްޖީގެ ކުރިމަތިލުމެއް\nސާއިފް ޝިޔާދު December 14, 2020 78 views0\nޔުއެފާ ޗެމްޕިއަންސް ލީގުގެ ދެވަނަ ބުރުގައި ފްރާންސްގެ ޗެމްޕިއަން ޕެރިސް ސެއިންޓް ޖާމަން (ޕީއެސްޖީ) އަދި ސްޕެއިންގެ ބާސެލޯނާ ބައްދަލުކުރަން ޖެހިއްޖެއެވެ.\nމިއީ 2017 ވަނަ އަހަރުގެ ޗެމްޕިއަންސް ލީގުގައި މި ދެ ޓީމު ބައްދަލުކުރި ފަހުން މި މުބާރާތުގައި މި ދެ ޓީމު ބައްދަލުކުރާނެ ފުރަތަމަ ފަހަރެވެ. އެފަހަރު ފުރަތަމަ ލެގު އަމިއްލަ ދަނޑުގައި 4-0 އިން ޕީއެސްޖީއިން ކާމިޔާބުކުރި ނަމަވެސް ބާސާއިން ވަނީ 6-1 އިން ދެވަނަ ލެގު ކާމިޔާބުކޮށް މުޅި ދުނިޔެ ހައިރާންކޮށްލުމަށްފަހު ކުއާޓާ ފައިނަލްގެ ޖާގައެއް އެގްރިގޭޓް ނަތީޖާއަކުން އެ ފަހަރު ހޯދާފައެވެ. މި މެޗު އެންމެ ޚާއްސަވާ އެއް ސަބަބަކީ މިއީ ބާސާ ދޫކޮށް ޕީއެސްޖީއަށް ބަދަލުވުމަށްފަހު ބާސާއާ ދެކޮޅަށް ބްރެޒިލްގެ ތަރި ނޭމާއަށް ކުޅެވޭނެ ފުރަތަމަ މެޗު ކަމަށްވާތީއެވެ. އެފަހަރުގެ ދެވަނަ ލެގުގައި ނޭމާ2ލަނޑު ބާސާއަށް ޖަހައިދިނެވެ.\nދެވަނަ ބުރުގެ އެހެން މެޗުތަކަށް ބަލާއިރު އިނގިރޭސި ޗެމްޕިއަން ލިވަޕޫލް ނުކުންނާނީ ޖަރުމަނުގެ ލީޕްޒީގްއާ ދެކޮޅަށެވެ. އެތުލެޓިކޯ މެޑްރިޑާއި ޗެލްސީ ބައްދަލުކުރާއިރު އެންމެފަހުގެ ޗެމްޕިއަން ބަޔާން ކުޅެން ޖެހޭނީ ލާޒިއޯއާ ދެކޮޅަށެވެ. މެންޗެސްޓަރ ސިޓީ ޖަރުމަނުގެ ބޮރޫޝިއާ މޮންޗެންގްލެޑްބެކްއާ ދެކޮޅަށް ކުޅޭއިރު ޔުވެންޓަސް ނުކުންނާނީ ޕޯޓޯއާ ދެކޮޅަށެވެ. ސެވިއްޔާ އަދި ބޮރޫޝިއާ ޑޯޓްމަންޑްގެ ކުރިމަތިލުމެއް ވެސް ދެވަނަ ބުރުގައި ފެނިގެންދާއިރު ޗެމްޕިއަންސް ލީގުގެ އެންމެ ކާމިޔާބު ޓީމު ކަމަށްވާ ރެއާލް މެޑްރިޑް ނުކުންނާނީ އެޓަލާންޓާއާ ދެކޮޅަށެވެ.\nދެވަނަ ބުރުގައި ކުޅޭ މެޗުތަކުގެ ފުރަތަމަ ލެގުތައް ފެބްރުއަރީ މަހުގެ 16، 17، 23 އަދި 24 ގައި ކުޅުމަށް ހަމަޖެހިފައިވާއިރު ދެވަނަ ލެގުގެ މެޗުތައް ކުޅެން ހަމަޖެހިފައިވަނީ މާޗް މަހުގެ 9،10، 16 އަދި 17 ގައެވެ.


GN. AEC ge Aa aharuge School Session gadi thah Aaamukohfi\nފުވައްމުލަކު ސްކޫލްތަކުގެ ވެރިން އައު އެޑިއުކޭޝަން މިނިސްޓަރަށް މަރުހަބާ ކިޔަން\n10 ޖެނުއަރީ 2019, 21:44 |\nއަންނަ އާދީއްތަ ދުވަހު ފެށޭ މިއަހަރުގެ ދިރާސީ އަހަރުގައި ޏ.އޭއީސީގެ ދަރިވަރުން ސްކޫލަށް ދާންޖެހޭ ގަޑިތައް އެސްކޫލުން އާއްމުކޮށްފިއެވެ. މިއަދު އެސްކޫލުން އާއްމުކުރި ގޮތުގައި އަންނަ އާދީއްތަ ދުވަހު ހުރިހާ ދަރިވަރުން ވެސް ސްކޫލަށް އަންނަން ޖެހެނީ ހެނދުނު 8:00 އަށެވެ. އަދި އާދިއްތަ ދުވަހު ދަރިވަރުން ނިމޭނީ ހެނދުނު 9:30 ގައެވެ.\nނަމަވެސް އާދިއްތަ ދުވަހަށް ފަހު (14 ޖެނުއަރީން ފެށިގެން) ސްކޫލުގެ ކިޔެވިން ފަށާ ރަސްމީގަޑި އަކީ ހެނދުނު 7:00 އެވެ. އަދި ނިމޭނީ 12:35 ގައެވެ.\nދަސްވާރު ކުދިންނާއި ބީޓެކް ހަދާ ކުދިން ނިމޭގަނީޑތައް އެއަށްވުރެ އަވަހެވެ.\nދަސްވާރު ޕްރޮގްރާމުގެ ދަރިވަރުން ހެނދުނު 8:00 – 10:00 އަށް.\nބީޓެކް ޕްރޮގްރާމްގެ ދަރިަވރުން ހެނދުނު 8:00 – 11:25 އަށް.\nއަލުން ޏ.އޭއީސީގައި މިއަހަރު ފަށާ ގްރޭޑް7ގެ 1 ކްލާހާއި ގްރޭޑް 8 ގެ2ކްލާހާއި ގްރޭޑް 9ގެ3ކްލާސް ވަރު ވާނެކަމަށް ވެއެވެ.\nޏ.އޭއީސީ އަކީ މިސަރުކާރުގެ ނާސްތާ ދިނުމުގެ ޕައިލެޓް ޕްރޮގްރާމުގައި ހިމެނޭ ސްކޫލެއް ކަމުން ދަރިވަރުންނަށް ހެނދުނުގެ ނާސްތާ ދިނުމުގެ ކަންތައްތައް ވެސް އެސްކޫލުގައި ރޭވެމުން ދާކަމަށް މައުލޫމާތު ލިބެއެވެ. ފުރަތަމަ ދުވަހު ބާއްވަނީ، ދޮޅު ގަޑިއިރުގެ ކުރު ސެޝަނަކަށް ވުމުން ފަހަރެއްގައި ފުރަތަމަ ދުވަހު އެސްކޫލުން ނާސްތާގެ ޕްރޮގްރާމް ނުފަށާފާނެއެވެ. ނަމަވެސް އެޑިއުކޭޝަން މިނިސްްޓްރީން ވަނީ ޕައިލެޓް ޕްރޮގްރާމުގެ 25 ސްކޫލުގައި ވެސް 13 ޖެނުއަރީގައި ނާސްތާ ދޭނެކަމަށް ވިދާޅުވެފައެވެ.\nގްރޭޑް 7ން 12 ށް ކިޔަވައިދޭ ޏ.އޭއީސީގައި އަލުން ގްރޭޑް7އާއި 8 ވަނީ މިއަހަރު އުފައްދާފައެވެ. މި ސްކޫލުގެ ހުރިހާ ދަރިވަރުން ވެސް މިއަހަރު ވެސް ކިޔަވާނީ އެއް ސެޝަނެއްގައެވެ.\nމިދުވަސްކޮޅު ސްކޫލްހިންގުމުގެ އިސްވެ ހަވާލުވެހުންނެވީ ޑެޕިއުޓީ ޕްރިންސިޕަލް އީނާސް އަލީ އެވެ. ޕްރިންސިޕލް އަޒުލީނާ ސްކޫލަށް ނުނިކުންނަ ކަމަށް ވެއެވެ. ޕްރިންސިޕަލް އަޒުލީނާއާއި މެދު ގިނަ ބެލެނިވެރިންތަކެއްގެ ހިތް ހަމަނުޖެހުން ފާއިތުވި ދުވަސްތަކުގައި ފާޅުކޮށްފައި ވެއެވެ.\nއެޑިއުކޭޝަން މިނިސްޓްރީން ވަނީ އަލުން އަނބުރާ އެއްސެޝަނަށް ހުރިހާ ސްކޫލެއް ބަދަލު ކުުރާމުގެ މަސައްކަތް ފަށާފައެވެ. އެގޮތުން ރާއްޖޭގެ 213 ސްކޫލުގެ ތެރެއިން މިއަހަރުގެ ކިޔެވުން ފެށޭއިރު 134 ސްކޫލެއްގައި ކިޔަވާނީ އެއް ދަންފަޅިއަށް ކަމަށް އެޑިއުކޭޝަން މިނިސްްޓަރު ވަނީ ވިދާޅުވެފައެވެ. ބާކީ ހުރި 75 ސްކޫލުގައި، އޭގެތެރޭގައި ފުވައްމުލަކުގައި ކިޔަވައިދޭ އެމްޖޭއެސް އާއި ހާފިޒު އަހުމަދު ސްކޫލު ވެސް ހިމެނޭ ގޮތުން، އެއް ދަންފަޅިއަށް ބަދަލުކުރުމަށް ކުރަންޖެހޭ މަސައްކަތައްތައް ބަލަމުން އަންނަކަމަށް ވެއެވެ.\nމުޅި ރާއްޖޭގައި މިއަހަރު 75035 ދަރިވަރުންނާއި އެކ9800 އަސް ވުރެ ގިނަ ޓީީޗަރުން ތިބޭނެކަމަށް އެޑިއުކޭޝަން މިނިސްޓްރީން ވަނީ ހާމަކޮށްފައެވެ.\nއިތުރު ލިޔުންފުވައްމުލަކު ސްކޫލްތައްޏ.އަތޮޅު ތައުލީމީ މަރުކަޒު\nTags: ފުވައްމުލަކު ސްކޫލްތައް, ޏ.އަތޮޅު ތައުލީމީ މަރުކަޒު


ޔޫކްރޭނުގެ ޖާޒީ މައްސަލަ\nޖާޒީގައި ކްރައިމިއާ ފެންނަ ޗާޓު ބޭނުންކުރެވޭނެ\nގްލޯރީ ޓުދަ ހީރޯސް ޖަހާފައިވާ ބައި ނެގުމަށް ވަނީ އަންގާފައި\n10 ޖޫން 2021 | ބުރާސްފަތި 20:15\nޔޫކްރޭނުގެ ޖާޒީގައި ޖަހާފައިވާ ސިޔާސީ ސްލޯގަން\nހުކުރު ދުވަހުގެރޭ ފަށާ ޔޫރޯ ފުޓްބޯޅަ މުބާރާތުގައި ޔޫކްރޭނުން ބޭނުންކުރާ ޖާޒީ ބަދަލުކުރުމަށް ޔޫރަޕުގެ ފުޓުބޯޅައިގެ މައި ޖަމުއިއްޔާ ޔުއެފާއިން އަންގައިފިއެވެ.\nރިޕޯޓުތައް ބުނާ ގޮތުން ޔުއެފާއިން ޔޫކްރޭނުގެ ޖާޒީ ބަދަލުކުރުމަށް އެދުނީ އެ ޖާޒީގައި ސިޔާސީ ސްލޯގަނެއް ބޭނުންކޮށްފައިވާތީއެވެ. ޔުއެފާއިން އަންގާފައިވަނީ ޔޫކްރޭންގެ ޖާޒީގައި ކްރައިމިއާ ފެންނަ ޗާޓު ބޭނުންކުރެވޭނެ ކަމަށާއި، ނަމަވެސް "ގްލޯރީ ޓުދަ ހީރޯސް" ޖަހާފައިވާ ބައި ނެގުމަށެވެ.\nޔޫކްރޭނުގެ ޖާޒީގައި ކްރައިމިއާ ހިމަނާފައިވާތީ ރަޝިއާއިން ވަނީ ކްރައިމިއާ ބައި އުނިކުރުމަށް އެދިފައެވެ. ޔޫކްރޭނާއި ރަޝިއާއާ ދެމެދު ޚިޔާލުތަފާތުވުން އުފެދިފައިވާ ކްރައިމިއާ އަކީ ރަޝިއާއިން ގަބޫލުކުރާ ގޮތުގައި އެ ގައުމުގެ ބަޔެކެވެ. 2014 ވަނަ އަހަރު ރަޝިއާއިން ވަނީ އެގައުމުގެ ބައެއްގެ ގޮތުގައި ކްރައިމިއާ ޕެނިންސިޔުލާ ޗާޓުގައި ހިމަނާފައެވެ. ނަމަވެސް ބައިނަލްއަގުވަމީ މުޖުތަމައު ގަބޫލުކުރާ ގޮތުގައި ކްރައިމިއާ އަކީ ޔޫކްރޭނުގެ ބަޔެކެވެ.\nޔުއެފާއިން ބުނާގޮތުގައި އދ އިން ގަބޫލުކުރާ ބޯޑަރުގެ ތެރޭގައި ކްރައިމިއާ ހިމެނިފައިވާތީ، ޖާޒީގައި ޗާޓު ހިމެނުމަކީ މައްސަލައެއް ނޫނެވެ.\nޔޫކްރޭނުގެ ޖާޒީ ބަދަލުކުރަން ޔުއެފާއިން އެންގިއިރު، ޔޫރޯއަށް ތައްޔާރުވުމުގެ ގޮތުން އެ ގައުމުން ކުޅުނު މެޗުތަކުގައިވެސް ބޭނުންކޮށްފައިވަނީ މި ޖާޒީއެވެ. ޔޫރޯއަށް ތައްޔާރުވުމުގެ ގޮތުން ޔޫކްރޭނުން ބައިނަލްއަގުވާމީ އެކުވެރިކަމުގެ ދެ މެޗެއް ކުޅުނުއިރު، މި މަހުގެ ތިންވަނަ ދުވަހު އައިސްލޭންޑާ ދެކޮޅަށް ކުޅުނު މެޗުން ވަނީ 1-0 ގެ ނަތީޖާއަކުން މޮޅުވެފައެވެ. އަދި މިދިޔަ ހޯމަ ދުވަހު ސައިޕްރަސް އަތުން ޔޫކްރޭން ވަނީ 4-0 ގެ ނަތީޖާއަކުން މޮޅުވެފައެވެ.\nމި ފަހަރުގެ ޔޫރޯގައި ޔޫކްރޭން ހިމެނިފައިވަނީ ގްރޫޕް ސީ ގައެވެ. އެ ގްރޫޕްގައި ދެން ހިމެނޭ ގައުމުތަކަކީ އޮސްޓްރިއާ، ނޯތު މެސެޑޯނިއާ އަދި ނެދަލެންޑްސްއެވެ.\nޔޫކްރޭން ޔުއެފާ ޔޫރޯ ޔޫރޯ 2020


29 ސެޕްޓެމްބަރ 2019 - 06:47 14 comments\n"ކޮންކަމެއް ރަނގަޅުނުވަނީ؟" އަހަރެން އެހީމެވެ.\n"އަހަންނަކަށް ވެސް ތިއެއް ނޭނގެ. ވަރަށް ފަހުން ވެސް އޭނަ ލަންކާއަށް އައެއްނު!" ދީމާ ބުންޏެވެ.\nބުނާނެ އެއްޗެއް ނޭނގިފައި އަހަރެން ބަލަހައްޓައިގެން އިނީމެވެ. އަހްސަން އުޅޭ ގޮތަކާއި ދާހައި ތަންތަނެއް އަހަންނަކަށް ނޭނގޭނެއެވެ. އޭނަ ގެއަށް ނައިމަ ނައީއެވެ. އައިމަ އައީއެވެ.\n"ހަނދާނެއް ނެތްދޯ؟ އަހްސަން ބެލި ޑޮކްޓަރަށް އަހަރެން ވެސް ދެއްކީ،" ދީމާ ކިޔައިދިނެވެ. "ޑޮކްޓަރު ކޮޓަރިޔާ ދިމާއަށް އަހަރެން އަންނަނިކޮށް، ހަމަ އެ ރޫމުން އަހްސަން ނުކުތީ. ވެދާނެ އޭނައަށް އަހަރެން ނުފެނުނީކަމަށް ނޫނީ ފެންނަކަމަށް ނުހެދީކަމަށް. އެ ޑޮކްޓަރު ވަރަށް ރައްޓެހިވާނެ. އަހަރެން އަހާލިން ދެންމެ ނުކުމެގެންދިޔަ މީހާއަށް ކިހިނެއްހޭވީ؟ ބުނީ އެއީ ހޮސްޕިޓަލުގެ ސިއްރޭ ނުބުނެވޭނޭ! ކުޑަކޮށް އަނތަގަޅައިހަދައިލީމަ ހަމައެކަނި ބުނީ މިހެން. ވެރީ ޑޭންޖަރ. ވެރީވެރީ ޑޭންޖަރ."\nއަހަރެން އެ ހިސާބުން ކަންބޮޑުވިއެވެ. ފަހަކަށް އައިސް އަހްސަން އުޅެނީ ކޮންމެވެސް ކަމަކާ ލައިނުގަނެގެން އުޅޭހެންނެވެ. އަހަރުމެންގެ މެދުގައި އަނބިފިރިކަމުގެ ގުޅުމެއް ނުހިނގާތާ ވެސް އެތަކެއް އަހަރެއް ވެއްޖެއެވެ. އެކަމަކު ދީމާޔާ ނުވަތަ އެހެން މީހަކާ ވެސް އެ ވާހަކަތައްދައްކާކަށް އަހަންނަކަށް ފަސޭހައެއް ނޫނެވެ.\n"އެ ކަހަލަ ވާހަކައެއް ނުބުނޭ،" އަހަރެން ބުނީމެވެ. "ދެން އިހަށް އެ ކަމާ ނުވިސްނަމާ! ދީމާ އަންނާނަން ދޯ އަހަރުމެން ބަލާ؟"\n"އަށެއްޖަހާއިރަށް ތައްޔާރުވެގެންތިބޭ! ހޮސްޕިޓަލު ކައިރީގަ ހުންނާނެ ސައިބޯ ތަންތަން." ދީމާ ޖަވާބުދިނެވެ.\nކާއެއްޗެހީގެ ވާހަކަ ބުންޏަސް އަހަރެންނަށް އުނދަގޫވެއެވެ. ކާންއުޅެންޖެހޭނެ ގޮތް އިހުސާސްކުރެވޭތީއެވެ. އެ ކަމުން ސަލާމަތްނުވެވިގެން އުޅެނިކޮށް ރިހޭ ފައި މައްޗަށް ފޮއި ވެއްޓުނީއެވެ. އަހްސަނަށް ވީ ކިހިނެއް ހެއްޔެވެ؟ މާލޭގައި ދެ ކުދިން ގާތުގައި އަހްސަން ބެހެއްޓުމަކީ އަހަންނަށް ކުރެވުނު ރަނގަޅުކަމެއް ހެއްޔެވެ؟ އަހްސަނަށް ކަމެއްވެއްޖެއްޔާ ދެން ވާނީ ކިހިނެއް ހެއްޔެވެ؟ އަހަރެން ނިދަންއޮށޯތީ އެ ސުވާލުތައް ހިފައިގެންނެވެ. އަހްސަނަކީ އޭނަ ވަރުގެ މީހަކު ނެތިގެންއުޅޭ މީހެކެވެ. ކަންކަން ސިއްރުކުރުމާއި، ގޮތްދޫނުކުރުމާއި، ކެހިދިނުމަށް ވެސް އަހްސަނަށް ވުރެ ކުޅަދާނަ މީހަކު ނުހުންނާނެއެވެ. ދެން އުފެދެނީ މުޅީން އެހެން ކަހަލަ ސުވާލުތަކެކެވެ. އަހްސަނާ ދޭތެރޭ އަހަރެން ކަންބޮޑުވާންޖެހޭ ހެއްޔެވެ؟ އޭނައަކީ އެ ވަރުގެ މީހެއް ހެއްޔެވެ؟ އަހަރެންގެ ހަޔާތަށް ފުރަތަމަ ފިޔަވަޅުއެޅީއްސުރެ ވޭތުވެދިޔަ އަހަރުތަކުގައި ހިތްދަތިކަން ފިޔަވައި އެހެން އެއްޗެއް އަހްސަން ދިން ހެއްޔެވެ؟ އެ ފިކުރުގައި ފީނަމުން ފަތަމުންދަނިކޮށް ދެން ހަނދާނަށްއައީ އަހްސަނަށް އަހަރެން ކުރި ބަދުދުއާއެވެ.\n"މާތްކަލާކޯ!" މަޑުމަޑުން އަހަންނަށް ބުނެވުނެވެ.\nމާލެއިން ހެއްދި ޓެސްޓުތައް ބެލުމަށްފަހު ލަންކާއިން އިތުރު ޓެސްޓުތައް ހަދައިގެން ލަންކާ ޑަކުޓަރު ވަރަށް ރަނގަޅަށް އަހަރެން ބެލިއެވެ. ޑަކުޓަރުގެ މޫނުމަތިން ފެނުނީ ހައިރާންކަމެވެ. އަހަންނަށް ވެފަހުރި ގޮތެއް ޑަކުޓަރަކަށް ނޭނގުނެވެ.\n"ވަރަށް އެހެންކަހަލަ ކޭސްއެއް،" ތަކުރާރުކޮށް ޑަކުޓަރު ބުންޏެވެ. "އެކަމަކު އަދި އެބައޮތް އެއް ޓެސްޓު. މިފަހަރު ތަންކޮޅެއް އުނދަގޫވާނެ."\nއަހަރެންގެ އިތުރު އެކްސްރޭއެއް ނެގިއެވެ. ހާއްސަ އެކްސްރޭއެކެވެ. އެ އެކްސްރޭ ނަގަންޖެހެނީ އެ މީހުން ދޭ އެއްޗެއް ބޯލާ ވަގުތުއެވެ. އެއީ ވަރަށް ހާލުގައި އުޅެންޖެހުނު ވަގުތުކޮޅެކެވެ. އަހަންނަށް ފަސޭހައިން އެއްޗެހި ނުދިރޭތީއެވެ. ދިރިއްޖެއްޔާ އެކްސްރޭ ރަނގަޅަށް ނެގޭކަމަކަށް ނުވެއެވެ. އެތަކެއް ސަކަރާތެއްޖެހުމަށް ފަހު ޑަކުޓަރު ހިތްހަމަޖެހޭ ގޮތަށް އެ ކަން ކުރެވުނުއިރު ދެ ގަޑިއެއްހާއިރު ހޭދަވެއްޖެއެވެ. އަހަންނަށް ހޮޑުނުލެވުނީ ކިރިޔާއެވެ. އެތައް ފަހަރަކު އޯކަށްދެމުނެވެ. އަހަރެންގެ އެންމެ ބޮޑު މައްސަލައަކަށްވީ ލޭގައި ދަގަނޑުގެ ބައި މާ ބޮޑަށް މަދުވުމެވެ.\nޓެސްޓު ނިންމައިފައި އަހަރުމެން ކާންދިޔައީ އަހަރެންގެ ހަށިގަނޑުން މަދުވާކަމަށް ޑަކުޓަރު ބުނި ބައި ލިބޭނެ ކަހަލަ ކާނާ ހުންނަ ތަނަކަށެވެ. ޒުހުދާ ބުނެގެން އަހަރެން ކަކުންޏާއި، ބޯވަޔާއި، ޑިނގާ ކަހަލަ ހޮރުމަސްތަކާއި ރިނދަލި ވެސް ކެވޭތޯ ބެލީމެވެ. ހަޔާތުގައި ފުރަތަމަ ފަހަރަށް ހޮރުމަސް ކޭ ފަހަރު ކާންޖެހުނީ ވެސް އެހާ ބައިވަރެވެ. ދުވި ފަރުހަކިވަހާ ހެދި އަހަރެން ހުރީ މަތިންއަރާވަރު ވެފައެވެ.\n"ދެން ނުކުވޭނެ ދަރިފުޅާ!" ކިތަންމެ ފަހަރު އަހަރެން ބުނީމެވެ.\n"މަންމަ ބޭސް ވެސް ބޮނީނު. ހިތްވަރުކުރޭ! އަޔަން ލިބޭނެ،" ޒުހުދާ ހިތްވަރުދިނެވެ. "އިރާދަކުރެއްވިއްޔާ މި ފަހަރު ރަނގަޅުވެގެން މާލެދާނީ."\nކެއުމުގެ ކަންތައް ދިޔައީ ވަރަށް މަޖާކޮށެވެ. ސަމާސާކުރުމާއި ޖޯކުކިޔުމުގެ ކަންތައް ވެސް އޮތެވެ. އެހެންނަމަވެސް ކޮންމެ ފަހަރަކު ވެސް އަހަރެން އެއްޗެއް ދިރުވައިލަން ކުރާ މަސައްކަތް ފެނިފައި ޒުހުދާއާއި އިޖުލާލު ވަރަށް ހިތްދަތިވިއެވެ. ހިތާމައަކީ އެ މީހުންނަށް ވެސް ކޮށްދެވޭނެ ކަމެއް ނެތްކަމެވެ. ކޮންމެ ގޮތަކަށް ކެޔަސް ކަރުގައި ތާށިނުވާނެ ހަމަ އެއްގޮތެއް ވެސް ނޯވެއެވެ. ކައިނިމިގެން ހޮޓަލަށް އައިއިރު ޒުހުދާގެ ކެތްތެރިކަން ކޮޅުންލައިފިއެވެ.\n"މި ފަހަރު އެބަޖެހޭ ކޮންމެވެސް ގޮތަކަށް މިކަން ނިންމަން،" ޒުހުދާ ބުންޏެވެ. "ކިހިނެއް މަންމަ އަބަދު ތިހެން އުޅޭނީ؟ އެހެން މީހަކަށް ވެސް ދައްކާލަމާ! ކީކޭ ދީމާ ބުނަނީ؟"\nދީމާ އެއްބަސްވިއެވެ. އިޖުލާލުގެ ހިޔާލު ތަފާތުވިއެވެ. އޭނަ ދިނީ މުޅީން އެހެން ކަހަލަ ހިޔާލެކެވެ.\n"އެހެން މީހަކަށް ދައްކަން އަހަންނަށް ވެސް މައްސަލައެއް ނެތް. އެކަމަކު ހޮސްޕިޓަލަކަށް ނޫން ދެން ދާނީ،" އިޖުލާލު ބުންޏެވެ. "ޓެސްޓުތަކުގެ ނަތީޖާ ލިބެންދެން މިހެން ތިބޭއިރު، އެހެން ދިމާއަކުން މި ކަން ބަލައިލިއްޔާ ކިހިނެއްވާނެ؟"\nއިޖުލާލު ބުނި އެއްޗެއް އަހަރުމެން އެންމެނަށް ވެސް ވިސްނުނެވެ. އެހެންކަމުން އެކަކުއަނެކަކުގެ މޫނަށް ބަލައިލެވުނެވެ.\n"އާނ ކަމެއްނެތި މިހެން ތިބޭއިރު ކޮންމެހެން ހުސްކޮށް ދޫކޮށްލާނެކަމެއް ނެތް،" ދީމާ ތާއީދުކުރިއެވެ. "މިތާ ތިބޭނެ ވަރަށް މޮޅެތި މީހުން. ކުރިން ދުވަހަކު ދިވެއްސަކާ އެއްކޮށް ދެވުނު ވަރަށް މޮޅު މީހެއް ކައިރިއަށް. ހިނގާބަލަ އަޅެ އެ މީހާއަށް ދައްކަމާ! އޭނަ ހުރިހާ އެއްޗެއް ބަރާބަރަށް ބުނެލާނެ."\nދަނޑިވަޅުގެ ބޭނުންހިފަން އަހަރެން ނިންމީމެވެ. ގިނަ ދުވަސްތަކެއްގައި ލަންކާގައި ދީމާ އުޅެފައިވާތީއާއި، އެއްފަހަރު އެ މީހާ ގާތަށް ގޮސްފައިވާތީ ދީމާ ވަރަށް ފަރިތައެވެ. ވަގުތުން ދިވެހި މީހާއަށް ގުޅިއެވެ. އެ މީހާ އަތަކު ނަންބަރެއް ނެތެވެ. ދެން ގުޅި ނަންބަރުން ފޯނެއް ނުނެގިއެވެ.\n"އާނ! މިހެނެއް މި ކަމެއް ނުވާނެ،" ދީމާ ފޯނުކުރުން ހުއްޓައިލިއެވެ. "ހިނގާދަމާ!"\nދެވަނަ ވިސްނުމަކަށް ނުދަމެވެ. ހަމަ އެ ވަގުތު ބޭރަށް ނުކުމެފައި ކުރޮޅިއަކަށް އަރައިގެން އަހަރުމެން ނައްޓައިލީމެވެ. ފުރަތަމަ ދިޔައީ ދިވެހިމީހާ އުޅޭ ގެއަކަށެވެ. އެ ފަހަރު ވަރަށް ކާމިޔާބެވެ. ނަމާއި ނަންބަރު ވެސް ލިބުނެވެ.\n"ނަންބަރު ލިބިއްޖެ! އޭނައަށް ކިޔަނީ ނާދަން،" އެ ގެއިން ނުކުމެގެން އައިސް ކުރޮޅިއަށް އަރައިފައި ދީމާ ބުންޏެވެ. "އެކަމަކު އެ ނާދަން ގާތަށް ދާން މި ޖެހެނީ ވަރަށް ހެނދުނާ. އެހެން އެއްވެސް ގަޑިއަކު ނާދަނަކާ ބައްދަލެއް ނުވާނޯ. މިރޭ ނާދަންއަށް ގުޅާ ސެޓުކޮށްފަ މާދަމާ ހެނދުނު އަހަރުމެން ނައްޓާލާނީ. މި ފަހަރު ހަމަ ޔަގީން ކަރަށްވެފަ ތިހުރި ގޮތަކާ، ތިކަމުން ސަލާމަތްވާން ދެން ހަދަންވީ ގޮތް ވެސް އެނގޭނެ."\nރޭގަނޑު ނާދަންއާ ގުޅުނެވެ. އަހަރުމެން ދާންވީ ވަގުތާއި، އެ ގެ ހުންނަ ތަން ވެސް ނާދަން ކިޔައިދިނެވެ. އަހަރުމެން ދަތުރަށް ފެށީ ކާރެއްގައެވެ. ވަރަށް ޖޯޝާއެކުގައެވެ. ހެނދުނު ހަގަޑިބައިވިއިރު އަހަރުމެން ތިބީ ޓެކްސީގައެވެ. ކުރެވެން މި އުޅެނީ ކިހާ ވަރެއްގެ ކަމެއްކަމެއް އޭރަކު ނޭނގެއެވެ. އަޑިގުޑަން ގިނަ، ހަނި، ފަޅު އެތައް މަގަކުން ކާރު ދުއްވިއެވެ. ބައެއް ފަހަރު އަހަރެންގެ ހިތަށް ބިރުވެރިކަން ވަދެއެވެ. ހިތަށްއަރައެވެ. ދެވެން މި އުޅެނީ ރަނގަޅު ތާކަށް ހެއްޔެވެ؟ ކުރެވެން މި އުޅެނީ ރަނގަޅުކަމެއް ހެއްޔެވެ؟ އަހަރުމެންނަށް ކަމެއް ވެއްޖެއްޔާ ދެން ހަދާނީ ކިހިނެއް ހެއްޔެވެ؟ އެތައްއިރަކު ދުއްވުމަށް ފަހު ހަނި ގޯޅިއެއްގެ ކޮޅަށް ޓެކްސީ މަޑުކުރިއެވެ. ކާރަށް ވަދެވޭ ވަރަށް ވުރެ މަގު މާ ހަންޏެވެ. ޓެކްސީ މަޑުކުރަން ބުނެފައި އަހަރުމެން ފައިމަގުގައި ދަތުރު ފެށީމެވެ. އެއީ ފަނަރަ ވަރަކަށް މިނެޓުގެ ދަތުރެކެވެ. ކޮޅަށް ތިރިކޮށް އޮތް މަގުގެ ކޮޅުގައި ވަރަށް ވީރާނާވެފައިވާ ތިން ގެ ހުއްޓެވެ. އިންސާނެއްގެ ހިލަމެއް ނެތެވެ. ދެ ގޭގައި މީހަކު އުޅޭހެނެއް ހިޔެއްނުވެއެވެ. ވާހެދި ގަސްބޯވެފައިވާ ވަރުންނެވެ. އެއް ގޭގައި އެއްޗެހި ހިއްކަންއަޅަފައި ހުއްޓެވެ. ނާދަންގެ ގެއަކީ އެ އަވަށުގެ އާބާދީއަށް ވުރެ މާ ދުރުގައިހުރި އެކަހެރި ގެއެކެވެ. އެ ގެ ހުރީ އެހެން ގެތަކަށް ވުރެ ވެސް އެތެރޭގައެވެ. ގެއަށް ފައިބަންޖެހެނީ ހަރުފަތަކުންނެވެ. ނާދަންގެ ގެއަކީ އެއީކަން އަހަރުމެންނަށް ކަށަވަރުކޮށްދިނީ އެ ގޭގައި ހުރި ނަންބޯޑުންނެވެ. އަހަރުމެން އެކަކުއަނެކަކަށް ބަލައިލީމެވެ. ގެ ވަށައިގެން އޮތީ ޖަންގައްޔެވެ. ދުރުން ގޮވައިލާ ކުއްތާއެއް ނުވަތަ ދޫންޏެއްގެ އަޑު ފިޔަވައި އެއްވެސް އަޑެއްބަޑެއްނީވެއެވެ.\n"ދާންވީތަ ހަމަ؟" ފަހު ފަހަރަށް އަހަރެން އެހީމެވެ. "އަހަންނަށް ހީވަނީ މީ އެހާ ރަނގަޅުކަމެއް ނޫންހެން."\nއަހަރެން އުންމީދުކުރީ އެހެން މީހުން ވެސް އަހަންނަށް ތާއީދުކުރާނެ ކަމަށެވެ.\n"މި ހިސާބަށް އައިއިރު ބަދަލުނުވި ހިޔާލެއް ދެން ބަދަލުވާނެތަ؟" ހިތްވަރުކޮށްފައި ޒުހުދާ ބުންޏެވެ. "ނާދަންއާ ދިމާނުވެއެއް ދެނެއް ނުދާނަން."\nނާދަން ބުނެފައިއޮތީ ގޭގެ ގޯތިތެރޭގައި މަޑުކުރުމަށެވެ. އަހަރުމެން ވަރަށް ފަރުވާތެރިކަމާއެކު ސިޑިން ތިރިޔަށް ފައިބައިގެން ގޮސް އެ ގެއަށް ވަނީމެވެ. އާދައިގެ ފެންވަރަށް ވުރެ ވެސް ތަންކޮޅެއް ނިކަމެތި ގެއެކެވެ. ގޯތިތެރޭގައި ތިބިއިރު އެންމެ ކުރީގައި ހުރީ އިޖުލާލެވެ. އަހަރެން ހުރީ އެންމެ ފަހަތުގައެވެ. ކުއްލިއަކަށް ވަރަށް ބިރުވެރި އަޑެއް ވަރަށް ގާތުން އިވުނެވެ. އެންމެން އެއްފަހަރާ ކަހަލަ ގޮތަކަށް ފަހަތް ބަލައިލެވުނެވެ. ބީރައްޓެހި ނަޒަރަކުން އަހަރުމެންނަށް ބަލަހައްޓައިގެންއޮތީ ކަޅު ކުއްތާއެކެވެ. ތަންމިނަށް އަނގަ ހުޅުވައިގެން ދޫ ބޭރަށްނެރިގެންނެވެ. އެއީ އާންމުކޮށް ފެންނަ ކުއްތާތަކަށް ވުރެ ތަންކޮޅެއް ބޮޑު ކުއްތާއެކެވެ. ޔަގީނުން ވެސް އެ ސޮރު އޮތީ ހިނިއައިސްފައެއް ނޫނެވެ. އެ ހިސާބުން އެކަކަށް ވެސް ގުޑުމެއްއަރުވައިލާކަށް ނުކެރުނެވެ.\nއިތުރު ލިޔުންތައް ދިގު ވާހަކަ ބިންމާ އިބްރާހީމް ވަހީދު ދެކޭހިތްވޭ ނިކަން


Dhuniye ah Tiramisu tha'aarafu kohdhin ''Tiramisu ge bappa" umurun 93 aharugai maruvejje - One Online\nދުނިޔެއަށް ތިރަމިސޫ ތައާރަފުކޮށްދިން ''ތިރަމިސޫގެ ބައްޕަ'' އުމުރުން 93 އަހަރުގައި މަރުވެއްޖެ\nދުނިޔެއަށް ތިރަމިސޫ ތައާރަފުކޮށްދިން ''ތިރަމިސޫގެ ބައްޕަ'' އަޑޫ ކެމްޕީއޯ އުމުރުން 93 އަހަރުގައި މަރުވެއްޖެއެވެ.\nކެއްކުމުގެ ދުނިޔޭގެ އުދަރެހުގައި ކެމްޕީއޯގެ ތަރި ވިދަން ފަށާފައިވަނީ ދުނިއަށް ތިރަމިސޫ ދަސްކޮށްދީގެންނެވެ. މިއަދު ހުރިހާ ކަންކޮޅެއްގައިވެސް ގިނަބައެއްގެ މަގުބޫލު ޑެޒަޓެއްގޮތުގައި ހިޔާރުކުރާ އިޓަލީއަށް ހާއްސަ ތިރަމިސޫ އުފަން ކުރުވީ ކެމްޕީއޯގެ ރެސްޓޯރަންޓުންނެވެ. އެހެންވެ އޭނާ މަޝްހޫރުވެފައި ވަނީ ''ތިރަމިސޫގެ ބައްޕަ''ގެ ގޮތުގައެވެ.\nކެމްޕީއޯ އަކީ އޭނާ ދިރިއުޅެމުން ދިޔަ އިޓަލީގެ ޓްރެވިސޯގައި ލަ ބެކަރީ ކިޔާ އަމިއްލަ ރެސްޓޯރަންޓެއް ހިންގަމުން އައި މީހެކެވެ. އެންމެ ފުރަތަމަ އޭނާ ތިރަމިސޫ ރެސްޓޯރަންޓު މެނޫގައި ހިމެނީ 1970ވަނަ އަހަރުގައެވެ. އެއަށްފަހު އެ ރެސްޓޯރަންޓުގައި އެންމެ މަގުބޫލު އައިޓަމް ގޮތުގައި ތިރަމިސޫ ވަނީ ވެގެން ގޮސްފައެވެ. އިޓަލީން ބޭރުން އެކި ކަންކޮޅުތަކުގެ ރެސްޓޯރަންޓުތަކުގައިވެސް މިއަދު މި ހާއްސަ ޑިޝްއަށް އޮންނަ ޑިމާންޑު ބޮޑެވެ. އެސްޕްރެސޯއިން ފޯކޮށްފައި ހުންނަ ބިސްކޯދާއި މަސްކަޕޯނެ ޗީޒް އާއި އެކުވެގެން މައްޗަށް ބުރުވާލާފައި ހުންނަ ކޮކޯގެ ސަބަބުން ދޫތަކަށް ޖާދުވީ ރަހައެއް ގެނުވައިދޭ މި ހާއްސަ ޑެޒަޓަކީ ކެމްޕީއޯގެ ރެސްޓޯރަންޓުގެ އުފެއްދުމެކެވެ.\nތިރަމިސޫ އުފެދިގެން އައިގޮތުގެ ފަހަތުގައި ޝައުގުވެރި ވާހަކައެއްވެސް އޮވެއެވެ. ތިރަމިސޫ އުފަންވެގެން އައިސްފައިވަނީ އޭނާގެ އަންހެނުން އަލްބާ އަށާއި ރެސްޓޯރަންޓުގައި ޝެފެއްގެ ގޮތުގައި މަސައްކަތްކުރަމުންދިޔަ ރޮބާޓޯ ލިންގަނަޓޯއަށް ހެދުނު ގޯހަކުން ކަމަށްވެއެވެ. ޝެފް ރޮބާޓޯ ދިޔައީ ވެނީލާ ކުރީމް ތައްޔާރުކުރަމުން ކަމަށާއި އޭނާ އަތުން ހަކުރާއި ބިސް އެއްކޮށްފައިހުރި ތައްޓެއްގެ ތެރެއަށް މަސްކަޕޯނޭ ޗީޒް އެޅުނުކަމަށް ވެއެވެ. އަދި އޭގެން އޭނާއަށް ފާހަގަކުރެވުނު ކަމަކީ ބިހާއި ހަކުރާއި މަސްކަޕޯނޭ ޗީޒް އެއްވުމުން މީރު ރަހައެއް ގެނުވާ ކަމެވެ. އަލްބާގެ އެހީއާއެކު މި އުފެއްދުމުގެ ތެރެއަށް ކޮފީން ފޯކޮށްފައި ހުރި ބިސްކޯދު ހިމަނަން ވިސްނި ކަމަށާއި އޭގެން މީރު ޑިޝް އެއް އުފަންވެ އެއަށް ތިރަމިސޫގެ ނަން ދޭން އެ މީހުން ނިންމީކަމަށް ވެއެވެ. ތިރަމިސޫގެ އަސްލު މާނައަކީ ''އުފުއްލާލާށޭ'' އެވެ.\nއުމުރުން 93 އަހަރުގައި ކެމްޕީއޯ މަރުވެފައިވަނީ މިދިޔަ ހަފުތާގައެވެ. އިޓަލީގެ ވެނެޓާ ރީޖަންގެ ގަވަރުނަރު ލުކޯ ޒައިއާ ވަނީ އޭނާ ކުރި ފޭސްބުކު ޕޯސްޓަކާއެކު އެކަން ކަށަވަރުކޮށްދީފައެވެ. ކެމްޕީއޯ މަރުވެފައިވާކަން ހިއްސާކުރަމުން ލުކޯގެ ޕޯސްޓުގައި ބުނީ ކެމްޕީއޯގެ ވަކިވުމާއެކު ޓްރެވިސޯއިން އޮއްސިގެން އެދިޔައީ އަލިގަދަ ތަރިއެއް ކަމަށް ބުނެފައެވެ.\nގުޅޭ ޓެގު ކެފޭ ރެސްޓޯރެންޓް ކާބޯތަކެތި


ކުއްޖާ މަރުވި މައްސަލަ މިނިސްޓްރީން ބަލަނީ\nފުވައްމުލަކު ހޮސްޕިޓަލްގައި ފަރުވާ ދެމުން ދަނިކޮށް މަރުވި އަންހެން ކުއްޖާގެ މަރުގެ މައްސަލަ ހެލްތު މިނިސްޓްރީން ބަލަން ފަށައިފި އެވެ.\nއުމުރުން ހަ އަހަރުގެ ސަދާ ސައުދު އަހްމަދު ހުސައިން އިއްޔެ ހެނދުނު ފުވައްމުލަކު ހޮސްޕިޓަލަށް ގެންދިޔައީ ބަނޑަށް ތަދުވެ ހޮޑުލާތީ އެވެ. ފުވައްމުލަކު މުހައްމަދު ޖަލާލުއްދީން ސްކޫލުގައި ކިޔަވަމުން ދިޔަ ސަދާ މަރުވީ ހޮސްޕިޓަލުން އިންޖެކްޝަނެއް ޖެހި ފަހުން އިއްޔެ އިރު އޮއްސެނިކޮށެވެ.\nސަދާގެ މަރުގެ މައްސަލާގައި ފުވައްމުލަކު ހޮސްޕިޓަލުން ވާހަކައެއް ނުދައްކަ އެެވެ. އެކަމަކު އެ ސިޓީގެ މޭޔަރު އިސްމާއިލް ރަފީގު ވިދާޅުވީ އެ ހާދިސާ ހިނގައިދިޔަ ގޮތުގެ މައުލޫމާތު ހިއްސާ ކުރަން ހޮސްޕިޓަލްގައި އެދިފައިވާނެ ކަމަށެވެ. އެ މައުލޫމާތު ލިބުމުން ކަމާ ގުޅުންހުރި އިދާރާތަކަށް ހުށަހަޅައިގެން އެކަމުގައި އަޅަންޖެހޭ ފިޔަވަޅުތައް އަޅުއްވާނެ ކަމުގައި ވެސް ވިދާޅުވި އެވެ.\n“ސިއްހީ ދާއިރާގެ އިތުބާރު ހިފެހެއްޓުމަށްޓަކައި ކުރަންޖެހޭ ކަންތައްތަކެއް ހުންނާނެ. އެހެންވެ އެ މައުލޫމާތުތައް ހިއްސާ ކޮށްދިނުމަށް އަޅުގަނޑުމެން ވެސް ވާނީ ހޮސްޕިޓަލްގައި އެދިފައި. އެކަމަކު އެ މައުލޫމާތު އަދި ނުލިބޭ،” މޭޔަރު ވިދާޅުވި އެވެ.\nހެލްތު މިނިސްޓްރީގެ އޮފިޝަލަކު ވެސް ވިދާޅުވީ ސަދާއަށް ފަރުވާ ދިނުމުގައި އަމަލުކުރި ގޮތާއި ބޭނުންކުރި ބޭސްތަކުގެ މައުލޫމާތު ހިއްސާ ކުރުމަށް ހޮސްޕިޓަލްގައި އެދިފައިވާނެ ކަމަށެވެ.\n“އެ މައުލޫމާތު ލިބުމުން އެ މައްސަލަ ބަލައި ކަމާ ގުޅޭ ރިޕޯޓެއް އަޅުގަނޑުމެން އެކުލަވާލާނަން. އެއަށްފަހު މައްސަލާގައި އިހްމާލު ވެފައިވާ އެއްވެސް ފަރާތެއް ފާހަގަ ވާނަމަ އެ ފަރާތަކާ ދެކޮޅަށް ފިޔަވަޅު އަޅައިދޭން އެދޭނަން،” އޮފިޝަލް ވިދާޅުވި އެވެ.


Rail dhuvvan Qudusge adin bingaraas mageh hadhanee | Mihaaru\n28 ޑިސެމްބަރ 2017 - 11:23\nގުދުސްގެ މުސްކުޅި ސަހަރުގެ އަޑިން ރޭލު ދުއްވަން ބިންގަރާސް މަގެއް ކޮންނަން އިޒްރޭލު ސަރުކާރުން ނިންމައި އިއްޔެ އެކަން އިއުލާން ކޮށްފި އެވެ.\nއިޒްރޭލުގެ ޓްރާންސްޕޯޓް މިނިސްޓަރު ޔިސްރާއީލް ކަޓްޒް ވިދާޅުވި ގޮތުގައި މި ބިންގަރާސް މަގުގައި ހުންނަ ރޭލް ސްޓޭޝަންތަކުގެ ތެރެއިން އަގްސާ މިސްކިތާ އެންމެ ކައިރީގައި ހުންނަ ސްޓޭޝަނަށް ނަން ދޭނީ އެމެރިކާގެ ރައީސް ޑޮނަލްޑް ޓްރަމްޕުގެ ނަމުންނެވެ. އެއީ، ގުދުސަކީ އިޒްރޭލުގެ ވެރިރަށް ކަމަށް އެމެރިކާ އިން އިއުތިރާފްވުމުން އެކަމުގެ އަގު ވަޒަންކުރުމުގެ ގޮތުން ކަމަށް ވެސް އޭނާ ވިދާޅުވި އެވެ.\nއިޒްރޭލުން މި މަޝްރޫއު ކުރިއަށް ގެންދަނީ މުސްލިމުންނަށް ފުރައްސާރަކޮށް ޖެއްސުން ކުރުމުގެ ގޮތުންނެވެ. ގުދުސަކީ މުސްލިމުންނާއި ކްރިސްޓިއަނުންގެ ގާތުގައި ވެސް މުގައްދަސް ބިމަކަށްވާއިރު، ހަމައެކަނި ޔަހޫދީން ބޭނުންހާ ގޮތަކަށް އެ ރަށާ މެދު އަމަލު ނުކުރުމަށް މުސްލިމުންނާއި ކްރިސްޓިއަނުން ވެސް ވަނީ ގޮވާލައިފަ އެވެ.\nމީގެ އިތުރުން މަސްޖިދުލް އަގްސާ ކައިރީގައި ހަދާ ރޭލް ސްޓޭޝަނަށް ޓްރަމްޕުގެ ނަން ދިނުމަށް ނިންމީ ވެސް މުސްލިމުން ރުޅިއެރުވުމަށެވެ. މަސްޖިދުލް އަގްސާގެ ހަރިންމަ ތެރޭގައި ހުންނަ ބުރާގު ފާރު (ވެސްޓަން ވޯލް) އަކީ ޔަހޫދީންގެ ގާތުގައި ވަރަށް މުގައްދަސް ތަނެކެވެ. އެއީ ސުލައިމާންގެފާނުގެ އަޅުކަންކުރެއްވި ބިނާގެ ފާރެއް ކަމަށް ބަލައި، ޔަހޫދީން އަޅުކަން ކުރަމުން އަންނަނީ އެ ފާރު ކައިރީގަ އެވެ.\nމީގެ ކުރިން ވެސް އިޒްރޭލުން ވަނީ މަސްޖިދުލް އަގްސާގެ ބިމު އަޑިން ކޮނެ އެ ސަރަހައްދަށް ބޮޑެތި ގެއްލުންތަކެއް ދީފަ އެވެ. ޔަހޫދީން ގަބޫލުކުރާ ގޮތުގައި މަސްޖިދުލް އަގްސާ ބިނާކޮށްފައިވަނީ، ސުލައިމާންގެފާނު އަޅުކަން ކުރެއްވި ބިނާ ތަޅައިލުމަށް ފަހު އެ ބިމުގަ އެވެ. އެހެންކަމުން އެތަން ކޮންނަނީ ސުލައިމާންގެފާނު އަޅުކަންކުރެއްވި ބިނާގެ އެއްވެސް އަސަރެއް ފެނޭތޯ ބެލުމަށެވެ.\nގުދުސްގެ އާސާރީ ސަހަރަކީ، ޔުނެސްކޯގެ އާސާރީ ތަރިކައިގެ ލިސްޓުގައި ހިމަނާފައިވާ ސަހަރެކެވެ. އެހެންކަމުން އެ ސަހަރުގެ އަޑިން ކޮނެ ބިންގަރާސް މަގުތައް ހެދުމަކީ ޔުނެސްކޯ އިން ދެކޮޅު ހަދާ ކަމެކެވެ.\nއިޒްރޭލުގެ ޓްރާންސްޕޯޓް މިނިސްޓަރު ވިދާޅުވި ގޮތުގައި ގުދުސްގެ އަޑިން ހަދާ ރޭލު ދުއްވާ ބިންގަރާސް މަގަކީ ތެލް އަބީބާއި ގުދުސް ގުޅުވައިލުމަށް ފަށާފައިވާ މަޝްރޫއުގެ ބައެކެވެ. އަދި އެ މިނިސްޓްރީން މިހާރު އެންމެ ބޮޑު އިސްކަމެއް ދެނީ ވީހާ އަވަހަކަށް އެ މަޝްރޫއު ފުރިހަމަ ކުރުމަށް ކަމަށް ވެސް އޭނާ ވިދާޅުވި އެވެ.\nމި މަޝްރޫއުގެ ދަށުން ހުޅަނގު ގުދުސާއި އިރުމަތީ ގުދުސާ ދެމެދު ތިން ކިލޯމީޓަރުގެ ބިންގަރާސް މަގެއް ކޮންނާނެ އެވެ. އިރުމަތީ ގުދުސަކީ 1967 ގެ އަރަބި އިޒްރޭލު ހަނގުރާމައިގައި އިޒްރޭލުން ހިފާފައިވާ ބިމެކެވެ.\nއިޒްރޭލް ފަލަސްތީން ޑޮނަލްޑް ޓްރަމްޕް\n5 ކޮމެންޓް, 50 ރިއެކްޝަންސް\nމިމީހުން ހިތުން މިމީހުން މިއުޅެނީ ސުލަިމާނުހެފާނުގެ ތަޚުތުކޮޅުހޯދަން ކިރިންވެސް ކޮނުނުކަމަށްވަނީ. ހުރިހާ ޖިއްނިޝައިތާނުން ކޮންޓްރޯލް ކުރަންށޯ. މޮޔަވާން އުޅޭބައެއް. ލިޔެކިއުން ތަކުން އެގެން ހުރިގޮތުގައި އެ ތަޚުތުކޮޅުވަނީ މަސްޖިދުލް އަގްސާގެ ދަށުގައި ވަޅުލެވިފައި\nތީވިއްޔަ އިޒްރޭލުން ނުކުރެވިގެން އުޅޭ ކަންތައް\nއަލީ ނަސީރު ދޭބަލަ. ފަލަސްތީނު ހަނގުރާމަ ހުއްޓުވައި އެމީހުންނަށް ހަމަ ނިދި ހޯދައިދޭން.\nނުދާނަން! މިދުނިޔޭގައި އުޅެވޭނީ ކޮންމެވެސް އުރައްޕަތެއް ހުރެގެން! ނެތް ޖީލު ތައް ފަނާވެފަ، އޮތީ. ތާރީހު ބަލާބަލަ!\nމަގޭ ސަޕޯޓް ތިކަމައް، އަދި ޓްރަމްޕް ގެ ނަން ދިނުން ވެސް ހަމަ ރަގަޅު! ދެން މަ ބޭނުން ވަނީ، ތި ތަން މައިތިރި ވެ، ހަގުރާމަ ހުއްޓާ، އެހެންމީހުން މިދުނިޔޭގަ އުޅެވޭވަރު ވެ، ހަމަ ނިދި ލިބުން.


ތަރުޖަމާން / މ.މަޑުއްވަރީ ޞިއްހީ މަރުކަޒު\nމ.މަޑުއްވަރީ ޞިއްހީ މަރުކަޒުގައި މަސައްކަތްކުރެއްވުމަށް ޝައުޤުވެރިވާ ފަރާތްތަކަށް މަރުހަބާ ދަންނަވަމެވެ. މި ވަޒީފާއަށް ބޭނުންވަނީ މަސައްކަތަށް ޝައުޤުވެރިކަން ހުރި ޤާބިލް މީހެކެވެ.\nމ.މަޑުއްވަރީ ޞިއްހީ މަރުކަޒު\nސަޕޯޓިންގ ކޯ އެލަވަންސް މަހަކު -/700 ރުފިޔާ\nސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން އިތުރުގަޑީގެ ފައިސާ އާއި އެހެނިހެން ޢިނާޔަތްތައް.\nބަލިމީހާ ބުނާއެއްޗެއް އޭގެ އެންމެ ފުރިހަމަގޮތުގައި އިނގިރޭސި ބަހުން ޑޮކްޓަރަށް ތަރުޖަމާކޮށްދިނުމާއި ޑޮކްޓަރ ދެއްވާ ލަފައާއި އިރުޝާދުތައް އޭގެ އެންމެ ފުރިހަމަގޮތުގައި ބަލިމީހާއަށް ދިވެހިބަހުން ބުނެދިނުން.\nކޮންމެ ޑިއުޓީއެއް ފެށުމުގެކުރިން ކޮންސަލްޓޭޝަން ރޫމްތަކުގެ އިންވެންޓްރީ ޗެކްކޮށް މަދުވާ ތަކެތި ބަލިމީހުން ބަލަންފެށުމުގެ ކުރިން ހަމަކުރުން.\nބަލިމީހާގެ މަޢުލޫމާތުތައް ރަގަޅަށް ޗެކްކޮށް ރެޖިސްޓަރ ކުރުން.\nބަލިމީހުންގެ ސިއްރުތައް ހިފެހެއްޓުމާއި، ހަމަހަމަކަމާއެކު ޑޮކްޓަރަށް ދައްކަން އަންނަ ބަލިމީހުންނަށް ޚިދުމަތްދިނުމަށް މަސައްކަތްކުރުން.\nޑިއުޓީތަކަށް މުވައްޒަފުން މަދުވާނަމަ ހަމަޖެހިފައިވާ އުޞޫލުން ޑިއުޓީތަކަށް ނިކުމެ ޚިދުމަތް ހޯއްދަވާފަރާތްތަކަށް ދަތިނުވާނެފަދަ ގޮތަކަށް ޑިއުޓީތަކަށް އެހީތެރިކަން ދިނުން.\nއާސަންދަ ޕޭޝަންޓުންނަށް ހަމަޖެހިފައިވާ އުސޫލުން ޚިދުމަތްދީ، މަޢުލޫމާތުތައް ޗެކްކުރުން.\nބަލިމީހުން ރެފަރކުރުމަށްޓަކައި އޯ.ޕީ.ޑީ އިން ކުރަންޖެހޭ އެންމެހައި މަސައްކަތްތައް ކުރުން.\nރިސެޕްޝަނަށް ލިބޭ ފައިސާގެކަންތައް ބަލަހަށްޓައި ޤަވައިދުން ހަވާލުކުރަންޖެހޭ ފަރާތްތަކަށް ހަވާލުކުރުން.\nޑޮކްޓަރުން ބަލިމީހުންނަށް ދޫކުރައްވާ މެޑިކަލް ސެޓްފިކެޓް، ސަލާމުގެ ސެޓްފިކެޓްފަދަ ތަކެތި ހަވާލުކުރަންޖެހޭ ފަރާތްތަކަށް ޙަވާލުކުރުމާއި، އޭގެ ކޮޕީތައް ރައްކާތެރިކަމާއެކު ބެލެހެއްޓުން.\nފުރިހަމަކޮށްފައިވާ ސިވިލްސަރވިސްގެ ވަޒީފާއަށް އެދޭ ފޯރމް ( މި ފޯމް ސިވިލްސަރވިސް ކޮމިޝަންގެ www.csc.gov.mv ވެބްސައިޓުން ޑައުންލޯޑް ކުރެވޭނެއެވެ. އަދި މ.މަޑުއްވަރީ ޞިއްހީ މަރުކަޒުގެ އޮފީހުން ލިބެން ހުންނާނެއެވެ.)\nވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ، މުއްދަތު ހަމަނުވާ ކާޑުގެ ދެފުށުގެ ލިޔުންތައް ފެންނަ އަދި ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް.\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވެލް ކަނޑައަޅައިފައިވާ ރާއްޖެއިން ބޭރުގެ މަތީ ތައުލީމުދޭ މަރުކަޒުން ދޫކޮށްފައިވާ ތައުލީމީ ސެޓްފިކެޓްތަކާއި ޓްރާންސްކްރިޕްޓްގެ ކޮޕީ، ނުވަތަ ކޯސް ފުރިހަމަކުރިކަމުގެ ލިޔުމާއެކު ކޯހުން ލިބޭ ސެޓްފިކެޓް ވަކި ފެންވަރެއްގައި ޤަބޫލުކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކޮށްފައިވާ ލިޔުމުގެ ކޮޕީ.\nވަޒީފާގެ މަސައްކަތުގެ ދާއިރާއާ ގުޅޭ ކުރުމުއްދަތުގެ ކޯސްތަކާއި ތަމްރީނު ސެޓްފިކެޓްތަކުގެ ކޮޕީ.\nސިވިލް ސަރވިސްގެ ވަޒީފާއަށް ވަނުމަށްއެދޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ، އެ ސެޓްފިކެޓްތަކުގެ ކޮޕީ.\nވަޒީފާގެ މަސައްކަތުގެ ދާއިރާއާއި ގުޅޭ ކުރުމުއްދަތުގެ ކޯސްތަކާއި ތަމްރީނު ސެޓްފިކެޓްތަކުގެ ކޮޕީ.\n(ހ) ދައުލަތުގެ މުވައްސަސާއެއްގައި ނުވަތަ ސަރުކާރު ޙިއްސާވާ ކުންފުންޏެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެއޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއްގެ ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު، އަދި މަސައްކަތް ކޮށްފައިވާ ތަނުގެ މުވައްޒަފުންގެ ޢަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން، ނުވަތަ ވަޒީފާއަދާކުރިގޮތް އަންގައިދޭ ރެފަރެންސް ޗެކް ފޯމް.\nތަޢުލީމާއި ތަމްރީން ( ލިބިފައިވާ ތަޢުލީމު، މަޤާމުގެ މަސައްކަތުގެ ދާއިރާއާއި ގުޅޭ ކުރުމުއްދަތުގެ ތަމްރީން )\n" އިމްތިހާން " ސިވިލް ސަރވިސްގެ ވަޒީފާއަށް ވަނުމަށް ދެވޭ އިމްތިޙާން\nމަސައްކަތުގެ ތަޖުރިބާ ( މަޤާމުގެ މަސައްކަތުގެ ދާއިރާއާ ގުޅޭ ތަޖުރިބާ )\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 25 ސެޕްޓެމްބަރ 2019 ވާ ބުދަ ދުވަހުގެ 12:00 ގެ ކުރިން، މ.މަޑުއްވަރީ ޞިއްހީ މަރުކަޒުގެ އިދާރީ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް [email protected] މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 01 އޮކްޓޯބަރ 2019 އާއި 09 އޮކްޓޯބަރ 2019 އާ ދެމެދު، މ.މަޑުއްވަރީ ޞިއްހީ މަރުކަޒުގައެވެ.\nމިވަޒީފާއަށް އެދި ހުށައަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިތިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 ފަރާތް ޝޯޓްލިސްޓް ކުރެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6720554 އެވެ. އީ-މެއިލް ކުރާނީ [email protected] އަށެވެ.\nސުންގަޑި: 25 ސެޕްޓެންބަރު 2019 1200


ހުޅުމާލޭގެ މެކޭނިކަލް ޕާކިން ސިސްޓަމްތައް ބޭނުންކުރަން ފަށަނީ ހުޅުމާލޭގެ މެކޭނިކަލް ޕާކިން ސިސްޓަމްތައް ބޭނުންކުރަން ފަށަނީ\nހުޅުމާލޭގައި ހުރި މެކޭނިކަލް ޕާކިން ސިސްޓަމެއް. ފޮޓޯ:ވަފީޤާ ޙާމިދު/ޕީއެސްއެމް ނިއުސް\nކުރީ ސަރުކާރުން ހުޅުމާލޭގައި ހަދަން ފަށާފައިވާ މެކޭނިކަލް ޕާކިން ސިސްޓަމްތައް ބޭނުންކުރަން ފެށޭނީ ކޮންޓްރެކްޓަރަށް ފައިސާ ދައްކާ ނިމުމުންކަމަށް ހައުސިން ޑިވެލޮޕްމަންޓް ކޯޕަރޭޝަން، އެޗްޑީސީން ވިދާޅުވެއްޖެއެވެ.\nމިދިޔަ ސަރުކާރުން ވަނީ މާލެއާއި ހުޅުމާލޭގައިވެސް ޕާކްކުރެވޭނެ އިންތިޒާމްތައް ހަމަޖެއްސުމުގެ ގޮތުން މެކޭނިކަލް ޕާކިން ސިސްޓަމްތަކެއް ބަހައްޓާފައެވެ. އެހެންނަމަވެސް މާލޭގައި ބެހެއްޓި އެއްވެސް ޕާކިން ސިސްޓަމްއެއް ބޭނުންނުކުރެވި ވަނީ ނަގާފައެވެ.\nޕީއެސްއެމް ނިއުސްއަށް މަޢުލޫމާތު ދެއްވަމުން އެޗްޑީސީގެ މެނޭޖިން ޑިރެކްޓަރ ސުޙައިލް އަޙްމަދު ވިދާޅުވީ ހުޅުމާލޭގައި ބަހައްޓާފައި ހުރި މެކޭނިކަލް ޕާކިން ސިސްޓަމްތަކުގެ ބޭނުން ނުކުރެވިފައި ހުރީ އެގޭ މަސައްކަތްތައް އެއްކޮށް ނުނިމޭތީކަމަށެވެ. އަދި ކުރީ ސަރުކާރުން ފެށި މަޝްރޫއު ނުނިމި އޮތީ އޭރު އެޗްޑީސީއަށް ދިމާވި މާލީ ދަތިތަކުގެ ސަބަބުން މަސައްކަތް ހަވާލުކުރި ފަރާތަށް ފައިސާ ދައްކާފައި ނުވުމުގެ ސަބަބުންކަމަށްވެސް ސުހައިލް ވިދާޅުވިއެވެ.\nސުހައިލް ވިދާޅުވީ މިވަގުތު ކޮންޓްރެކްޓަރާ ވާހަކަދައްކައިގެން ބައިބަޔަށް ބަހާލައިގެން ފައިސާދެއްކުމުގެ މަސައްކަތްތައް ކުރިއަށްދާކަމަށެވެ. އަދި ފައިސާ ދައްކާ ނިސްބަތުން މިހާރު ހުރި ސިސްޓަމްތަކުގެ މަސައްކަތް ނިންމާނެކަމަށް ކޮންޓްރެކްޓަރ ވިދާޅުވެފައިވާކަމަށާއި އެއަށްފަހު ޕާކްކުރަން ސިސްޓަމްތައް ބޭނުން ކުރަންފަށާނެކަމަށް ސުހައިލް ވިދާޅުވެއެވެ.\n" ހުޅުމާލެ މަގުތަކުގައި ގިނަ އަދަދަކަށް ރަޖިސްޓްރީ ނުކޮށް ހުރި ކާރުތައްވެސް އެބަހުރި. ހުޅުމާލޭގައި ޕާކްކުރެވޭ އުޅަނދުތައް އެކުލަވާލާ ޕާކިން ސިސްޓަމްއެއް އެކުލުވާލުމާއި ޕާކްކުރެވޭނެ ސަރަހައްދުތައް ކަނޑައެޅުމުގެ މަސައްކަތްތައް މިދަނީ ކުރަމުން. ކުރިއަށް އޮތް ދެމަސްދުވަހު ހުޅުމާލޭގައި ޕާކިން ބިލްޑިން އެޅުމަށްވެސް ހުޅުވާލާނަން." އެޗްޑީސީގެ މެނޭޖިން ޑިރެކްޓަރ ސުހައިލް އަޙްމަދު ވިދާޅުވިއެވެ.\nސިނަމާލެ ބްރިޖާއެކު މާލެއިން ހުޅުމާލެއަށް އެއްގަމު އުޅަނދުތަކުގައި ދަތުރުކުރާ މީހުންގެ އަދަދު އަންނަނީ އިތުރުވަމުންނެވެ. މިއާއެކު ހުޅުމާލޭގައި ގިނަ އަދެއްގެ އުޅަނދުތައް ޕާކްކޮށްފައިވެސް އެބަހުއްޓެވެ. އެހެންނަމަވެސް ވެހިކަލްތައް އިތުރުވުމާއެކު ހުރިހާ އުޅަނދަކަށް ޕާކް ކުރެވޭނެ އިންތިޒާމްތައް ހަމަޖެއްސުމަކީ ފަސޭހަކަމެއް ނޫނެވެ.\nހުޅުމާލޭގައި ބަހައްޓާފައިވާ މެކޭނިކަލް ޕާކިން ސިސްޓަމްތަކުގައި 200 އަށް ވުރެ ގިނަ ކާރު ޕާކް ކުރެވޭނެކަމަށް އެޗްޑީސީން ވިދާޅުވެއެވެ. އެހެންނަމަވެސް ގިނަ ދުވަސްވުމުގެ ސަބަބުން ހުޅުމާލޭގައި ހުރި މިފަދަ ސިސްޓަމްތަކުގައިވެސް ވަނީ ދަބަރު ޖަހާފައެވެ.\nމާލޭގައި އެއްގަމު އުޅަނދުތައް ޕާކުކުރުމުގައި ދިމާވެފައިވާ ދަތިތައް ޙައްލުކުރުމަށް ކުރީގެ ސަރުކާރުން މާލޭގެ އެކި ސަރަޙައްދުތަކުގައި މެކޭނިކަލް ޕާކިންގ ސިސްޓަމް ސިސްޓަމްތަކެއް ހަރުކުރަން ފެށިއެވެ. މި ސިސްޓަމްތައް ހަރުކުރުމަށް ޖުމުލަ 58 މިލިއަން ރުފިޔާގެ ހޭދަވާނެކަން އޭރު ބުނެފައިވެއެވެ. އެހެންނަމަވެސް މިއިން އެއްވެސް ސިސްޓަމެއް ބޭނުންނުކުރެވި ވަނީ ބޭކާރުވެފައެވެ.\nމާލޭގައި ދުއްވުމަށް 70000 އެއްހައި އެއްގަމު އުޅަނދު ރަޖިސްޓްރީކޮށްފައިވާއިރު މި ހުރިހާ އުޅަނދުތައް ޕާކުކުރުމުގެ ޖާގަ ނެތުމުގެ މައްސަލައަކީ ބޮޑު މައްސަލައެކެވެ.\nމިކަމަށް ޙައްލު ގެނެވޭނެކަމަށް ކުރީ ސަރުކާރުން ޤަބޫލުކުރީ ޕާކު ކުރުމަށް ޒަމާނީ ނިޒާމެއް ތަޢާރަފްކުރުމެވެ. އެއީ އިލެކްޓްރޯނިކަލް ޕާކިން ސިސްޓަމްތައް މާލޭގައި ބެހެއްޓުމެވެ. މިއީ ވަރޓިކަލް ސިސްޓަމްތަކެއްގައި، ކުޑަ ޖާގައެއްގައި ގިނަ އުޅަނދު ޕާކު ކުރެވޭ ނިޒާމެކެވެ. އެހެންނަމަވެސް މި ތަކެތީގެ ބޭނުން ނުހިފައި ހަލާކުވެފައި ހުރުމުގެ ސަބަބުން އެތަކެތި މާލެއިން ނަގާ އެ ތަންތަނުގައި ޕާކިން ޒޯންތައް ހަދާ ޕާކް ކުރެވޭނެ އިންތިޒާމްތައް ސަރުކާރުން އަންނަނީ ހަމަޖައްސަމުންނެވެ.


Aa policy aa eku dhivehi principalun dhaairaa dhookoh dhiun gaah - AO News\nއާ ޕޮލިސީގެ ސަބަބުން ދިވެހި ޕްރިންސިޕަލުން ދާއިރާ ދޫކޮށް ދިއުން ގާތް- ޕްރިންސިޕަލުން\nސްކޫލެއްގައި ޕްރިންސިޕަލަކަށް އެންމެ ގިނަވެގެން ހުރެވޭނީ ވިދިވިދިގެން 8 އަހަރު ކަމަށް ހަމަޖައްސައި ސަރުކާރު ސްކޫލުތަކުގައި ޕްރިންސިޕަލުން ވަޒީފާއަދާކުރާ ސްކޫލު ކަނޑައަޅާނެ އުސޫލު އާންމުކުރުމާއެކު ޕްރިންސިޕަލުން ކަންބޮޑުވުން ފާޅުކޮށްފިއެވެ.\nއެ އުސޫލުގައި ބުނާ ގޮތުން ޕްރިންސިޕަލުން ވަޒީފާ އަދާކުރާނެ ސްކޫލު ކަނޑައަޅާނީ، އެޑިއުކޭޝަން މިނިސްޓަރުގެ ލަފާގެ މަތިން އެ މިނިސްޓްރީގެ ޕާމަނަންޓް ސެކްރެޓަރީ (ޕީއެސް) ހިމެނޭގޮތަށް އެކުލަވާލާ ފަސް މެމްބަރުންގެ ދާއިމީ ކޮމިޓީއަކުންނެވެ. އެ ކޮމިޓީ އެކުލަވާލަން ޖެހޭނީ ވެސް ޕީއެސް އެވެ. ޕްރިންސިޕަލްގެ މަގާމަކީ އެޑިއުކޭޝަން މިނިސްޓްރީގެ އޮނިގަނޑުގެ ދާއިމީ މަގާމަކަށް ވިއަސް އާ އުސޫލުގައި ބުނާ ގޮތުން ޕްރިންސިޕަލުން ތިބެން ޖެހޭނީ އެ މަގާމެއްގެ މަސްއޫލިއްޔަތުތައް އަދާކުރުމަށް ސަރުކާރުގެ ސްކޫލެއްގައި ޓެނުއަޝިޕުގަ އެވެ. އެގޮތަށް ޕްރިންސިޕަލްގެ މަގާމުގައި ތިބޭ މުއްދަތަކީ ހަތަރު އަހަރެވެ. އެއް ސްކޫލެއްގައި ޕްރިންސިޕަލަކަށް އެންމެ ގިނަވެގެން މަސައްކަތްކުރެވޭނީ ވިދިވިދިގެން އަށް އަހަރެވެ.\nމި އުސޫލު އާންމުކުރުމާއި ގުޅިގެން ގިނަ އަދަދެއްގެ ޕްރިންސިޕަލުން ވަނީ ކަންބޮޑުވުން ފާޅުކޮށްފައެވެ.\nމި ކަމާ ގުޅިގެން އޭއޯ ނިއުސް އާއި ވާހަކަ ދައްކަވަމުން ޕްރިންސިޕަލަކު ވިދާޅުވީ ކޮންމެ ސުކޫލެއްގައި ޕްރިންސިޕަލްގެ މަގާމުގައި ތިބެވޭނެ ވަކި މުއްދަތެއް ކަނޑައެޅުމަކީ މައްސަލައެއް ނޫން ކަމަށާ ނަމަވެސް އެއަށްފަހު ދެން ވަޒީފާއަށް ނިކުންނަން ޖެހޭ ސުކޫލަކީ ރުހުމުގައި ފޮނުވޭ ތަނަކަށްވާން ޖެހޭނެ ކަމަށެވެ. އަދި ފަސް މެންބަރުންގެ ކޮމެޓީއަކުން ޕްރިންސިޕަލުން މަސައްކަތް ކުރާނެ ސުކޫލްތައް ކަނޑައެޅުމަކީ ގަބޫލު ކުރެވޭނެ ކަމެއްނޫން ކަމަށާއި މިހާރު އުސޫލު އޮތް ގޮތުން ޕްރިންސިޕަލުންގެ ހައްގުތައް އެބަ ގެއްލޭކަމަށް ޕްރިންސިޕަލް ވިދާޅުވިއެވެ.\nމިހާތަނަށް އަމަލުކުރަމުން އައިގޮތަށް ބަލާއިރު، ސްކޫލަކަށް ޕްރިންސިޕަލަކު ހޯދަން އިއުލާނުކުރުމަށްފަހު އެ މީހަކާ އިންޓަވިއުކުރާނީ އެޑިއުކޭޝަން މިނިސްޓްރީގެ ޕެނަލަކުންނެވެ. އިންޓަވިއުތަކުން ފާސްވެއްޖެނަމަ އެ މީހަކު ޕްރިންސިޕަލްގެ މަގާމަށް ހޮވުނީ އެވެ. އިތުރު ޕެނަލެއް ނުވަތަ ކޮމިޓީއަކުން މަސައްކަތެއް ކުރާކަށް ނުޖެހޭނެ އެވެ. ހަމަ އެއާއެކު މީގެ ކުރިން ޕްރިންސިޕަލަކަށް ސްކޫލެއްގައި ކިތަންމެ ދުވަހެއް ވަންދެން ވެސް މަސައްކަތްކުރެވޭނެ އެވެ.\nއަލަށް އެކުލަވާލި އާ އުސޫލުގައި ބުނެފައިވާ ގޮތުން އާ އުސޫލު އާއްމުކުރާ ދުވަހުން ފެށިގެން އެއަށް އަމަލުކުރަންޖެހެ އެވެ. އަދި ސަރުކާރުގެ ސްކޫލުތަކުގެ އިދާރީީ އޮނިގަނޑުގައި ތިބި ޕްރިންސިޕަލުން އެޑިއުކޭޝަން މިނިސްޓްރީގެ އިދާރީ އޮނިގަނޑަށް ބަދަލުވާނެ އެވެ. ހަަމައެއާއެކު އެ ޕްރިންސިޕަލުންނަށް އެއް އަހަރު ދުވަހުގެ ތެރޭގައި ޕްރިންސިޕަލުންގެ ޓެނުއަޝިޕް ހަމަޖައްސައި ނިންމަންޖެހެއެވެ.\nޓެނުއަޝިޕް އުސޫލުން ޕްރިންސިޕަލުން ސްކޫލުތަކަށް ހަމަޖެއްސުމުގައި ޕާފޯމަންސް އެޕްރައިޒަލް އަށް 50 މާކްސް އަދި ޕްރިންސިޕަލުން މަސައްކަތްކުރާނެ ސްކޫލު ކަނޑައަޅާ ކޮމިޓީގެ ގާބިލްކަން ދެނެގަތުމަށް ކުރާ އިންޓަވިއުއަށް ވެސް 50 މާކްސް ކަނޑައަޅާފައި ވެއެވެ.\nމި އުސޫލާ ގުޅިގެން ބައެއް ޕްރިންސިޕަލުން ވަނީ އެޑިއުކޭޝަން މިނިސްޓްރީން މިފަދަ އުސޫލެއް އެކުލަވާލި މަގުސަދާއިމެދުވެސް ސުވާލު އުފައްދަވާފައެވެ. މިއީ ވަކި ބަޔަކު ބޭނުންވާ ގޮތަށް ކަންތައްތަކެއް ކުރުމަށް އެކުލަވާލި އުސޫލެއްތޯވެސް ޕްރިންސިޕަލުން ސުވާލުކޮށްފައިވެއެވެ. އެޑިއުކޭޝަން މިނިސްޓްރީގެ އިސްވެރިންނާއި ސަރުކާރު ސުކޫލުތަކުގެ ޕްރިންސިޕަލުން ތިއްބަވާ ވައިބަރު ގުރޫޕުގައިވެސް ޕްރިންސިޕަލުން ވަނީ އެކަންބޮޑުވުންތައް ހިއްސާކުރައްވާފައެވެ.\nމި ގުރޫޕުގައި ޕްރިންސިޕަލުން ވިދާޅުވެފައިވަނީ އާ އުސޫލާއެކު އެ ބޭފުޅުންގެ ވަޒީފާގެ ޔަގީންކަން ގެއްލިފައިވާ ކަމަށެވެ. އަދި އެންމެ ފަސް މެންބަރުން ތިއްބަވާ ކޮމެޓީއަކުން ބޭނުންވާހާ ގޮތަކަށް ޕްރިންސިޕަލުން އެއް ސުކޫލުން އަނެއް ސުކޫލަށް ބަދަލު ކުރުމަކީ ޕްރިންސިޕަލުންނަށް ކުރެވޭ ވަރަށް ބޮޑު ބޭއިންސާފެއް ކަމަށް ވިދާޅުވެފައިވެއެވެ.\nއެޑިއުކޭޝަން މިނިސްޓްރީން އާންމުކޮށްފައިވާ ސަރުކާރު ސުކޫލުތަކުގެ ޕްރިންސިޕަލުން ވަޒީފާއަދާކުރާ ސުކޫލު ކަނޑައެޅުމުގެ އުސޫލުގައި ބުނެފައިވަނީ އެ އުސޫލުގެ މައިގަނޑު މަގުސަދަކީ ސަރުކާރުގެ ސުކޫލުތަކުގެ ހިންގުމުގެ ނިޒާމު ހަރުދަނާ ކުރުމުގެ ގޮތުން ސުކޫލުތަކަށް އެންމެ އެކަށީގެން ގާބިލް ޕްރިންސިޕަލުން އައްޔަން ކުރުމާއި ދިގު މުއްދަތަކަށް އެއް ސުކޫލެއްގައި ޕްރިންސިޕަލުން ތިބުމުން ދިމާވާ ބައެއް ނޭދެވޭ މައްސަލަތަކަށް ހައްލު ހޯދުން ކަމަށެވެ. އަދި އައު ހިޔާލުތަކާއި އައު ވިސްނުންތަކަށް ބިނާކޮށް ސުކޫލުތަކުގެ ހިންގުން ހަރުދަނާ ކުރުން ކަމަށެވެ.\nމިނިސްޓްރީ އޮފް އެޑިޔުކޭޝަންދިވެހި ޕްރިންސިޕަލުން\nކޮވިޑް-19: ޤުރުއާން ކިލާސްތަކާއި ޕްރީސްކޫލްތަކަށް ދޭ ފައިސާގެ އެހީއަށް އެދުމަށް އަލުން ހުޅުވާލައިފި\nދަރިވަރުންނަށް އިންޓަރނެޓް ޚިދުމަތް ފޯރުކޮށްދިނުމަށް 1,500 ޑޮންގުލް ހޯދަނީ\nލީޑިންޓީޗަރުންގެ ދައުރު ކަނޑައެޅިއިރު އެވާހަކަ ދައްކާނެބަޔަކުނެތް ކޮންމެކަމަކައްވެސް ދައުރު މުހިއްމު ޕުރިންސިޕަލުން ތަންތަނުގަތިބެ ކާށިވާއިރު ލިބޭކުރިއެރުމެއްނެތް ބަދަލުކޮށް އާގޮތައް އާޚިޔާލުތައް މިއިދު ސުކޫލުތަކަށް ޢެބަބޭނުންވޭ\nތިޔައުސޫލަށް ވަރަށް ބޮޑަށް ތާއީދުކުރަން ށުކޫލް ތަކުގައި މިހާރު މިވާގޮތަކީ ޕްރިންސިޕަލްގެ ނުފޫޒު އިންތިހާ ކޮރަޕްސަން އެހާބޮޑް ސުކޫލް އަށް މި ވައްދަނީވެސް ޕްރިންސިޕަލް ބޭނުންވާ މީހެއް އޭނާގެ ހަންފެތުރުން ނޫންކަމެއް ނުކުރޭ ހިންހަމަ ނުޖެހޭ މީހަކު ނެގޭހެން ހީވާނަމަ މަގާމަކަށް މީހަކު ނުނަގާ އެބާއްވަވަނީ މިހާރު އެޑިޔުކޭސަންގެ އެއްވެސް ބޭނުމެއްނެއް\nޕުރިންސިޕަލް ގެ ވާހަކަތަކަށް ތާޢީދު.\nސެޕްޓެމްބަރު 11, 2020\nހުރިހާ ކަމަކަށް ދައުރު ކަނޑަ އަޅާއިރު އަސްލު ދައުރުގެ އަދަދު އޮންނަންޖެހޭ މަޖިލިސްމެމްމބަރު ކަމަށް ނެތުމުން ހަމަ ހިނިއާދެޭ


Adhirygai Eh Lolun Phone Ah Nubalaathi, Loa Adhiri Vedhaane\nއޮކްޓޯބަރ 30, 2018 223 0\nއަނދިރީގައި އެއް ލޮލުން ފޯނަށް ނުބަލާތި، ލޯ އަނދިރި ވެދާނެ!\nނިދާ ވަގުތު މޯބައިލް ފޯނަށް ބެލުމަކީ ލޮލަށާއި ސިކުނޑި އަށް ގެއްލުން ހުރި ކަމެއް ކަމަށް އެކި ދިރާސާތަކުގައި މީގެ ކުރިން ވެސް ބުނެފައިވެ އެވެ. އެކަމަކު މިފަހަރު، މިކަމާ ގުޅޭ ވަރަށް އާދަޔާ ޚިލާފު ހާދިސާއެކެވެ. ރޭގަނޑު އަނދިރީގައި އާންމުކޮށް ފޯނަށް ބަލާ ދެ އަންހެނަކަށް ލޮލުގެ ފެނުން އިރުއިރުކޮޅުން ގެއްލޭ މައްސަލައަކާ ކުރިމަތިވީ އެވެ.\nނިއު އިންގްލެންޑް ޖާނަލް އޮފް މެޑިސިންގައި ޑޮކްޓަރުން ވިދާޅުވެފައި ވަނީ އުމުރުން 22 އަހަރުގެ އަންހެނަކާއި 40 އަހަރުގެ އަންހެނެއްގެ ލޮލުގެ ފެނުން “ޓްރާންސިއެންޓް ސްމާޓްފޯން ބްލައިންޑްނެސް”ގެ ސަބަބުން ދުވަސްތަކެއް ވަންދެން ގެއްލިފައިވާ ކަމަށެވެ.\nމި ދެ އަންހެނުން ވަނީ އެކި ވަގުތުތަކުގައި ގާތްގަނޑަކަށް 15 ވަރަކަށް މިނެޓަށް ލޮލުގެ އަލިކަން ގެއްލޭ ކަމަށް ބުނެފަ އެވެ. މިހެން ދިމާވަނީ ކީއްވެގެންކަން ޑޮކްޓަރުންނަށް އޮޅުން ނުފިލައިގެން އުޅެން ޖެހުނެވެ. އެކި ސްކޭންތަކާއި ޓެސްޓްތައް ހެދުމުން ވެސް މައްސަލައެއް ނުފެނުނެވެ.\n“އެކަމަކު މިގޮތަށް އެންމެ ފުރަތަމަ ދިމާވީ ކޮން ކަމެއް ކުރަނިކޮށްތޯ އެހުމުން، މި ވެގެން އުޅޭ ގޮތް ވަގުތުން ސާފުވެއްޖެ،” ލަންޑަންގެ މޫފީލްޑްސް އައި ހޮސްޕިޓަލްގެ ޑޮކްޓަރު ގޯޑަން ޕްލާންޓް ވިދާޅުވެފައިވެ އެވެ.\nޑޮކްޓަރު ވިދާޅުވީ މި ދެ އަންހެނުންނަކީ ވެސް ރޭގަނޑު އެނދުގައި އެއް އަރިއަކަށް، އެއް ލޯ ފޮރުވޭ ގޮތަށް އޮށޯވެ އޮވެގެން ވަރަށް އާންމުކޮށް ފޯނަށް ބަލާ ދެ މީހުން ކަމަށެވެ.\n“މިހެން އޮތުމުން އެއް ލޮލުން ފޯނަށް ފޯކަސްވެފައި އިންނައިރު އަނެއް ލޮލުން އެއްވެސް ތަނެއް ނުފެނި އެ ލޯ ހާއްސަވެފައި އޮންނާނީ އަނދިރި އަށް،” ޑޮކްޓަރު ވިދާޅުވެފައިވެ އެވެ.\nއޭނާ ވިދާޅުވެފައި ވަނީ މިހެން ގިނައިރު އޮތުމަށް ފަހު އެހެން ދިމާލަކަށް ބަލައިފި ނަމަ އެއްވެސް އެއްޗެއް ނުފެންނަ ގޮތް މެދުވެރި ވެދާނެ ކަމަށެވެ. އެއީ އަލިވާ ދިމާލަކަށް އެއް ލޮލުން ބަލަމުން އަނެއް ލޯ އަނދިރިއަށް ސެޓުވެފައި އޮތުމަށް ފަހު ދެ ލޮލުން އެއް ކަމެއް ކުރަން ޖެހުމުން ނިޒާމަށް އަރާ އޮޅުމަކުން ދިމާވާ ކަމެކެވެ. ޑޮކްޓަރު ވިދާޅުވެފައި ވަނީ އަނދިރީގައި ފޯނަށް ބަލާ ނަމަ ދެ ލޮލުން ރީއްޗަށް ފޯނަށް ބަލަންޖެހޭނެ ކަމަށާއި އެއް ލޮލުން ބަލާ ނަމަ މި މައްސަލަ ކުރިމަތި ވުމުގެ ފުރުސަތު އޮންނާނެ ކަމަށެވެ.\nލޮލަށް މި މައްސަލަ ޖެހުނު ކަމުގައި ވިޔަސް މިއީ ފަރުވާ ދީގެން ރަނގަޅު ކުރެވޭނެ ކަމެއްކަން ޑޮކްޓަރުން ފާހަގަކޮށްފައިވެ އެވެ.


ޝެއަރ ދަ މީލް – ބަނޑަށް ޖެހިފައިވާ މީހުނަށް ކެއުމެއް ހަދިޔާ ކުރައްވާ! – Faanooz\nޝެއަރ ދަ މީލް – ބަނޑަށް ޖެހިފައިވާ މީހުނަށް ކެއުމެއް ހަދިޔާ ކުރައްވާ!\nJune 11, 2018 | އަޙުމަދު އަނަސް\nޓީވީ ހުޅުވާ ބަލާލާއިރު ފެންނަނީ ސީރިޔާގެ ރެފިއުޖީ ކޭމްޕެކެވެ. ނުވަތަ ރޮހިންޏާ ރެފިއުޖީ ކޭމްޕެވެ. ކާނެ އެއްޗެއް ނުލިބިގެން ކުދިން ރޮއެ ނަގާ މަންޒަރެވެ. އެމަންޒަރު ފެނި ހިތަށް ވެރިވަނީ ހިތާމަވެރިކަމެވެ. އެތައްފަހަރަކު “އަހަންނަށް އެމީހުނަށް ކާންދެވޭނެ ނަމައޭ” ހިތަށް އަރައެވެ. އެހެނަސް އެމީހުންގެ ގާތަށް ދެވޭނީ ކިހިނަކުންބާއޭ ހިތަށް އަރައި އެހިސަބުން އެކަން ނިންމާލެވެއެވެ.\nދުނިޔޭގެ އެކި ކަންކޮޅުތަކުގައި ބަނޑަށް ޖެހިފައިވާ މީހުން ދުވަހެއް ދުވަހަކަށް ގިނަަމުން ދާއިރު އެކަން ނިމުމަކަށް ގެނައުމަށް މަސައްކަތްކުރުމަކީ ފަތުދީ ޒިންމާއެކެވެ. އަދި ޚާއްޟަކޮށް މި ތަރައްގީވެ ތަޙުޒީބުވެފައިވާ ދުނިޔޭގައި މިކަން ކުރެވޭނެ ތަފާތު ގޮތްގޮތް އެބަހުއްޓެވެ.\nމިއޮތީވެސް މިގޮތަށް ފަހިވެފައިވާ ފުރުޟަތެކެވެ. ކޮންމެ ތަނެއްގައި ހުރެގެންވެސް އެއިން މީހަކަށް ކާންދިނުމުގެ ފުރުސަތު ލިބެއެވެ. މިދައްކަނީ ޔުނައިޓެން ނޭޝަންސްގެ ފުޑް ޕްރޮގުރާމުގެ ވާހަކައެވެ. “ޝެއަރ ދަ މީލް” ގެ ވާހަކައެވެ. “ޝެއަރ ދަ މީލް” އަކީ އެޕްލިކޭޝަނެކެވެ. މިއެޕްލިކޭޝަން މެދުވެރިކޮށް ރެފިޔުޖީންއަށް ކެއުން ހަދިޔާ ކުރެވެއެވެ.\nއެގޮތުން މި އެޕްލިކޭޝަން މެދުވެރިކޮށް ޝެއަރ ކުރާ ކޮންމެ ކެއުމަކަށް ޗާޖު ކުރަނީ އެންމެ 0.5 ޑޮލަރު (7 ރުފިޔާ 71 ލާރި) އެވެ. އަދި މި އެޕްލިކޭޝަން އިން އެމީހަކު ކެއުމެއް ހަދިޔާ ކުރާ ރެފިއުޖީ ކޭމްޕުވެސް ބެލެއެވެ. މީގެ އިތުރުން ގުރޫޕު ހަދައިގެންވެސް ކެއުން ހަދިޔާ ކުރެވެއެވެ.\nމިކަން މިހާ ފަސޭހަވެފައި ވާއިރު މިއީ ނުކޮށް ތިބޭވަރުގެ ކަމެއް ހެއްޔެވެ. ފޯނުން ފިތަކަށް ފިއްތާލުމާއެކު ދުނިޔޭގައި ބަނޑަށް ޖެހިފައިވާ އެތައްބަޔަކަށް ކާންދެވޭއިރު މީރި ކިހާ ސަޅި ހެއްޔެވެ.


SunOnline: Faris hiyaanaitherivi kamah vidhaalhuve, Dhiyana fuluhah massala hushahalhuvvaifi\nފާރިސް ހިޔާނާތްތެރިވި ކަމަށް ވިދާޅުވެ، ދިޔާނާ ފުލުހަށް މައްސަލަ ހުށަހަޅުއްވައިފި\nނަޖާހު މަސްއޫދު 23 Jan 2021, 17:52\nފާރިސް މައުމޫން އަދި ދިޔާނާ --- ސަން ފައިލް ފޮޓޯ\nކާށިދޫ ދާއިރާގެ މެންބަރު އަބްދުﷲ ޖާބިރުގެ އަތުން ނެންގެވި ކަމަށް ބުނާ ފައިސާތަކަކަށް ހިޔާނާތްތެރިވިކަމުގެ ތުހުމަތު ރައީސް މައުމޫންގެ ދަރިކަލުން ފާރިސް މައުމޫނަށް ކުރައްވައި، އޭނާގެ މައްސަލަ ބަލަން އެދި ކުރީގެ ބަންޑާރަނައިބު އަދި ޖާބިރުގެ އަނބިކަނބަލުން ދިޔާނާ ސައީދު ފުލުހަށް މައްސަލަ ހުށަހަޅުއްވައިފި އެވެ.\nމިދިޔަ ރިޔާސީ އިންތިހާބުގެ ކުރިން ރައީސް މައުމޫން ބޭނުންފުޅުވެގެން، ސިޔާސީ މަސައްކަތްތަކަށް 29 މިލިއަން ރުފިޔާގެ ލޯނެއް ދެއްވި ކަމަށް ޖާބިރު ވިދާޅުވެ އެވެ. އަދި އެ މުއާމަލާތުގައި ދިޔާނާއަކީ ހެކިވެރިއެއް ކަމަށްވެސް އޭނާ ވިދާޅުވެފައިވެ އެވެ. އެ ފައިސާ އަނބުރާ ނުދައްކާ ކަމަށް ވިދާޅުވެ ޖާބިރު އެތައް ފަހަަރެއްގެ މަތިން ވަނީ މައުމޫނަށް ފާޑުވިދާޅުވެފަ އެވެ.\nއެ މައްސަލައާ ގުޅިގެން މިދިޔަ ބުރާސްފަތި ދުވަހު ދިޔާނާ ކޮމިޝަނާ އޮފް ޕޮލިސް މުހައްމަދު ހަމީދަށް ފޮނުއްވި ސިޓީއެއްގައި ވަނީ ޖާބިރުގެ ފަރާތުން ދޭން އެއްބަސްވި 29 މިލިއަން ރުފިޔާގެ ތެރެއިން 24 މިލިއަން، ރައީސް މައުމޫން އެދިވަޑައިގެންނެވި ގޮތަށް ފާރިސްއާ ހަވާލުކުރެއްވި ކަމަށެވެ.\nދިޔާނާ ފާހަގަކުރެއްވީ އެ ފައިސާ ލިބިވަޑައިނުގަންވާ ކަމަށް ރައީސް މައުމޫން ވިދާޅުވާ ކަމެވެ. އެމަނިކުފާނަށް އެ ފައިސާ ލިބިވަޑައިނުގަންވާ ނަމަ އެއީ ފާރިސް ވެވަޑައިގެންވި ހިޔާނާތެއް ކަމަށް ދިޔާނާގެ ސިޓީގައިވެ އެވެ.\nއެހެންކަމުން، އެއީ ހިޔާނާތުގެ މައްސަލައެއް ކަމަށް ވިދާޅުވި، އެ ފައިސާއަށް ފާރިސް ހެއްދެވި ގޮތެއް ބައްލަވައިދެއްވުމަށް ދިޔާނާ އެދިވަޑައިގެންނެވި އެވެ.\n"އެހެންކަމުން، މި ހިޔާނާތުގެ މައްސަލަ އަވަސް ތަހުގީގަކުން ތަހުގީގުކޮށްދެއްވައި، އެ ފައިސާއަށް ފާރިސް މައުމޫން ހެއްދެވި ގޮތެއް ބައްލަވައިދެއްވުމަށް އެދި ތިޔަ ސާވިސްއަށް ހުށަހަޅަމެވެ،" ދިޔާނާގެ ސިޓީގައިވެ އެވެ.\nދިޔާނާގެ ސިޓީގައި އިތުރަށް ވިދާޅުވެފައި ވަނީ، ރައީސް މައުމޫންގެ ގެކޮޅު ކިނބިގަސްދޮށުގޭގެ ރަޖިސްޓްރީ ރަހުނުގެ ގޮތުގައި ދީފައި ވިޔަސް އެ ފައިސާ ދެއްވުމަށް މައުމޫން އެދިވަޑައިގެންނެވި ކަމަށެވެ. ޖާބިރު އެ ރަޖިސްޓްރީ އަތުނުލެއްވީ ކޮންމެހެން ރަޖިސްޓްރީ ނުބޭއްވިޔަސް، މައުމޫންގެ ބަސްފުޅު ގެރެންޓީއެއްގައި ފުދޭ ކަމަށް ވިދާޅުވެ ކަމަށްވެސް ދިޔާނާގެ ސިޓީގައި ވިދާޅުވެފައިވެ އެވެ.\nފައިސާ ނުދިން ކަމަށް ބުނާ މައްސަލަ ޖާބިރު ވަނީ މީގެ ކުރިން ސިވިލް ކޯޓަށް ހުށަހަޅުއްވާފަ އެވެ. އެ މައްސަލަ މިހާރު އޮތީ ހުކުމް ކުރުމާ ހަމައަށް ގޮސްފަ އެވެ.\n"އަންހެނުން ހިތާނުކުރަން ހިތްވަރެއް ނުދެން، މާފަށް އެދެން"\n"އިސްލާމްދީނުގައި އަންހެން ކުދިން ހިތާނުކުރުމެއް ނޯވޭ"


Braile beynun kohgen Quran kiyavaidhey program ifthithaah koffi | Mihaaru\nހާއްސަ އެހީއަށް ބޭނުންވާ މީހުންނަށް އަމާޒުކޮށްގެން ކުރިއަށް ގެންދާ ޕްރޮގްރާމް އިފްތިތާހް ކުރުމަށް އިސްލާމީ މަރުކަޒުގައި ބޭއްވި ޖަލްސާ. --- ފޮޓޯ: ރައީސް އޮފީސް\nބްރެއިލް ބޭނުންކޮށްގެން ގުރުއާން ކިޔަވައިދޭ ޕްރޮގްރާމް އިފްތިތާހުކޮށްފި\n19 މާޗް 2019 - 22:18 22 comments\nލޮލަށް ނުފެންނަ މީހުންނަށް، ބްރެއިލް ބޭނުންކޮށްގެން ގުރުއާން ކިޔަވައިދެވޭ ޕްރޮގްރާމެއް ރައީސް އިބްރާހިމް މުހައްމަދު ސޯލިހް މިރޭ އިފްތިތާހުކޮށް ދެއްވައިފި އެވެ.\nބްރައިލް އަކީ ލޯފަން މީހުންނަށް ހާއްސަކޮށްފައިވާ ލިޔުމުގެ ސިސްޓަމެކެވެ. ކަރުދާހުގައި އަކުރުތައް ލިޔުމުގެ ބަދަލުގައި، ބްރައިލްގައި ހުންނާނީ ތިކިތަކަކުން އަކުރުގެ ސިފަ ގެނެސް އެ ޕްރިންޓްކޮށްފަ އެވެ. އެހެންވެ އެ ތިކިތަކުގައި އަތްލުމުން، އެއީ ކޮން އަކުރެއްކަން އެނގޭނެ އެވެ.\nހާއްސަ އެހީއަށް ބޭނުންވާ މީހުންނަށް އެހީތެރިކަން ފޯރުކޮށްދިނުމާއި ދީނީ ގޮތުން ދޭން ޖެހޭ އަސާސީ މައުލޫމާތު ދިނުމަކީ މި ސަރުކާރުގެ ވައުދެކެވެ. ބްރެއިލް ބޭނުންކޮށްގެން ގުރުއާން ކިޔަވައިދިނުމުގެ އިތުރުން ސައިން ލެންގުއޭޖް ބޭނުންކޮށްގެން ދީނީ ނަސޭހަތް ދިނުމުގެ ޕްރޮގްރާމް ވެސް ވަނީ އިފްތިތާހުކޮށްފަ އެވެ.\nއިސްލާމީ މަރުކަޒުގައި ބޭއްވި ރަސްމިއްޔާތުގައި، އިސްލާމިކް މިނިސްޓަރު ޑރ. އަހުމަދު ޒާހިރު ވިދާޅުވީ ތައުލީމް ހާސިލް ކުރުމަކީ ކޮންމެ ފަރުދެއްގެ އަސާސީ ހައްގެއް ކަމަށެވެ. ގައުމުތައް ކުރިއަރައި ތަރައްގީވެ، ހަޟާރާތްތައް ބިނާވެގެން ވަނީ އިލްމުގެ ސަބަބުން ކަމަށް މިނިސްޓަރު ވިދާޅުވި އެވެ.\n"މި ޒަމާނުގައި އިވުމާއި ފެނުމުން މަހްރޫމް ކުދިންނަށް ހާއްސަ ކުރެވިފައިވާ ވަސީލަތްތައް ބޭނުންކޮށްގެން އެ ކުދިންނަށް ކިޔަވައިދިނުމަކީ މިއަދު ވަރަށް ފަސޭހަ ކަމެއް،" ޒާހިރު ވިދާޅުވި އެވެ.\nރައީސް އިބްރާހިމް މުހައްމަދު ސޯލިހާއި އިސްލާމިކް މިނިސްޓަރު ޑރ. އަހުމަދު ޒާހިރު. --- ފޮޓޯ: ރައީސް އޮފީސް\n"ލޮލަށް ނުފެންނަ ކުދިންނަށް ބްރެއިލް ބޭނުންކޮށްގެން ކިޔަވައިދޭ. އިވުން މަހްރޫމްވެފައިވާ ކުދިންނަށް ސައިން ލެންގުއޭޖް ބޭނުންކޮށްގެން އެ ކުދިންނަށް އުނގަންނައި ދެވޭ،"\nމިނިސްޓަރު ވިދާޅުވި ގޮތުގައި ހާއްސަ އެހީ އަށް ބޭނުންވާ ކުދިންނަށް އެއްވެސް ތަފާތުކުރުމެއް ނެތި ތައުލީމް ހާސިލްކޮށް، އުނގެނުމުގެ ފުރުސަތު ތަނަވަސްކޮށްދިނުމަކީ ސަރުކާރުން ވަރަށް ބޮޑަށް އަހަންމިއްޔަތު ކަމެއް ދޭ ކަމެކެވެ. ނުކުޅެދުންތެރިކަން ހުންނަ މީހުންނަށް ލޯތްބާއެކު އެންމެ ބޮޑަށް އުނގަންނައި ދެވޭނެ ބަޔަކީ އެކުދިންގެ މައިންބަފައިން ކަމަށް ވެސް މިނިސްޓަރު ވިދާޅުވި އެވެ.\n"އެއްވެސް މީހެއްގެ ހުންނަ ނުކުޅެދުންތެރިކަމުގެ ސަބަބުން އެމީހަކު މުޖުތަމައުން އެކަހެރިކޮށް ބާކީކޮށްލުމަކީ އިސްލާމް ދީން ގަބޫލުކުރާ ހަމައެއް ނޫން،" ޒާހިރު ވިދާޅުވި އެވެ.\nހާއްސަ އެހީއަށް ބޭނުންވާ މީހުންނަށް އަމާޒުކޮށްގެން ކުރިއަށް ގެންދިއުމަށް ސަރުކާރުން ނިންމި ޕްރޮގްރާމް އިފްތިތާހް ކުރުމަށް އިސްލާމީ މަރުކަޒުގައި މިރޭ ބޭއްވި ރަސްމިއްޔާތުގައި ރައީސް އިބްރާހިމް މުހައްމަދު ސޯލިހާއި ބައެއް ވަޒީރުން ބައިވެރިވެވަޑައިގަންނަވަނީ. --- ފޮޓޯ: ރައީސް އޮފީސް\nއިވުމުން މަހްރޫމްވެފައިވާ ކުދިންނަށް ކޮންމެ މަހަކު، ދީނީ ކަންތައްތައް އޮޅުން ފިލުވައި ދިނުމުގެ ދެ ސެޝަނެއް ކުރިއަށް ގެންދާނެ ކަމަށް ވެސް ޒާހިރު ވިދާޅުވި އެވެ. އަދި ދާދި އަވަހަށް، ސައިން ލެންގުއޭޖް ބޭނުންކޮށްގެން ހުތުބާ ތަރުޖަމާކުރަން ފަށާނެ ކަމަށް އޭނާ ވިދާޅުވި އެވެ.\n"އެ ކުދިން މިސްކިތަށް ގޮސް، އެކުދިންނަށް ހުތުބާ އަޑުއަހާލުމުގެ ފުރުސަތު ފަހިވާނެ،" ޒާހިރު ވިދާޅުވި އެވެ.\nޖަލްސާ ނިންމާލީ ފެނުމުން މަހްރޫމްވެފައިވާ އަންހެން ކުއްޖަކު ބްރެއިލް ބޭނުންކޮށްގެން ގުރުއާނުގެ ސޫރަތެއް ކިޔެވުމުންނެވެ.\nއިތުރު ލިޔުންތައް ސަރުކާރު ނުކުޅެދުންތެރިކަން ހުންނަ މީހުން އިސްލާމިކް މިނިސްޓްރީ ރައީސް އިބްރާހިމް މުހައްމަދު ސޯލިހް އިސްލާމިކް މިނިސްޓަރު ޤުރުއާން\nއިސްލާމިކް މިނިސްޓަރު ވަކިކުރަން ހުށަހަޅާނަން: ހަލީމް


އެމްޓީސީސީގެ ބޯޓު ޔާޑުގެ ޚިދުމަތް އަލުން އާއްމުންނަށް ހުޅުވާލަނީ އެމްޓީސީސީގެ ބޯޓު ޔާޑުގެ ޚިދުމަތް އަލުން އާއްމުންނަށް ހުޅުވާލަނީ\nއެމްޓީސީސީގެ ބޯޓު ޔާޑުގެ ޚިދުމަތް އަލުން އާއްމުންނަށް ހުޅުވާލަނީ\nއެމްޓީސީސީގެ ފެރީއެއް ތިލަފުށީ ޑޮކްޔާޑުގައި-- ފޮޓޯ: އެމްޓީސީސީ\nތިލަފުށީގައި ހުންނަ އެމްޓީސީސީގެ ބޯޓު ޔާޑުގެ ޚިދުމަތް އަލުން އާއްމުންނަށް ހުޅުވާލައިފިއެވެ.\nއެމްޓީސީސީގެ ބޯޓު ޔާޑުން އާއްމުންނަށް ޚިދުމަތް ދިނުން ހުއްޓާލީ ކޯވިޑް-19 ފެތުރުން ކޮންޓްރޯލް ކުރުމުގެ ގޮތުން މާލެ ސަރަހައްދު ފުރަބަންދަށް ދިއުމުގެ ސަބަބުންނެވެ.\nއެމްޓީސީސީން ބުނީ ބޯޓު ޔާޑު އަލުން ހުޅުވާލުމަށް ވާންޖެހޭ އެންމެހާ ތައްޔާރީތައް ނިމި، އަޅަންޖެހޭ ރައްކާތެރިކަމުގެ ފިޔަވަޅުތައްވެސް އެކަށައަޅާފައިވާކަމަށެވެ. އަދި މިމަހުގެ 20 ވަނަ ދުވަހުން ފެށިގެން ތިލަފުށީ ބޯޓު ޔާޑުގެ ޚިދުމަތް އާއްމު ކަސްޓަމަރުންނަށް ހުޅުވާލާނެކަމަށްވެސް އެމްޓީސީސީން ބުނެއެވެ.\nއެމްޓީސީސީގެ ބޯޓްޔާޑަކީ ރާއްޖޭގައި ޑޮކިންގް ޚިދުމަތް ފޯރުކޮށްދޭ އެންމެ ބޮޑު އެއް ބޯޓްޔާޑެވެ. މާލެ އަތޮޅު ތިލަފުށީގައި ޤާއިމްކޮށް ހިންގަމުންދާ ބޯޓްޔާޑަކީ އެއްފަހަރާ ތަފާތު ސައިޒްގެ 20 އުޅަނދު ޑޮކްކުރުމުގެ ޖާގަ އޮތް ބޯޓްޔާޑެކެވެ. 2017 ވަނަ އަހަރު ޚިދުމަތަށް ނެރެވުނު 200 ޓަނުގެ ބޯޓް އޮއިސްޓާއެކު، އެމްޓީސީސީ ބޯޓްޔާޑް ވެފައިވަނީ ޑޮކްކުރުމުގެ ކެޕޭސިޓީއާއި ޖާގައިގެ ގޮތުން ރާއްޖޭގެ އެންމެ ބޮޑު އެއް ބޯޓްޔާޑަށެވެ.\nއެމްޓީސީސީން ބުނީ ރާއްޖޭގެ ކަނޑުދަތުރުފަތުރުގެ ސިނާއަތު ބޮޑުވަމުން ދާއިރު، ކަނޑުގައި ދުއްވާ އުޅަނދުތައް ގެންގުޅޭ ފަރާތްތަކުން ބޭނުންވާ ޚިދުމަތްތަކާ އެއްހަމައެއްގައި ޚިދުމަތް ފޯރުކޮށްދިނުމަށް، ބޯޓު ޔާޑުގެ ޤާބިލުކަން އިތުރުކުރުމުގެ މަސައްކަތްވެސް ކުރަމުންދާކަމަށެވެ.\nއެމްޓީސީސީގެ ބޯޓު ޔާޑުން ފޯރުކޮށްދޭ ތަފާތު އިންޖިނިއަރިންގ ޚިދުމަތްތަކުގެ ތެރޭގައި ބޯޓް މޮއިސްޓް، ސްލިޕްވޭ، ބޯޓް ޓްރެއިލަރ އާއި ޓެކްނޮލޮޖީ ބޭނުންކޮށްގެން ޑޮކްކުރުމުގެ ޚިދުމަތް ހިމެނެއެވެ. އަދި ވެލްޑިންގ، މެޓަލް ފެބްރިކޭޝަން، މެރިން އިންޖިނިއަރިންގ، އިލެކްޓްރިކަލް މަސައްކަތް، މެޝިނިންގ، ފައިބަރުގެ މަސައްކަތް އަދި ވަޑާމުގެ މަސައްކަތްވެސް އެމްޓީސީސީގެ ބޯޓު ޔާޑުން ފޯރުކޮށްދެއެވެ. މީގެ އިތުރުން، ވޭތުވެދިޔަ އަހަރުތަކުގެ ތެރޭގައި އަންޑަރވޯޓަރ ވެލްޑިންގ އާއި ކަޓިންގ ޚިދުމަތްވެސް އެމްޓީސީސީން ވަނީ ތަޢާރަފްކޮށްފައެވެ.


Covid-19: Singapore in record adhadhakah meehun positive vejje | Mihaaru\nސިންގަޕޫރުން ބަލި މީހަކު ވަގުތީ ހޮސްޕިޓަލަކަށް ބަދަލުކުރަނީ. --ފޮޓޯ:އޭއެފްޕީ\nކޮވިޑް-19: ސިންގަޕޫރުން ރެކޯޑް އަދަދަކަށް މީހުން ޕޮޒިޓިވްވެއްޖެ\n14 އެޕްރީލް 2020 - 11:372comments\nސިންގަޕޫރު (އެޕްރީލް 14) - ކޮރޯނާވައިރަހަށް ސިންގަޕޫރުން ރެކޯޑް އަދަދެއް ކަމަށްވާ 386 މީހުން އިއްޔެ ޕޮޒިޓިވްވެއްޖެ އެވެ.\nމީގެ ކުރިން އެއް ދުވަސްތެރޭ މިހާ ގިނަ އަދަދެއްގެ މީހުން ސިންގަޕޫރުން ޕޮޒިޓިވްވެފައެއް ނުވެ އެވެ. ހެލްތު މިނިސްޓްރީން ބުނީ ޕޮޒިޓިވްވާ މީހުން އިތުރު ވަނީ ބިދޭސީ މަސައްކަތު މީހުން އުޅޭ ޑޯމިޓަރީތަކުން ކަމަށެވެ.\nޕޮޒިޓިވްވާ މީހުން އިތުރުވާ އިރު ސިންގަޕޫރުން އިއްޔެ ވަނީ ކޮވިޑް-19 ޖެހިގެން އެ ގައުމުގެ 65 އަހަރުގެ މީހަކު މަރުވެފަ އެވެ. މިއީ ސިންގަޕޫރުން މަރުވި ނުވަ ވަނަ މީހާ އެވެ.\nސިންގަޕޫރުން މިހާތަނަށް ވަނީ 2،918 މީހުން ޕޮޒިޓިވްވެފަ އެވެ. ހެލްތު މިނިސްޓްރީން ބުނީ، އޭގެ ތެރޭން 586 މީހުން މުޅިން ރަނގަޅުވުމުން ދޫކޮށްލާފައިވާ ކަމަށެވެ. ޕޮޒިޓިވްވި މީހުންގެ ތެރޭން ހޮސްޕިޓަލުގައި ފަރުވާ ދެނީ 1،158 މީހުންނަށެވެ. ގިނަ މީހުންގެ ހާލު ރަނގަޅެވެ. އައިސީޔޫގައި ފަރުވާ ދެނީ 29 މީހަކަށެވެ.\nޗައިނާގައި މިދިޔަ ޖެނުއަރީ މަހު ކުރީކޮޅު ކޮރޯނާވައިރަސް ފެތުރެން ފެށުމާ އެކު އެ ރޯގާ އެންމެ ފުރަތަމަ ފެތުރެން ފެށި ގައުމުތަކުގެ ތެރޭގައި ސިންގަޕޫރު ހިމެނެ އެވެ. ރޯގާ ކޮންޓްރޯލް ކުރުމުގައި ސިންގަޕޫރުން ވަނީ ނަމޫނާ ފިޔަވަޅުތަކެއް އަޅައިފަ އެވެ. ނަމަވެސް ޑޯމިޓަރީތަކުން ޕޮޒިޓިވްވާ މީހުން އިތުރުވާން ފެށުމުން މިހާރު ވަނީ ދެ ވަނަ ރާޅެއްގެ ބިރު ބޮޑުވެފަ އެވެ.\nކަމާބެހޭ ފަރާތްތަކުން މިހާރު ވަނީ ބައިބޯ ޑޯމިޓަރީތަކުން ބިދޭސީން ނެެރެން ފަށައިފަ އެވެ. ބިދޭސީ މަސައްކަތްތެރިން މިހާރު ދަނީ ސިފައިންގެ ބެރެކްސް އާއި ހުސް އެޕާޓްމަންޓް ފަދަ ތަންތަނަށް ބަދަލު ކުރަމުންނެވެ.


Midnights Children ge role eh Shalin Bhanotah | Mihaaru\nވިޝާލްގެ "މިޑްނައިޓްސް ޗިލްޑްރެން" ގެ ރޯލެއް ޝާލިން ބެނޮޓަށް\nސަލްމާން ރުޝްދީގެ ވާހަކަ "މިޑްނައިޓްސް ޗިލްރެން" އަށް ބިނާކޮށް، ޑައިރެކްޓަރު ވިޝާލް ބަރަދްވާޖް ނެޓްފްލިކްސްއާ ގުޅިގެން ހަދަން ނިންމާފައިވާ ވެބް ސީރީޒްގެ ރޯލަކަށް މަޝްހޫރު ޓީވީ އެކްޓަރު ޝާލިން ބެނޮޓް ސޮއިކޮށްފި އެވެ.\nފިލްމީ ޚަބަރުތައް ގެނެސްދޭ ނޫސްތަކުން ބުނި ގޮތުގައި ސީރީޒުން ޝާލިން އަށް ލިބިފައި ވަނީ އޭގެ ވަރަށް މުހިއްމު ބޮޑު ކެރެކްޓާއެކެވެ. އެކަމަކު ރޯލާ ބެހޭ އިތުރު އެއްވެސް ތަފުސީލެއް ހާމައެެއްނުކުރެ އެވެ. ޝާލިން އަކީ މި އަހަރު ކުރީކޮޅު ނިންމައިލި ރިއަލިޓީ ޝޯ "ބޮގް ބޮސް" ގެ 13 ވަނަ ސީޒަނުގައި ވާދަކުރި ޓީވީ ބަތަލާ ދިލްޖީތު ކޯރްގެ ކުރީގެ ފިރިމީހާ އެވެ.\nޝާލިން މިހާތަނަށް ވަރަށް ގިނަ ސިލްސިލާތައް ކުޅެފައިވެ އެވެ. އޭގެ ތެރޭގައި ކަލާޒްގެ "ނާގިން" ސީޒަން4ވެސް ހިމެނެ އެވެ. އޭނާ ކުޅުނު މަޝްހޫރު ބައެއް ސިލްސިލާތަކުގެ ތެރޭގައި "ސާތު ޕޭރޭ: ސަލޯނީ ކީ ސަފަރު" އާއި "ބޭޓިޔާން އަޕްނީ ޔާ ޕަރާޔާ ދަން" އަދި "ދިލް މިލް ގަޔޭ" ހިމެނެ އެވެ.\nޝާލިން ދެތިން ފިލްމެއްގައި ސަޕޯޓިން ރޯލްތަކެއް ވެސް ކުޅެފައިވެ އެވެ. އޭގެ ތެރޭގައި 2006 ގެ "ޕިޔާރޭ މޯހަން" ހިމެނެ އެވެ.\nބޮލީވުޑް ހަންގާމާ އިން ބުނިގޮތުގައި "ކަމީނޭ" އާއި "އޯމްކާރާ" ފަދަ މަގުބޫލު ފިލްމުތައް ގެނެސްދިން ވިޝާލް މިހާރު "މިޑްނައިޓްސް ޗިލްޑްރެން" ގެ ކާސްޓުން ފައިނަލްކުރަމުން އަންނަ އިރު، ވަރަށް އަވަހަށް އޭގެ ޝޫޓިން ވެސް ފަށާނެ އެވެ. އޭނާ އެންމެ ފަހުން ގެނެސްދިން ފިލްމަކީ 2018 ގެ "ޕަޓާކާ" އެވެ.\nވިޝާލް ކުރިން ބުނެފައިވާ ގޮތުގައި "މިޓްނައިސްޓް ޗިލްޑްރެން" އަކި އޭނާގެ ކެރިއަރުގެ އެންމެ ޗެލެންޖިން މަސައްކަތަށް ވާނެ އެވެ.\nރުޝްދީ 1981 ގައި ނެރުނު އަދި ޖޭމްސް ޓެއިޓް މެމޯރިއަލް ބުކް ޕްރައިޒް ހޯދާފައިވާ "މިޑްނައިޓްސް ޗިލްޑްރެން" ގައި ކިޔައި ދެނީ އިންޑިއާ އަށް މިނިވަންކަން ލިބުނު ތާރީހު ކަމަށްވާ އޮގަސްޓް، 15، 1947 ގެ ސުންގަޑި ސުންމިނިޓްގައި އުފަންވާ ސަލީމް ސިނާއި ކިޔާ ކުއްޖެއްގެ ވާހަކަ އެވެ.\n"Midnights Children" akee emme challenging project: Vishal Bharadwaj\nމި ވާހަކަ އަށް ބިނާކޮށް އިންޑިއާ ދަރިކޮޅުގެ ކެނެޑާގެ ޑައިރެކްޓަރު ދީޕާ ޕެހެތާ ވަނީ "މިޑްނައިޓްސް ޗިލްޑްރެން" ގެ ނަމުގައި 2012 ގައި ފީޗާ ފިލްމެއް ވެސް ގެނެސް ދީފަ އެވެ.


Jalah Dhaan Thayaaru Namaves Verikan Badhalu Kureveynee Alhugadu Jalun Neregen - Nasheed - Vaguthu\nވެރިކަން ބަދަލު ކުރެވޭނީ އަޅުގަނޑު ޖަލުން ނެރެގެން - ނަޝީދު\nޖަލަށް ދާން ތައްޔާރަށް ހުންނެވި ކަމަށާއި ނަމަވެސް ވެރިކަން ބަދަލު ކުރުމަށް އިތުރު އުނދަގޫތައް ކުރިމަތިވާ ނަމަ އެމަނިކުފާނު ޖަލުން ނެރެން ޖެހޭނެ ކަމަށް ކުރީގެ ރައީސް ނަޝީދު ވިދާޅުވެއްޖެއެވެ.\nދަ ހިންދޫއަށް ދެއްވި ބަސްދީގަތުމެއްގައި ނަޝީދު ވިދާޅުވީ ނޮވެމްބަރު މަހުގެ އެއްވަނަ ދުވަހު ރާއްޖެ ވަޑައިގަންނަވާނެ ކަމަށާއި އެކަން ނުހުއްޓުވޭނެ ކަމަށެވެ.\n"ރާއްޖެއަކީ އަޅުގަނޑުގެ ގައުމު, އަޅުގަނޑު ރާއްޖެ ނައުމަށް އެންގުމުގެ ހައްގު އެއްވެސް މީހަކަށް ލިބިގެން ނުވޭ، ރާއްޖެ ދިއުމުން ފުރަތަމަ ކުރިމަތިލާން ޖެހޭނެ ކަމަކީ ޖަލަށް ދިއުން" ނަޝީދު ވިދާޅުވިއެވެ.\nނަޝީދު ވިދާޅުވީ ރާއްޖެ ވަޑައިގަންނަވާގޮތަށް ޖަލަށް ދާންޖެހިއްޖެ ނަމަ ޖަލަށް ވަޑައިގެންނެވުމަށް ތައްޔާރަށް ހުންނެވި ކަމަށެވެ.\n"ޖަލަށް ދާން ތައްޔާރު ނަމަވެސް ވެރިކަން ބަދަލު ކުރުމަށް އިތުރު އުނދަގޫތައް ކުރިމަތިވާ ނަމަ އަޅުގަނޑު ޖަލުން ނެރެން ޖެހޭނެ" ނަޝީދު ވިދާޅުވިއެވެ.\nނަޝީދު ވިދާޅުވީ ރައްޔިތުންގެ ނިންމުމާއެކު ވެރިކަން ބަދަލުވެގެންދާކަން ޔަގީން ކުރަން ޖެހޭ ކަމަށާއި އަދި އިންޑިއާއާއި އަވައްޓެރި ސްރީލަންކާ ފަދަ ގައުމުތަކުގެ މަސްލަހަތު އޮތީ ވެސް އެގޮތުގެ މަތީގައި ކަމަށެވެ.\nއޮކްޓޯބަރ 22, 2018 11:11\nމަނިކެފާނު ތިޔަހުންނެވީ ޖަލުގަތޯ\nއޮކްޓޯބަރ 22, 2018 11:12\nކަލޭކާރި އެއްވެސް.މީހަކު ބުނިތަ ނާންނާށޭ އަމިއްލއައް ނާންނަން ވެގެން ތިޔަ ހުންނަނީނު. ރައްޔިތުންގެ ހައްގުގަ ޖަލުގަ އޮންނާނަމޭ ކިޔާފަ ގޮސް އިނގިރޭސިވިލާތު ކުޅިކުޅެނީ\nތީ ބޮކެއް، ތީ މީދަލެއް، ތީ އެއްވެސް އުރަތްޕެއް ހުރި ޑިނރު އެއް ނޫ ކަލޯ ނާޓީޑޫ\nގާޒީންނައް ބިރުދައްކަން ފެށީދޯ. މިކަލޭގެވެސް ވީ ކަނޑުފައްތަން\nއޮކްޓޯބަރ 22, 2018 11:13\nތީ މިގައުމުގެ ހަލާކު. ނުލަފާ.ލުއްޗާއެްްއެއް\nއޮކްޓޯބަރ 22, 2018 11:19\nމަތިންދާބޯޓު ޖައްސާއިރައް ސިފައިންނާ ފުލުހުން ތިބޭނީ ރެޑީގަ. ޢެމްޑީޕީމީހުން ނަސީދު ދެކެން ބޭނުމިއްޔާ ޖެހޭނީ މަނާކަމެއް ވިއަސް ރަންވޭމައްޗައް ޑްރޯން ފޮނުވައިގެން ބަލަން. ޢެހެންނޫނީ ލޮލުގެ ކުޑަކޮޅުންވެސް ނުފެންނާނެ. ހަމަ އަންނަ ތަނުން ޖަލައްލާނަން. ޢޭގެ ފަހުގަ ނަސީދު ދެކެން ބޭނުންވާމީހުން ދާނީ އަަސަހަރާއައް. މީ ވަރައް ވާހަކަ. މިގޮތް ބޭނުމިއްޔާ އާދޭ. ނޫނީވިއްގަ މައިތިރިވެގެން ހުރޭ\nއޮކްޓޯބަރ 22, 2018 17:42\nއެއަށްވުރެކުރިން ތިބޭފުޅާސަހަހަޜާއަށްދާންވެސް ޖެހިދާނެ. ގަދބަސްނުބުނެ މިވަމުންދާގޮތްބަލަންހުރުން ބުއްދިވެރި. ރާއްޖޭގަޚޮށްފަހުރި ހުކުމްތައް އެހެރަދަނީ ނިއުޅެމުން. ޢެކަމުގެ ވަގުތު ޖެހުނީ........ ކާކަށްތަހުއްޓުވުނީ. ކުރެވޭނެ ކަންކަމުގެ ވާހަކަދައްކާ.\nމި ގަރުނުގެ އެންމެ ބޮޑު ކަނޑުކޮސް\nއޮކްޓޯބަރ 22, 2018 11:20\nއިބޫ ވެރިކަމަށް އައީމަވެސް މި ޖަންޖާބޯއަށް ކެތްނުވެގެން ދޯ މި އުޅެނީ...ތިހިރީ ބާކީވެފައި ދެން ލަލަލާ\nމަ އޮންނާނީ ބުނެފަ ނަސީދު ދިގުމުއްދަތައް ޖަލައް ލާނަމޭ. އެހެންވީމަ ޖަލުގަ އޮންނަން ޖެހޭނީ\nއޮކްޓޯބަރ 22, 2018 11:22\nނެތޭ އެއްވެސް އުދަނގުލެއް އަދި އެއްވެސް ހުރަހެއް މިހާރު!! ނޮވެމްބަރު 11 ނުވަތަ 17 މި ދެދުވަހުންކުރެ ކޮންމެވެސް އެއްދުވަހެއްގައި އިބޫ ރައިސްކަމުގެ ހުވާކުރައްވާނެ!! ރައިސްކަމާ ޙަވާލުވާނެ!! މީގައި ނެތް ހަމަ އެއްވެސް ހުރަހެއް ޝައްކެތް!! މަނިކުފާނު ރަގަނޅީ ބޭރުގައި ހުރިއްޔާ!! ނުވަތަ ރާއްޖެ އައިސް ޙުކުމް ތަންފީޒުކުރަން ޖަލުގައި ވީއައިޕީ ކޮޓަރިކޮޅުގައި އިންނެވިއްޔާ!! ވަލްޙަމްދުލިއްލާހި!! ވަރަށްބޮޑަށް ޝުކުރިއްޔާ!!\nތިބޭފުޅާ ޖަލައް ގެންދިޔާއިމަ ކޮންމެވެސް ތަނެއްގެ ކެންސަރުޖެހިއްޖޭ ކިޔާފަ ދޮގުހަދައިގެން ޖަލުން ނިކުމެވަެނެ ނޫންތޯ.\nއޮކްޓޯބަރ 22, 2018 11:26\nބަލަ ޣައްދާރާ! ކަލޭ މިހާރުވެސް ތިހުރީ ޖަލުން ނުކުމެނޫންތަ؟\nހެހެހެ، ނާހަމަތެދެއް! އަޅެނިކަން އާދެބަލަ! ވާގޮތެއް އެނގިދާނެތާދޯ!\nއޮކްޓޯބަރ 22, 2018 11:31\nކަލޭކަހަލަ މައުސޫމް މީހަކަށް ޖަލުގެ ތޭރި ޙައްޤުބާ؟\nމައިން މަގައް ލައްގަޅޭ ރާގުޑިއެއް ލައްގަޅޭ. 1ނޮވެމްބަރުގަ ރާގުޑިއެއް.ލައްގަޅޭ\nޜާއްޖޭގެ ރައީސްކަންކުރައްވާފައިވާ ބޭފުޅުންގެ ވިސްނުންފުޅުގައި ޤައުމީ މަސްލަޙަތަށް އިސްކަންދެއްވުން މުހިއްމުކަމުގައި ދެކެމެވެ. ކޯޓުންކޮށްފައިވާ ހުކުމެއްއޮއްވައި، އެޙުކުމަކީ ބަލައިގަނެވޭނެ ޙުކުމެއްކަމުގައި ނުވިޔަސް އެޙުކުމާއި ދޭތެރޭގަގޮތެއްނިންމަން މަސައްކަތްކުރައްވަންވާނީ ކޯޓްތެރޭންކަމުގައި ދެކެމެވެ. މިދަނޑިވަޅަކީ ކޯލިޝަންގެ ކެންޑިޑޭޓް ޕްރެޒިޑެންޓް އިލެކްޓް އިބްރާޙީމް މުޙައްމަދު ޞާލިޙު ހުވާކުރައްވާ އިޞްލާޙުގެ މަގުން ޤައުމުހިންގެވުމުގެ ކަންތައް ކުރިއަށް ގެންދަވަން ފައްޓަވާ ދުވަސަވަރެއްކަމަށްވުމާއި މިދަނޑިވަޅުގައި އެކްޓިވިސްޓުންގެ ވިސްނުމުގައިވާ ފަދައިން މަގުމަތިން ކަންތައްތައް ޙައްލުކުރުމުގެ ވިސްނުމުގައި ކުރައްވާ ކަންތައްތަކުން ޤައުމު ހަލަބޮލިވެ ސްޓޭޓް އޮފް އިމަރޖަންސީއެއް ހިންގަންޖެހޭ ޙާލަތެއް މެދުވެރިކޮށް ރައީސުލްޖުމްހޫރިއްޔާ ކަމުގެ ހުވާކުރެއްވުމަށް ދަތިތަކެއް ދިމާވެ އިތުރުބަޔަކު ޖަލަށްވަދެ ޤައުމީ މަސްލަޙަތު ގެެއްލުމަށް\nމަގުފަހިވެދާ ފަދަ ކަންތައްތައް ކުރެއްވުމުގެ ބަދަލުގައި ސްޕްރީމް ކޯޓްތެރެއިން މަނިކުފާނަށް އިންސާފުވެރި ޙުކުމެއް ލިބޭތޯ މަސައްކަތްކުރައްވާ މިނިވަނެއްގެ ގޮތުގައި ރާއްޖެ ވަޑައިގެންނެވުމަށް ނަސޭހަތްތެރިވަމެވެ.\nއޮކްޓޯބަރ 22, 2018 11:42\nސުވާލަކީ އަންނިހުރީ ޖަލުގަހެއްޔެވެ. ތިޔަހުރީ އިނގިރޭސި ވިލާތުގައިހުރި ޖަލެއްގަތޯއެވެ.\nއޮކްޓޯބަރ 22, 2018 11:45\nއަނެއްކާ އަނެކަން ލައްވާލީ! އަދި ބުނާނެ ވެރިކަން ވެސް ކުރެވޭނީ ތިމަންނާ އެކަންޏޭ. ބަލަ މިގައުމުގެ ވެރިޔަކަށް އެހެރީ އިބޫ އާއި ފައިސަލް ހޮވާފައި. އެމީހުންނަށް އެކަންކުރެވޭނެ. ކަލޭ މިތަނައް ނަޔަކަސް ޔާމީން އެންމެ ލަސްވެގެން ނޮވެމްބަރ 16 ވަނަ ދުވަހުގެ ފަހުން ވެރިކަމުގައި ނުހުންނާމެ. ތިމަންނާ މީ މާމުހިންމު މީހެއްކަމެއް ހެދިގެން އުޅޭނެ ކަމެއްނެތް!\nއޮކްޓޯބަރ 22, 2018 11:52\nބަލަ މި ޤައުމަކީ އިންޑިޔާއާއި ސިރީލަންކާގެ އަވަށެއްތަ؟؟؟؟ މި ޤައުމަށް މުހިންމުވާނީ މި ޤައުމުގެ ރައްޔިތުންގެ މަސްލަޙަތު ނޫންތަ؟؟؟؟؟؟؟\nއޮކްޓޯބަރ 22, 2018 12:03\nނަޝީދުގެ މައްސަލައިގެ ޙުކުމަށް ބަލާއިރު އޭގައި ފުރިހަމަނޫން އެތައްކަމެއް އެބަހު ކުރިން ކުރި ދައުވާ ނަގައި ފަހުން ވައްދައި އެހެންގޮތަކަށް އެދައުވާ އުފުލާ ކުރި ހުކުމްވެސް އޮތީ ކުރިކަމަކަށްނޫން ކޮށްފައި ވީމާ މިކަން އަލުން ދިރާސާ ކޮށް ގޮތެއް ނިންމުމަށް ސްޕްރީމް ކޯޓަށް ވަށްދަންފެނޭ\nއޮކްޓޯބަރ 22, 2018 12:04\nހަމަ އޮންނަންވާނީ ޖަލުގަ\nޖަލައްވަދެ އަލުން ޤާނޫނު ތަކާއެއްގޮތަވާގޮތުގ މަތިން ނުކުންނަވާ. ގަދަބާރުން ކަންކުރަން އުޅުއްވުން ބުއްދިވެރއެއްނޫން.\nއޮކްޓޯބަރ 22, 2018 12:15\nމީނަ ކިޔާ އެއްޗެއް ނުކިޔާ އެއްޗެއް އެހެން މީހަކަށް ނޭނގެއެވެ. ދެފަހަރު ވާހަކަ ހުންނަނީ ދެގޮތަށެވެ.\nއޮކްޓޯބަރ 22, 2018 12:33\nއިބޫ އަށް މިގައުމުގާ ހަމަޖެހޭ ވެރިކަމެއް ކުރެވޭނީ މިކަލޭގެ ޖަލުގާ ބަހައްޓައިގެން .ވީމާ މިކަލޭގެ ދޫކޮށްނުލާތި . އިބޫޖެހޭނެ5އަހަރުގެ ވެރިކަމެއްކޮށް2ވަނަފަހަރަށް އިންތިހާބު ވާން. ގާސިމާ މައުމޫނުގެ އަތުން ދޫކޮށް ނުލައްވާތި .\nއޮކްޓޯބަރ 22, 2018 13:06\nނަސީދަށް ކުރި ހުކުމާ ނަސީދު ކުރެއްވި ކުށް ގާނޫނުގަ ވަނީ ލިޔެވިފާ .ނަސީދަށް ހުކުމަކުރީ ނަސީދުގެ އަތު ލިއުމުންނާ ކިތާބީ ހެއްކާ ޕޯޑިއަމް އިުތިރާފުންް އަދި ހުރިހާ ދިވެހިންގެ ކުރިމަތީ ކުރި ކުށަކަާމެދު ހަދާދޮގު އެންމެނަށް ބޭޒާރު ކޮށްފާ . އެހުކުމް މަތީ2ކޯޓުންވެސް ވަނީ ރަނގަޅުޔކިަމަށް ނިންމާފަ. ވީމާ މައާފްދިނުމާ އަދަބަށް ލުއި ދިނުމުގެ ގާނޫނުގެ އިޖްރާތު ހަމަވަންދެން ޖަލުގަ އޮންނަންވާނެ.\nއޮކްޓޯބަރ 22, 2018 14:24\nމިހާރު ގާނޫނަކީ އެއްޗެއްނޫން ހިތަށް އެރި ގޮތަކަށް މައްސަލަ ނިންމަނީ އެއްފަހަރު ކުއްވެރި އެއްކަމަށް ނިންމާ ޖަލަށް ލާ އަނެފަހަރު އެ ކުއްވެރި ޔާއަކީ ކުށެއް ނެތް މީހަކަށް ހެދުން މިހާރު ގެ ގާނޫނަކީ! އެއްފަހަރު ސިއްރު ހެކިން ގެ ހެކިބަސް ގަބޫލްކޮށް އެހެން ފަރާތަކަށް ތާއީދު ކުރަން ބޭނުންވުމުން އެހެކި ބަހަކީ ގަބޫލް ކުރަންޖެހޭ އެއްޗަކަށް ނުހަދާ?\nއޮކްޓޯބަރ 22, 2018 13:38\nޔާﷲ މި އާފާތުން މިޤައުމު މިންޖު ކުރައްވާދޭވެ. އާމީން.\nމި ނަޝީދުމީ މަތިން ބާވާލައްވާފަހުރި މީހެއްބާ؟ ސްޕްރީމް ކޯޓްގެ ހުކުމަށް ވިއްޔާ މި ގޮންޖަހަނީ. މީނަ ހީކުރަނީ ކަންނޭނގެ ގެރިމޯދީ ފައިބުޑައްވެއްޓި ގަނެގެން މަލާއިކަތެއްހެން ރާއްޖެއެރީމަ ނޫނީ ދިވެހިންނަށް ނޭވާވެސް ނުލެވޭނެކަމަށް. ނަސީދުއެއްނޫން އަހަރުންނަށް ރިޒުގު ދެއްވަނީ\nއޮކްޓޯބަރ 22, 2018 14:25\nމިކަލޭގެ މިނިވަން ކުރަން ފެނޭ! މިނިވަން ކޮށްފަ މީނަ ހިންގި ޖަރީމާތަކުގެ ދަޢުވާ ކުރަންޖެހޭ! ޤާޟީއަކު ވަގަށް ނެގުން، ޖުޑިޝަރީއަށް އަރައިގަނެ ސްޕްރީމް ކޯޓު ތަޅުއެޅުވުން، މަޖިލިސް އިދާރާ ތަޅުއެޅުވުން، މުޅި ރާއްޖޭގައި ހުޅުޖެހުން، ދައުލަތުގެ ޚަޒާނާ ދިރުވައިލުން، ދީނާއި ބަސް ނައްތައިލަން މަސައްކަތް ކުރުން، ރަލާއި މަސްތުވާތަކެތީގެ ގުދަނަކަށް މުލިޔާގެ ހެދުން، އަދިވެސް އަދިވެސް، މީނާގެ މައްޗަށް މިދަޢުވާތައް ކޮށްފައި ނޫނީ އޭގެފަހުން ޤާނޫނީ ގޮތުން ކުށްކުރި އެއްވެސް މީހެއްގެ ޝަރީޢަތެއް ކުރުމަކީ ޤައުމަށް ވެވޭ ޚިޔާނާތެކެވެ.\nއޮކްޓޯބަރ 22, 2018 14:29\nއިބޫ އަށް ނަޝީދާ ނުލާ ވެރިކަން ކުރެވިއްޖެނަމަ އިބޫ ދެވަނަ ދައުރަކަށް ހޮވަން މަވެސް ނުކުންނަނާނަން. ނަޝީދަކީ ލާދީނީ މީހެއްކަން ކޯލިޝަނަށް ވޯޓް ދިން ގިނަ ބަޔަކު ގަބޫލުކުރާނެ. އެހެންވީމާ އެ ތާއީދު ހިފަހެއްޓުމަށާއި ދެވަނަ ދައުރަކަށް ވެރިކަމަށް އައުމަށް ނަޝީދުގެ ބާރު ކަނޑުވާލުމަކީ މިހާރަށްވުރެވެސް ގިނަ ވޯޓް ދެވަނަ ދައުރެއްގައި ލިބޭނެކަމެއް.\nއޮކްޓޯބަރ 22, 2018 14:37\nމި އަޅެ މީހެއްތަ\nއޮކްޓޯބަރ 22, 2018 17:56\nކަލޭ އަކަށް އިބޫ ސަރުކާރެށްގަ ވެސް އެއްވެސް އެއްބާރުލުމެއް ނުދޭނަން. ސީދާ ޔާނުއާ ދޭތި އެއްގޮޅި އަކަށް ލާނީ\nއޮކްޓޯބަރ 22, 2018 19:10\nއޮކްޓޯބަރ 22, 2018 19:13\nމިކަލޭގެ އަށް ވިސްނޭގޮތްދޯ! އަހަރުމެން ނިންމިނިންމުމެއްގަަ އިންޑިއާ އާއި ސްރީލަންކާގެ މަސްލަހަތެއް އޮންނަންޖެހޭނެ ކަމަކަށް އަހަރުމެންނެއް ގަބޫލެއް ނުކުރަމޭ! އަހަރުމެންގެ މަސްލަޙަތު ހިމާޔަތްކޮށްދޭނީ އަހަރުމެންގެ ނަސްލުގެ މީހުން އަހަރުމެންގެ ދީނުގެމީހުން. ހިންދޫއިންނެއް ބުޑިސްޓުންނެއް އަހަރުމެންނާ މެދަކު ނުވިސްނާނެ!!! ކަލޭވެސް ހިމެނޭގޮތަށް މިބުނީީީީީ ލައްކަވާހަކަ.\nއޮކްޓޯބަރ 22, 2018 23:29\nމިކެނެރީގެ ސޮރުމީނައަށް މިކަންކުރަން ނޭނގޭ އިރުވެސް މިކަންހޯދާފައި އިންޑޔާއާޢި ސްރީލަންކާގެ މަސްލަހަތު ހިމާޔަތްކުރަން މިޤައުމުގެ ކަރާމަތާއި އިސްތިގްލާލު ވިއްކަން ޖެހޭހެއްޔެވެ. މީހައިރާންވާކަހަލަ ލޯތްބެއް ދިވެހިން ދެކެވާދެލޯއަނދިރި ބްރާންޗެއް ހެއްޔެވެ.! އަނެއްކާ މީނަގެ ދަޅައިގައި ޖެހިގެން އުޅޭ މީހުންގެ ކަނޑުކޮސްކަން ވަކިން ކުޑަހެއްޔެވެ.؟\nޥޯޓް ދިނައިރަކު ނޭގޭތަ މިހެންކަން ވާނީ...ޕީޕީއެމް މީހުން ރޮއެ ހޭރުނު އިރު ވެސް ދިނީ ބީރުކަންފަތެއް..ދެން އްތް ޖަހާ..\nއޮކްޓޯބަރ 23, 2018 07:54\n"ދަ ހިންދޫއަށް ދެއްވި ބަސްދީގަތުމެއްގައި ނަޝީދު ވިދާޅުވީ ނޮވެމްބަރު މަހުގެ އެއްވަނަ ދުވަހު ރާއްޖެ ވަޑައިގަންނަވާނެ ކަމަށާއި އެކަން ނުހުއްޓުވޭނެ ކަމަށެވެ"\n.މަތިވެރި މާތްވަންތަ العزيز الجبار. މިނަޝީދުގެ އެދޮގު ބަހަކީ އިބަ ރަސްކަލާނގެ ނުރުއްސަވާ ބަހެއް ނަމަ އޭނާގެ އާރެއް، ބާރެއް ނެތްކަން ހާމަކޮށް ދެއްވާނދޭ.\nނުކެރޭނެ އަންނާކައް ބިރުވެސް ގަނޭ ޖެހިލުންވެސްވޭ ލަދެއްހަޔާތެއނެތީމަ އަގަތަޅުވަނީ


Aamdhanee ahvure2billion rufiyaa ithurah heydhakohfi\nއާމްދަނީ އަށްވުރެ ދެ ބިލިއަން ރުފިޔާ އިތުރަށް ހޭދަކޮށްފި\nފުރަން ގޮސް ވީއައިއޭގެ ކިޔޫގައި ބަޔަކު މަޑުކޮށްލައިގެން: ރާއްޖޭގެ އާމްދަނީ އިތުރުވާ ވަރަކަށް ހަރަދުތައް ދަނީ މަތިވަމުން -- ފޮޓޯ: އަވަސް\nދައުލަތަށް މިހާތަނަށް ލިބުނު އާމްދަނީއަށް ވުރެ ދައުލަތުން ހޭދަ ކުރި އަދަދު ދެ ބިލިއަން ރުފިޔާ އިތުރު ވެއްޖެ އެވެ.\nކޮވިޑް-19 ގެ ހޭދަ މަތިވެ، ސަރުކާރުގެ ހަރަދު އިންތިހާ އަށް ގޮސްފައި ވަނިކޮށް، ފިނޭންސް މިނިސްޓްރީން ނެރެފައިވާ މިދިޔަ ހަފުތާގެ މާލީ ރިޕޯޓްގައިވާ ގޮތުން މިހާތަނަށް ދައުލަތަށް އާމްދަނީގެ ގޮތުގައި ލިބިފައި ވަނީ 6.8 ބިލިއަން ރުފިޔާ އެވެ. ނަމަވެސް ހަރަދުގެ ގޮތުގައި 9.1 ބިލިއަން ރުފިޔާ ވަނީ ހޭދަ ކޮށްފަ އެވެ. މިއީ ގާތްގަނޑަކަށް 2.3 ބިލިއަން ރުފިޔާގެ އިތުރު ވުމެކެވެ.\nމި އަހަރު އާމްދަނީގެ ގޮތުގައި ލިބޭނެ ކަމަށް ސަރުކާރުން އަންދާޒާ ކޮށްފައި ވަނީ 21 ބިލިއަން ރުފިޔާ އެވެ. މިދިޔަ އަހަރުގެ މި މުއްދަތާ ހަމައަށް ލިބުނީ 6.3 ބިލިއަން ރުފިޔާ އެވެ. އަދި މި އަހަރު ލިބިފައި ވަނީ 6.8 ބިލިއަން ރުފިޔާ އެވެ. މިހާތަނަށް ޓެކުހުގެ ގޮތުގައި ލިބުނު އާމްދަނީއަކީ 5.4 ބިލިއަން ރުފިޔާ އެވެ. ޓެކްސް ނޫން ގޮތް ގޮތުން ލިބުނީ 1.3 ބިލިއަން ރުފިޔާ އެވެ. މީގެ އިތުރުން ހިލޭ އެހީއަށް ލިބިފައިވަނީ 69 މިލިއަން ރުފިޔާ އެވެ.\nހަރަދު ބޮޑު ސަރުކާރު ހިންގަން މިހާތަނަށް 34 ބިލިއަން ރުފިޔާ ހިމަނާފައި ވެއެވެ. މިހާތަނަށް 9.5 ބިލިއަން ރުފިޔާ ހޭދަ ކޮށްފައިވެ އެވެ. ނަމަވެސް މިދިޔަ އަހަރުގެ ހޭދަ އުޅެނީ 9.8 ބިލިއަން ރުފިޔާގަ އެވެ. މިހާތަނަށް މުސާރަ ދޭން 3.4 ބިލިއަން ރުފިޔާ ހަރަދު ކޮށްފައިވެ އެވެ. ނަމަވެސް މިދިޔަ އަހަރުގެ މުސާރައިގެ ހޭދަ އުޅެނީ 3.3 ބިލިއަން ރުފިޔާގަ އެވެ.\nފިނޭންސް މިނިސްޓްރީ އިބްރާހިމް އަމީރު ދައުލަތުގެ އާމްދަނީ


އޭދަފުށީގެ ބިންހިއްކުމާއި ފުޓްބޯޅަ ދަނޑު ހެދުން އަންނަ އަހަރުގެ ބަޖެޓްގައި ހިމަނައިފި\n26 ޑިސެމްބަރ 2012\nދައުލަތުން އަންނަ އަހަރަށް ކަނޑައަޅާ 2013 ވަނައަހަރުގެ ބަޖެޓްގައި އޭދަފުށީގެ ބިންހިއްކުމާއި ބޯޅަދަނޑު ހެދުމަށް ފައިސާ ހިމަނާފައިވާކަމަށް އޭދަފުށި ދާއިރާގެ މަޖިލިސް މެމްބަރު އަހްމަދު ސަލީމް (ރެޑްވޭވް ސަލީމް) ވިދާޅުވެއްޖެ އެވެ.\nސަލީމް މިހެންވިދާޅުވީ މިއަދު ރައްޔިތުންގެ މަޖިލީހުގައި ކުރިޔަށްދިޔަ 2013ވަނަ އަހަރުގެ ދައުލަތުގެ ބަޖެޓް ދިރާސާކުރެއްވި ކޮމެޓީން ހުށައެޅުއްވި ރިޕޯޓަށް ބަހުސްކުރުމަށް އެމަނިކުފާނަށް ލިބިވަޑައިގަތް ފުރުސަތުގައެވެ.\nސަރުކާރުން މަޖިލީހަށް ހުށައެޅި 16.9 ބިލިޔަން ރުފިޔާގެ ބަޖެޓްގައި އޭދަފުށީގެ ބިންހިއްކުމުގެ މަސްރޫއާއި ބޯޅަ ދަނޑު ހެދުން ކުރިން ހިމެނިފައެއް ނުވެއެވެ. ބަޖެޓް ދިރާސާކުރި ކޮމެޓީން އެކުލަވާލި 15.3 ބިލިޔަން ރުފިޔާގެ ބަޖެޓްގައި އޭދަފުށީގެ ބިންހިއްކުމާއި، ބޯޅަ ދަނޑުހެދުމުގެ މަޝްރޫއު ހިމެނުނު ނަމަވެސް މިކަން ސަރުކާރުން އަންނައަހަރު ތަންފީޒުކުރާނެކަމާމެދު ސަލީމްވަނީ ސުވާލު އުފައްދަވާފަ އެވެ.\n“މި އިއްޒަތްތެރި މަޖިލީހުގެ ހިތްވަރުގަދަ މެމްބަރުން ކުރިމަސައްކަތުން މިކަން ކުރެވިގެން މިދިޔައީ. މިއީ ފަހަރެއްގައިވެސް މިސަރުކާރުން….. އަދި ނޭނގޭ އަންނައަހަރުގައި މިކަންކަން ތަންފީޒުކުރާނެކަމެއްވެސް. އެހެންނަމަވެސް ބަޖެޓްގައި މިއޮތީ ލެވިފައި. ދެންއޮތީ ރައްޔިތުންގެ މަސައްކަތް.”\nސަލީމް ވިދާޅުވީ ދާއިރާގެ ތަރައްޤީއަށް ހިމެނިފައިވާ މަޝްރޫއުތައް ތަންފީޒުކުރުމަށް ރައްޔިތުން މަސައްކަތް ކުރުމަށް އެދިވަޑައިގަންނަވާކަމަށެވެ. އަދި ހައުސިން މިނިސްޓަރުގެ ގެއާ، މިނިސްޓްރީ ކައިރީގައި ދާއިރާގެ ރައްޔިތުން ކިއު ހަދައިގެންނަމަވެސް މިކަންކަން ޖެނުއަރީ މަހު ފެށުމަށް ބާރުއެޅުމަށް ދާއިރާގެ ރައްޔިތުންނަށް ސަލީމު ގޮވާލެއްވި އެވެ.\n“ކޮންމެދުވަހަކު ކިއުހަދައިގެންނަމަވެސް، އިންޑިއަން ހައިކޮމިޝަނުގައި ތިބޭގޮތަށް، ހައުސިން މިނިސްޓަރ ގޭދޮށުގައި ނުވަތަ މިނިސްޓްރީ ދޮށުގައި ކިއުހަދައިގެން މީހުން ތިބެގެންވެސް ޖަނަވަރީ މަސްތެރޭގައި މިމަސްރޫއުގެ މަސައްކަތްތައް ފެށުމަށް އަޅުގަނޑުގެ ދާއިރާގެ ރައްޔިތުންނަށް ގޮވާލަން. އަޅުގަނޑު ހުންނާނީ ކިއުގެ އެންމެކުރީގައި.”\nއޭދަފުށީގެ ބިންހިއްކުމުގެ މަޝްރޫއު ބަޖެޓްގައި ހިމެނޭތޯ މިދިޔަ ސަރުކާރާ، މިސަރުކާރުގެ ތެރޭގައި ސަލީމް މީގެކުރިން ބުރަމަސައްކަތްތަކެއް ކުރައްވާފައިވެއެވެ. އަދި ސަރުކާރުން މިއަހަރު ބަޖެޓް ހުށައެޅިއިރު އެމަސްރޫއު ހިމެނިފައި ނެތުމުން ސަލީމްވަނީ އެކަމާ ހައުސިން މިނިސްޓަރަށް މިމަހުކުރީކޮޅު ވަރަށްބޮޑަށް ފާޑުވިދާޅުވެފަ އެވެ.\nބިންފުރި ތޮއްޖެހިފައިވާ އޭދަފުށީގެ ފަޅުން ގާތްގަޑަކަށް 24 ހެކްޓަރުގެ ބިން ހިއްކޭނެކަމަށް ބައެއް ފަރާތްތަކުން ލަފާކޮށްފައިވެއެވެ. މިމަސްރޫއުގައި ހިއްކުމަށް ހަމަޖެހިފައިވަނީ ކިހާވަރެއްކަމެއް އަދި ނޭގެއެވެ. މިހާރު ގާތްގަޑަކަށް 30 ހެކްޓަރުގެ ބޮޑު އޭދަފުށިން، ޖާގަނެތުމުގެ ސަބަބުން ގޯތިދޫނުކުރާތާ 23 އަހަރުވަނީ ވެފައެވެ. ބިންހިއްކުމުގެ އިތުރުން ބޯޅަ ދަނޑު ހެދުމަށް ބަޖެޓްގައި ހިމެނިނަމަވެސް އެކަންކަމަށް ކަނޑައެޅި ބަޖެޓް އަދި އެކަން ކުރަންނިންމާފައިވާ ފެންވަރެއްވެސް ބަޖެޓުން އަދި ސާފެއްނުވެއެވެ.\nސަލީމް ވިދާޅުވީ ކޮމެޓީގައި ކުރެވުނު މަސައްކަތުން މިދާއިރާގެ ހިތާދޫގައި ނަރުދަމާއެއް އެޅުމާއި، ބޭރުތޮށި މަރާމާތުކުރުން އަދި މާޅޮހު ތޮށިގަނޑު މަރާމާތުކުރުމުގެ މަސައްކަތްވެސް ހިމެނިފައިވާކަމަށެވެ. އަންނަ އަހަރުގެ ބަޖެޓް ފާސްކުރަން ވޯޓަށް އެހުން މާދަމާ އޮންނާނެކަމަށް މަޖިލީހުގެ އިދާރާއިން ބުނެއެވެ.